text:
ນະຄອນຫລວງປຶກສາຫາລືການພັດທະນາກຸ່ມຜະລິດກະສິກໍາເປັນສະຫະກອນ
ໃນວັນທີ 6 ກັນຍານີ້, ພະແນກກະສິກໍາ-ປ່າໄມ້ນະຄອນຫລວງວຽງຈັນ ໄດ້ຈັດກອງປະຊຸມປຶກສາຫາລືການພັດທະນາກຸ່ມຜະລິດກະສິກໍາເພື່ອກ້າວເປັນສະຫະກອນ, ຂຶ້ນທີ່ພະແນກກການດັ່ງກ່າວ, ໂດຍການເປັນປະທານຂອງຮອງຫົວໜ້າຂະແໜງສົ່ງເສີມກະສິກໍາ ແລະ ສະຫະກອນ, ມີຕາງໜ້າຈາກອົງການດີຈີອາວີ ແລະ ຜູ້ຕາງໜ້າກຸ່ມການຜະລິດຜັກອິນຊີທັງ 11 ກຸ່ມເຂົ້າຮ່ວມ.
ເພື່ອລາຍງານຜົນສໍາເລັດກ່ຽວກັບການປັບປຸງກຸ່ມປູກຜັກອິນຊີຕິດພັນກັບການຕະຫລາດ ແລະ ວາງແຜນການສ້າງຕັ້ງເຄືອຄ່າຍກຸ່ມປູກຜັກອິນຊີ ໂດຍແນໃສ່ພັດທະນາໃຫ້ກ້າວໜ້າຂຶ້ນເປັນສະຫະກອນໃນອະນາຄົດຄື: ໃນໄລຍະ 6 ເດືອນຜ່ານມາ, ວຽກງານປັບປຸງກົງຈັກການຈັດຕັ້ງກຸ່ມ, ວຽກງານການຜະລິດ, ການກວດກາຄຸນນະ ພາບຂອງພືດຜັກ, ການຈໍາໜ່າຍຜົນຜະລິດຂອງກຸ່ມ ແລະ ການສ້າງກອງທຶນພັດທະນາກຸ່ມ, ພ້ອມທັງຄົ້ນຄວ້າ ແລະ ປຶກສາຫາລືການສ້າງກົນໄກ, ວິທີການ ແລະ ລະບຽບການຄຸ້ມຄອງກຸ່ມບໍລິການຕະຫລາດກະສິກໍາອິນຊີ ແນໃສ່ຊຸກຍູ້ສົ່ງເສີມການຜະລິດຜັກອິນຊີເປັນສິນຄ້າ ເພື່ອສາມາດຕອບສະໜອງຄວາມຮຽກຮ້ອງຕ້ອງການຂອງຜູ້ບໍລິໂພກໄດ້ຢ່າງພຽງພໍ ໂດຍຖືເອົາການຊຸກຍູ້ສົ່ງເສີມດ້ານການຕະຫລາດເປັນທ່າແຮງໃນການຂັບເຄື່ອນການຜະລິດ ແລະ ການສະໜັບສະໜູນການຄໍ້າປະກັນສະບຽງອາຫານ ແລະ ສ້າງລາຍຮັບໃຫ້ຊາວກະສິກອນຂະໜາດນ້ອຍດີຂຶ້ນ.


c: text/html

text:
ການພົບປະ ແລະ ເຮັດວຽກ ລະຫວ່າງຄະນະຜູ້ແທນຂອງແຂວງ ສາລະວັນ ສປປ ລາວ ກັບ ຄະນະຜູ້ແທນຂອງແຂວງ ດົງຖາບ ສສ ຫວຽດນາມ.
ຕອນເຊົ້າວັນທີ 22 ທັນວາ 2015 ເວລາ 8: 30 ໂມງ ຜ່ານມານີ້ ຢູ່ທີ່ ຫ້ອງປະຊຸມ VIP ຂອງສະໂມສອນ ໃຫຍ່ຂອງແຂວງ ໄດ້ຈັດກອງປະຊຸມພົບປະ ລະຫວ່າງ ຄະນະຜູ້ແທນຂັ້ນສູງ ແຂວງ ດົງຖາບ ສສ ຫວຽດນາມ ກັບ ຄະນະຜູ້ ແທນຂັ້ນສູງ ແຂວງ ສາລະວັນ ສປປ ລາວ ນຳໂດຍ: ທ່ານ ບົວທອງ ຄຸນຍອດປັນຍາ, ຮອງເລຂາພັກແຂວງ, ຮອງເຈົ້າແຂວງໆ ສາລະວັນ ປະທານສາມະຄົມ ມິດຕະພາບ ລາວ – ຫວຽດນາມ ແຂວງ ສາລະວັນ ແລະ ຄະນະຜູ້ແທນຂັ້ນສູງແຂວງ ດົງຖາບ ສສ ຫວຽດນາມ ນຳໂດຍ ທ່ານ ດ່ວານ ກັວກ ເກື່ອງ ຮອງເລຂາພັກແຂວງ, ຜູ້ປະຈໍາການຄະນະພັກແຂວງ, ປະທານສະພາປະຊາຊົນ ແຂວງ ດົງຖາບ ພ້ອມດ້ວຍແຂກເຂົ້າຮ່ວມທັງສອງຝ່າຍ. ເຊິ່ງ ທ່ານ ບົວທອງ ຄຸນຍອດປັນຍາ, ຮອງເລຂາພັກແຂວງ, ຮອງເຈົ້າແຂວງໆ ສາລະວັນ ປະທານສາມະຄົມມິດ ຕະພາບ ລາວ – ຫວຽດນາມ ກໍໄດ້ຕ້ອນຮັບຢ່າງອົບອຸ່ນ ແລະ ສົມກຽດ ແລະ ຍັງໄດ້ນຳເອົາຄວາມຢ້ຽມຢາມຖາມຂ່າວຂອງ ທ່ານເລຂາພັກແຂວງ, ເຈົ້າແຂວງໆ ສາລະວັນ ເຖິງບັນດາສະຫາຍອ້າຍນ້ອງຫວຽດນາມ ກໍຄື: ຄະນະຜູ້ແທນຂັ້ນສູງ ແຂວງ ດົງຖາບ ສສ ຫວຽດນາມ ທີ່ໄດ້ເດີນທາງມາພົບປະ ແລະ ແລກປ່ຽນບົດຮຽນຢູ່ແຂວງ ສາລະວັນ ໃນຄັ້ງນີ້, ພ້ອມທັງລາຍງານສະພາບ ການພັດທະນາເສດຖະກິດ – ສັງຄົມຂອງແຂວງໂດຍຫຍໍ້ ຈຸດປະສົງໃນການມາພົບປະທັງສອງຝ່າຍໄດ້ທົບທວນຄືນການຈັດ ຕັ້ງປະຕິບັດບົດບັນທຶກຄວາມຊົງຈຳ ລະຫວ່າງ ແຂວງ ສາລະວັນ ສປປ ລາວ ກັບ ແຂວງ ດົງຖາບ ສສ ຫວຽດນາມ ພ້ອມ ກັນຕີລາຄາຄືນຕໍ່ການພົວພັນ ແລະ ຮ່ວມມືຊ່ວຍເຫຼືອເຊິ່ງກັນ ແລະ ກັນ ໃນຊຸມປີທີ່ຜ່ານມາ ໂດຍສະເພາະ ການຮ່ວມມືໃນ ການສ້າງຊັບພະຍາ ກອນມະນຸດ ເພື່ອສ້າງເງື່ອນໄຂອຳນວຍຄວາມສະດວກໃຫ້ແກ່ໂຮງຮຽນການເມືອງ – ການປົກຄອງແຂວງ ສາລະວັນ ກັບ ແຂວງ ດົງຖາບ, ການພົວພັນລະຫວ່າງ ຄະນະບໍລິຫານງານຊາວໜຸ່ມ ປະຊາຊົນ ປະຕິວັດລາວ ແຂວງ ສາລະວັນ ແລະ ຄະນະບໍລິຫານງານ ຊາວໜຸ່ມໂຮ່ຈີມິງແຂວງ ດົງຖາບ ໃຫ້ໄດ້ມີການພົບປະເຊິ່ງກັນ ແລະ ກັນ ມີຜົນສຳເລັດເປັນຢ່າງ ດີ, ສະໜັບສະໜູນໃນພາກສ່ວນ ທຸລະກິດທັງສອງແຂວງ ໄດ້ມີການພົວພັນ ແລະ ຮ່ວມມືໃນຂົງເຂດການຄ້າ – ການລົງທຶນ ແລະ ການທ່ອງທ່ຽວ.
ສ່ວນແຂວງ ດົງຖາບ ສສ ຫວຽດນາມ ຍິນດີຊ່ວຍເຫຼືອສ້າງເງື່ອນໄຂອຳນວຍຄວາມສະດວກໃຫ້ນັກສຶກສາແຂວງ ສາລະວັນ ໄປສຶກສາຮ່ຳຮຽນຕໍ່ໃນຂົງເຂດແພດສາດ ແລະ ຂົງເຂດອື່ນໆຢູ່ມະຫາວິທະຍາໄລດົງຖາບ ແລະ ວິທະຍາໄລອື່ນໆອີກຂອງແຂວງດົງຖາບ ສສ ຫວຽດນາມ.
ຫຼັງຈາກນັ້ນ ທ່ານ ບົວທອງ ຄຸນຍອດປັນຍາ, ຮອງເລຂາພັກແຂວງ, ຮອງເຈົ້າແຂວງໆ ສາລະວັນ ປະທານສາມະຄົມ ມິດຕະພາບ ລາວ – ຫວຽດນາມ ແຂວງ ສາລະວັນ ແລະ ທ່ານ ດ່ວານ ກັວກ ເກື່ອງ ຮອງເລຂາພັກແຂວງ, ຜູ້ປະຈໍາການຄະນະ ພັກແຂວງ, ປະທານສະພາປະຊາຊົນ ແຂວງ ດົງຖາບ ພ້ອມຄະນະຜູ້ ແທນ ທັງສອງຝ່າຍ ກໍໄດ້ລົງນາມລາຍເຊັນບົດບັນທຶກການພົບປະ ແລະ ເຮັດວຽກຮ່ວມກັນໃນຄັ້ງນີ້.
ຕອນທ້າຍ ຄະນະຜູ້ແທນທັງສອງຝ່າຍ ກໍໄດ້ມອບຂອງຂວັນເຊິ່ງກັນ ແລະ ກັນ ເພື່ອເປັນທີ່ລະລຶກ ແລະ ສະແດງ ຄວາມຂອບອົກຂອບໃຈທັງເປັນຄວາມຮັກແພງ ແລະ ຄວາມສາມະຄີໃຫ້ແໜ້ນແຟ້ນຂຶ້ນຕື່ມ ຫຼື ຄວາມສຳພັນ ເພື່ອໃຫ້ບັນ ລຸຕາມເປົ້າໝາຍ.

robotstxt: allowed

filter: keep


text:
ອົງການພັດທະນາສາກົນ ອາເມລິກາ ເປີດສູນປະດິດສ້າງທີ່ 2 ຢູ່ ຫວຽດນາມ
(VOVWORLD) - ວັນທີ 11 ສິງຫາ, ອົງການພັດທະນາສາກົນ ອາເມລິກາ (USAID), ມະຫາວິທະຍາໄລລັດ Arizona (ASU) ແລະ ມະຫາວິທະຍາໄລ ດ່າໜັງ, ເປີດສະຫຼອງສູນປະດິດສ້າງໃນບໍລິເວນມະຫາວິທະຍາໄລ ດ່າໜັງ.
ນີ້ແມ່ນສູນປະດິດສ້າງທີ 2 ຢູ່ ຫວຽດນາມ. ສູນປະດິດສ້າງ ດ່າໜັງ ມີເຄື່ອງພິມ 3D, ເຄື່ອງຕັດ Laser, ໂຮງໄມ້ ແລະ ໂລຫະ ກໍ່ຄືຊອບແວອອກແບບກ້າວໜ້າ. ນັກສຶກສາ ຈະນຳໃຊ້ສູນປະດິດສ້າງນີ້ ເພື່ອໝູນໃຊ້ທິດສະດີກ່ຽວກັບວິທະຍາສາດ, ເຕັກໂນໂລຊີ, ເຕັກນິກ ແລະ ຄະນິດສາດທີ່ໄດ້ຮຽນໃນຮ້ອງ ກາຍເປັນບັນດາຜະລິດຕະພັນທົດລອງ, ຈາກນັ້ນ ຊອກຫາມາດຕະການແກ້ໄຂເຕັກໂນໂລຊີ ເພື່ອແກ້ໄຂບັນດາບັນຫາພຶດຕິກຳຕົວຈິງຂອງໂລກ.
ສູນປະດິດສ້າງນີ້ ນອນໃນຂອບເຂດໂຄງການສຳພັນທະມິດຊຸກຍູ້ການຮ່ວມມືມະຫາວິທະຍາໄລ ແລະ ວິສາຫະກິດ ຜ່ານຫົວຄິດປະດິດສ້າງ ແລະ ປ່ຽນແປງໃໝ່ເຕັກໂນໂລຊີ (BUILD-IT), ໂຄງການແກ່ຍາວເປັນເວລາ 5 ປີ ໂດຍອົງການພັດທະນາສາກົນ ອາເມລິກາ ອຸປະຖຳ ແລະ ມະຫາວິທະຍາໄລລັດ Aiona. ໂຄງການປະດິດສ້າງ ແລະ ປ່ຽນແປງໃໝ່ເຕັກໂນໂລຊີໄດ້ຈັດຕັ້ງ ດ້ວຍຈຸດໝາຍຊ່ວຍ ຫວຽດນາມ ຫັນລະບົບການສຶກສາຂັ້ນມະຫາວິທະຍາໄລເປັນທັນສະໄໝ ໃນຂົງເຂດວິທະຍາສາດ, ເຕັກນິກ, ເຕັກໂນໂລຊີ ແລະ ຄະນິດສາດ.


text:
ພະບາດສົມເດັດມະຫາຊີວິດໄທວະຈີຣາລົງກອນ ຈະຂຶ້ນຄອງລາດໃນທ້າຍປີນີ້
(vovworld) – ວັນທີ 21/4, ທ່ານຮອງນາຍົກລັດຖະມົນຕີ ໄທ ວິດຊານູ ເຄືອງາມ ໃຫ້ຮູ້ວ່າ: ພິທີຂຶ້ນຄອງລາດຂອງ ພະບາດສົມເດັດພະເຈົ້າມະຫາຊີວິດໄທ ວະຈີຣາລົງກອນ ຈະຈັດຕັ້ງໃນທ້າຍປີນີ້, ພາຍຫຼັງພິທີລາດຊະຊາປະນະກິດສົບຂອງ ພະບາດສົມເດັດພະເຈົ້າມະຫາຊີວິດ ພູມີພົນ ອາດຸນຍະເດັດ. ເມື່ອຕອບສຳພາດຕໍ່ນັກຂ່າວ, ທ່ານ ເຄືອງາມ ໄດ້ເວົ້າວ່າ: “ໃນທ້າຍປີນີ້ຈະດຳເນີນພິທີຂຶ້ນຄອງລາດ”, ແຕ່ເຖິງຢ່າງໃດກໍ່ຕາມ, ທ່ານບໍ່ໄດ້ເວົ້າລະອຽດແມ່ນເດືອນໃດ. ກ່ອນໜ້ານັ້ນ, ບັນດາພາຫະນະສື່ມວນຊົນໄທ ແລະ ສາກົນລ້ວນແຕ່ຄັດສະເໜີແຫຼ່ງຂ່າວທີ່ວ່າ ພິທີລາດຊະຊາປະນະກິດສົບພະບາດສົມເດັດພະເຈົ້າມະຫາຊີວິດ ພູມີພົນ ອາດຸນຍະເດັດ ຄາດວ່າ ຈະຈັດຂຶ້ນໃນເວລາ 5 ວັນທ້າຍເດືອນ 10. ພິທີຂຶ້ນຄອງລາດຂອງພະບາດສົມເດັດພະເຈົ້າມະຫາຊີວິດອົງໃໝ່ແມ່ນຂີດໝາຍຂອງການກັບຄືນສູ່ການເຄື່ອນໄຫວການເມືອງ, ສັງຄົມເປັນປົກກະຕິ ພາຍຫຼັງ ໄວ້ທຸກມາເປັນເວລາ 1 ປີ ແລະ ຫຼັງຈາກນັ້ນຈະເລີ່ມດຳເນີນການເລືອກຕັ້ງທົ່ວປະເທດ, ຄາດວ່າຈະຈັດຕັ້ງໃນທ້າຍປີ 2018. ທ່ານນາຍົກລັດຖະມົນຕີ ໄທ ປຣາຢຸດ ຈັນໂອຊາ ເວົ້າວ່າ: ຄຳສັ່ງຫ້າມໂຮມປະຊຸມການເມືອງຈະຖືກຍົກເລິກພາຍຫຼັງພິທີຂຶ້ນຄອງລາດ ຂອງພະບາດສົມເດັດພະເຈົ້າມະຫາຊີວິດອົງໃໝ່.


text:
ນາຍົກລັດຖະມົນຕີຫວຽດນາມ ຫງວຽນຊວນຟຸກ ຕ້ອນຮັບປະທານກຸ່ມບໍລິສັດ VINCI ຂອງຝະລັ່ງ
(VOVWORLD) -ຕອນບ່າຍວັນທີ 29 ພະຈິກ, ຢູ່ຮ່າໂນ້ຍ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ໄດ້ໃຫ້ການຕ້ອນຮັບທ່ານ Jerome Stubler ປະທານກຸ່ມບໍລິສັດ VINCI ຂອງຝະລັ່ງພວມເຄື່ອນໄຫວຢ້ຽມຢາມຫວຽດນາມ
ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ໃຫ້ຮູ້ວ່າ ຫວຽດນາມພວມມີຄວາມຕ້ອງການພັດທະນາພື້ນຖານໂຄງລ່າງ, ເປັນຕົ້ນແມ່ນເສັ້ນທາງດ່ວນ ແລະ ສະເໜີ ກຸ່ມບໍລິສັດ VINCI ສືບຕໍ່ເຂົ້າຮ່ວມບັນດາໂຄງການ, ນັບທັງການຊື້ເອົາສິດຂຸດຄົ້ນການນຳໃຊ້ບັນດາເສັ້ນທາງດ່ວນ, ພ້ອມກັນນັ້ນ ການສະໜອງນ້ຳສະອາດ ແລະ ການບຳບັດນ້ຳເສຍກໍແມ່ນຄວາມຮຽກຮ້ອງຕ້ອງການຢ່າງສູງ. ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ຫວັງວ່າ ໂດຍຜ່ານການຈັດການປະມູນຢ່າງໂປ່ງໃສເພື່ອເລືອກເອົາຄູ່ຮ່ວມທີ່ດີ, ມີຄວາມສາມາດບົ່ມຊ້ອນຢ່າງແທ້ຈິງກ່ຽວກັບເຕັກໂນໂລຢີທັນສະໄໝເພື່ອລົງທຶນເຂົ້າບັນດາໂຄງການຢູ່ຫວຽດນາມ.


text:
ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ຕ້ອນຮັບ,
ພົບປະກັບທ່ານລັດຖະມົນຕີການຕ່າງປະເທດ Abdelkader Messahel
(ພາບ: Vân Diệp/TTXVN)
ຕາມໜັງສືພິມລາຍວັນ Elmoudjahid ແລ້ວ, ທ່ານລັດຖະມົນຕີການຕ່າງປະເທດ Abdelkader Messahel ໄດ້ຮັບການຕ້ອນຮັບ, ພົບປະກັບທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ແລະ ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດຫວຽດນາມ ຟ້າມບິງມິນ ຢູ່ຮ່າໂນ້ຍ. ທີ່ບັນດາການພົບປະ, ສອງຝ່າຍໄດ້ສຸມໃສ່ປຶກສາຫາລືກ່ຽວກັບການພົວພັນສອງຝ່າຍ ແລະ ບັນດາມາດຕະການຊຸກຍູ້ການພົວພັນ ກໍຄືບັນດາບັນຫາອື່ນ ທີ່ຕ່າງຝ່າຍຕ່າງມີຄວາມສົນໃຈ.
ໜັງສືພິມລາຍວັນ Elmoudjahid ກໍໃຫ້ຮູ້ວ່າ ບັນດາການພົບປະ ແລະ ເຮັດວຽກລະຫວ່າງທ່ານ Messahel ກັບທ່ານ ຮອງນາຍົກລັດຖະມົນຕີ ທັງເປັນລັດຖະມົນຕີການຕ່າງປະເທດຫວຽດນາມ ຟ້າມບິງມິນ ໄດ້ “ຕີລາຄາຄືນການພົວພັນຮ່ວມມືສອງຝ່າຍໃນບັນດາຂົງເຂດອື່ນ ກໍຄືຄວາມເປັນໄປໄດ້ໃນການເພີ່ມທະວີການພົວພັນຮ່ວມມືລະຫວ່າງສອງປະເທດ”.
ໜັງສືພິມລາຍວັນ Elmoudjahid ກໍໄດ້ຄັດສະເໜີບົດຕອບສໍາພາດຂອງ ທ່ານລັດຖະມົນຕີການຕ່າງປະເທດ Abdelkader Messahel ຕໍ່ສໍານັກຂ່າວສານ ຫວຽດນາມ ປະຈໍາ ອານເຊຣີ. ຕາມນັ້ນແລ້ວ, ທ່ານລັດຖະມົນຕີການຕ່າງປະເທດ Messahel ຢັ້ງຢືນວ່າ ການຢ້ຽມຢາມຂອງທ່ານຄັ້ງນີ້ ແມ່ນ “ເພື່ອແນໃສ່ເພີ່ມທະວີການພົວພັນສອງຝ່າຍ ແລະການປຶກສາເປັນປະຈໍາທີ່ເປັນມູນເຊື້ອລະຫວ່າງສອງປະເທດ”. ນີ້ຈະແມ່ນກາລະໂອກາດ ເພື່ອພິຈາລະນາສະພາບການຮ່ວມມືສອງຝ່າຍ, ພິເສດແມ່ນໃນຂົງເຂດເສດຖະກິດ, ການຄ້າ ແລະ ການລົງທຶນ, ກໍຄືບັນດາການພົບປະກັບບັນດາຄູ່ຮ່ວມມືຫວຽດນາມ ເພື່ອເພີ່ມທະວີ ແລະ ພັດທະນາການພົວພັນຮ່ວມມືໃຫ້ດີກວ່າອີກ.


text:
ແຕ່ວັນທີ 24 – 28 ທັນວາ, ຄະນະຜູ້ແທນພັກກອມມູນິດ ຫວຽດນາມ ໂດຍທ່ານ ຫງວຽນຊວນຖັ໋ງ ເລຂາສູນກາງພັກຜູ້ອຳນວຍການສະຖາບັນການເມືອງແຫ່ງຊາດ ໂຮ່ຈີມິນ ຮັບຜິດຊອບສະພາທິດສະດີສູນກາງ ເປັນຫົວໜ້າຄະນະ ໄດ້ຢ້ຽມຢາມ ແລະ ເຮັດວຽກຢູ່ ຍີ່ປຸ່ນ.
ທ່ານ ຫງວຽນຊວນຖັ໋ງ ໄດ້ໄປມີການພົບປະກັບທ່ານປະທານຄະນະປະທານພັກກອມມູນິດ ຍີ່ປຸ່ນ Shii Kazuo. 2 ຝ່າຍໄດ້ແບ່ງປັນຂໍ້ມູນຂ່າວສານກ່ຽວກັບສະພາບການຂອງແຕ່ລະພັກ, ແຕ່ລະປະເທດ, ແລກປ່ຽນກ່ຽວກັບບັນດາບັນຫາສາກົນ, ພາກພື້ນຊຶ່ງຕ່າງຝ່າຍຕ່າງມີຄວາມສົນໃຈ ແລະ ປຶກສາຫາລືກ່ຽວກັບບັນດາມາດຕະການເພີ່ມທະວີການພົວພັນຮ່ວມມືລະຫວ່າງ 2 ພັກໃນໄລຍະຈະມາເຖິງກ່ວາອີກ.
ທ່ານ ຫງວຽນຊວນຖັ໋ງ ກໍ່ມີບັນດາການເຮັດວຽກກັບຫົວໜ້າຫ້ອງວ່າການລັດຖະບານ ຍີ່ປຸ່ນ, ທີ່ປຶກສາພິເສດຂອງນາຍົກລັດຖະມົນຕີ ຍີ່ປຸ່ນ, ລັດຖະມົນຕີຮັບຜິດຊອບການປະຕິຮູບດ້ານບໍລິຫານ ແລະ ລະບອບລັດຖະກອນ…
(ແຫຼ່ງຄັດຈາກ VOV)


text:
ປີ 2017 ແມ່ນປີໜຶ່ງໃນໄລຍະເວລາອັນສັ້ນ ທີ່ມີບັນດາສາຍພົວພັນສາກົນຜັນປ່ຽນຢ່າງໄວວາ, ຍາກທີ່ຈະຄາດຄະເນລ່ວງໜ້າໄດ້ ເມື່ອບັນດາການຜັນແປໃນ 6 ເດືອນທ້າຍປີກົງກັນຂ້າມກັບ 6 ເດືອນຕົ້ນປີ.
ປີ 2017 ພິສູດໃຫ້ເຫັນວ່າ ໄດ້ມີບັນດາການປ່ຽນແປງຢ່າງວ່ອງໄວໃນຊີວິດການເມືອງໂລກ. ບັນດາສາຍພົວພັນຫຼັກແຫຼ່ງ ລ້ວນແຕ່ມີບັນດາການຜັນແປຢ່າງບໍ່ຄາດຄິດ, ພ້ອມກັນນັ້ນ ກໍ່ແມ່ນຕ່າວປີ້ນການພົວພັນ, ກໍ່ຄວາມສັບສົນໃນສາຍພົວພັນສາກົນບໍ່ໜ້ອຍ, ປະກອບສ່ວນສ້າງອະນາຄົດຂອງໂລກເປັນຮູບປະທຳ.
ທ່ານປະທານາທິບໍດີ ລັດເຊຍ Vladimir Putin ແລະ ຄູ່ຕຳແໜ່ງ ອາເມລິກາ Donald Trump (ພາບ: Reurters)
ປີ 2017 ແມ່ນປີໜຶ່ງໃນໄລຍະເວລາອັນສັ້ນ ທີ່ມີບັນດາສາຍພົວພັນສາກົນຜັນປ່ຽນຢ່າງໄວວາ, ຍາກທີ່ຈະຄາດຄະເນລ່ວງໜ້າໄດ້ ເມື່ອບັນດາການຜັນແປໃນ 6 ເດືອນທ້າຍປີກົງກັນຂ້າມກັບ 6 ເດືອນຕົ້ນປີ. ສິ່ງທີ່ເປັນໜ້າສົນໃຈໃນບັນດາການຜັນປ່ຽນນັ້ນ ຕ້ອງກ່າວເຖິງສາຍພົວພັນ ອາເມລິກາ - ລັດເຊຍ, ອາເມລິກາ - ຈີນ ແລະ ອາເມລິກາ - ອີຢູ.
ການຕ່າວປີ້ນໃນສາຍພົວພັນລະຫວ່າງ ອາເມລິກາ - ລັດເຊຍ, ອາເມລິກາ - ຈີນ
ໂດຍຄາດຄິດວ່າ ການພົວພັນລະຫວ່າງ ລັດເຊຍ - ອາເມລິກາ ໃນປີ 2017 ຈະມີຫລາຍຮູບແບບສີສັນ ພາຍຫລັງທ່ານ Donald Trump ໄດ້ຮັບການເລືອກຕັ້ງເປັນປະທານາທິບໍດີ ແຕ່ຕາມຄວາມຈິງແລ້ວ ສາຍພົວພັນລະຫວ່າງ 2 ປະເທດພວມຕົກເຂົ້າສູ່ສະພາບສູ້ຢັນກັນ ໂດຍບໍ່ທັນມີທາງອອກ. ໃນຕະຫລອດບັ້ນການຫາສຽງເລືອກຕັ້ງເປັນປະທານາທິບໍດີ ທ່ານ Trump ໄດ້ສົ່ງສານ ແລະ ໃຫ້ຄຳໝັ້ນສັນຍາ ຈະມານະພະຍາຍາມປັບປຸງການພົວພັນກັບ ລັດເຊຍ ຫລາຍຄັ້ງ ແຕ່ບັນດາຄຳຖະແຫຼງນີ້ ຖືກບັ້ນການສືບສວນສອບສວນຢ່າງວ່ອງໄວກ່ຽວກັບເລື່ອງ “ລັດເຊຍ ແຊກແຊງເຂົ້າການເລືອກຕັ້ງປະທານາທິບໍດີ ອາເມລິກາ ປີ 2016
”. ປົກຄຸມດ້ວຍເງົາມືດ
ຕໍ່ມາ, ປີ 2017 ກໍ່ສະແດງໃຫ້ເຫັນການສູ້ຢັນກັນດ້ານການທູດລະຫວ່າງ ລັດເຊຍ ແລະ ອາເມລິກາ. ຈຸດສູງຂອງຄວາມເຄັ່ງຕຶງແມ່ນເລື່ອງສະພາສູງ ແລະ ສະພາຕ່ຳ ອາເມລິກາ ຮັບຮອງເອົາກົດໝາຍວ່າດ້ວຍຮັດແໜ້ນການລົງໂທດ ລັດເຊຍ ແລະ ບັນດາມາດຕາບັງຄັບທ່ານປະທານາທິບໍດີ Trump ຕ້ອງເຊັນປະກາດໃຊ້ເມື່ອເດືອນ ກໍລະກົດ 2017. ລັດເຊຍ ຖືນີ້ແມ່ນການກະທຳ “ເກາະຜິດ”, ເຮັດໃຫ້ ມົດສະກູ ອອກຂໍ້ຕົກລົງເນລະເທດນັກການທູດ ອາເມລິກາ 755 ຄົນອອກຈາກ ລັດເຊຍ, ພ້ອມທັງ ບໍ່ໃຫ້ສະຖານທູດ ອາເມລິກາ ປະຈຳ ລັດເຊຍ ສືບຕໍ່ນຳໃຊ້ບາງຮາກຖານຢູ່ນະຄອນຫລວງ ມົດສະກູ. ເພື່ອໂຕ້ຕອບເລື່ອງດັ່ງກ່າວ ອາເມລິກາ ຮຽກຮ້ອງ ລັດເຊຍ ປິດສະຖານກົງສູນໃຫຍ່ປະຈຳນະຄອນ San Francisco ພ້ອມກັບອົງການການຄ້າ 2 ແຫ່ງປະຈຳນະຄອນຫລວງ ວໍຊິງຕັນ ແລະ ນະຄອນ ນິວຢອກ.
ຄວາມເຄັ່ງຕຶງລະຫວ່າງ ລັດເຊຍ - ອາເມລິກາ ໃນແນວຮົບເສດຖະກິດກໍ່ກາຍເປັນເລື່ອງຮ້າຍແຮງກ່ວາ. 2 ຝ່າຍສືບຕໍ່ ຕໍ່ກຳນົດເວລາບັນດາມາດຕະການລົງໂທດເຊິ່ງກັນ ແລະ ກັນ. ຊ້ຳບໍ່ໜຳ ອາເມລິກາ ຍັງຈັດວາງບັນດາມາດຕະການລົງໂທດໃໝ່ ແນໃສ່ບັນດາວິສາຫະກິດທີ່ເຄື່ອນໄຫວໃນບັນດາຂົງເຂດຫຼັກແຫຼ່ງຂອງພື້ນຖານເສດຖະກິດ ລັດເຊຍ ຄືພະລັງງານ ແລະ ສົ່ງອອກອາວຸດ.
ໃນຂະນະທີ່ການພົວພັນ ລັດເຊຍ - ອາເມລິກາ ພວມຕົກເຂົ້າສູ່ວິກິດການ ແຕ່ປີ 2017 ກໍ່ສະແດງໃຫ້ເຫັນບັນດາຄວາມຜັນແປໃນການພົວພັນລະຫວ່າງ ອາເມລິກາ - ຈີນ. ເຫດການທ່ານ Trump ໄດ້ຮັບການເລືອກຕັ້ງເປັນປະທານາທິບໍດີ ອາເມລິກາ ໄດ້ກໍ່ຄວາມກົດດັນຕໍ່ ຈີນ ທັງຂົງເຂດເສດຖະກິດການຄ້າຕະຫລອດຮອດການເມືອງ.
ທ່ານປະທານປະເທດ ຈີນ ສືຈິ້ນຜິງ ແລະ ທ່ານປະທານາທິບໍດີ ອາເມລິກາ Donald Trump (ພາບ: Sky)
ໃນຍຸດທະສາດປ້ອງກັນຄວາມໝັ້ນຄົງແຫ່ງຊາດຂອງ ອາເມລິກາ, ຈີນ ຖືກຖືວ່າແມ່ນປະເທດນາບຂູ່ຕໍ່ຜົນປະໂຫຍດຂອງ ອາເມລິກາ. ເຖິງຢ່າງໃດກໍ່ຕາມ ເບິ່ງຄືວ່າ ບັນດາຜົນປະໂຫຍດລະຫວ່າງ 2 ຝ່າຍຄ້າຍຄືກັນ ເຮັດໃຫ້ ວໍຊິງຕັນ ແລະ ປັກກິ່ງ ຕ້ອງຮັກສາການພົວພັນມີລັກສະນະສ້າງສັນ. ຈີນ ຖືວ່າ ອາເມລິກາ ຄວນປັບຕົວແທດເໝາະກັບການພັດທະນາຂອງ ຈີນ, ພ້ອມທັງ ເນັ້ນໜັກວ່າ ການຮ່ວມມືແມ່ນການເລືອກເຟັ້ນອັນຖືກຕ້ອງໃຫ້ທັງ 2 ຝ່າຍ. ພິເສດ ແມ່ນພາຍຫລັງການຢ້ຽມຢາມກັນຂອງການນຳ 2 ປະເທດໃນປີ 2017, ການພົວພັນ ອາເມລິກາ - ຈີນ ຄ່ອຍໆເປັນປົກກະຕິ. ຕາມວົງການນັກໄຈ້ແຍກແລ້ວ ຈີນ ແລະ ອາເມລິກາ ແມ່ນຄູ່ການພົວພັນສຳຄັນ ແລະ ສັບສົນ, ມີຜົນສະທ້ອນຢ່າງເລິກເຊິ່ງກ້ວາງຂວາງໃນລະບົບການພົວພັນສາກົນປັດຈຸບັນ, ອາເມລິກາ ແລະ ຈີນ ແນ່ນອນວ່າ ຈະຕ້ອງຊອກຫາວິທີຮັກສາວົງໂຄຈອນ ທັງຮ່ວມມືທັງແກ່ງແຍ້ງ, ຫລີກລ້ຽງການສູ້ຢັນ, ປະທະກັນ.
ຄວາມທົດສອບຕໍ່ສາຍພົວພັນສຳພັນທະມິດ ອາເມລິກາ - ອີຢູ
ຄຳຂວັນອອກສະໝັກຮັບເລືອກຕັ້ງ “ປະເທດ ອາເມລິກາ ສຳຄັນກ່ວາໃຜໝົດ” ຂອງທ່ານ Donald Trump ເຮັດໃຫ້ນັກການເມືອງ ເອີຣົບ ຫລາຍຄົນມີຄວາມວິຕົກກັງວົນຢ່າງເລິກເຊິ່ງໃຫ້ອະນາຄົດຂອງສາຍພົວພັນຂ້າມມະຫາສະໝຸດອັດລັງຕິກ. ນັບແຕ່ຊຸມວັນທຳອິດ ເມື່ອກ້າວເຂົ້າສູ່ທຳນຽບຂາວ, ທ່ານ Donald Trump ມີບັນດາຄຳກ່າວປາໄສທີ່ກໍ່ຄວາມເປັນຫ່ວງກັງວົນໃຫ້ ເອີຣົບ ເມື່ອເຊື່ອໝັ້ນວ່າ ຈະມີຫລາຍປະເທດອື່ນໃນ ເອີຣົບ ຖອນອອກຈາກ ອີຢູ ຄື ອັງກິດ ຫຼື “Brexit ຈະສຳເລັດ
”.
ນອກນັ້ນ, ອາເມລິກາ ຍັງນາບຂູ່ຈະພິຈາລະນາຄືນໃໝ່ການພົວພັນກັບ ອີຢູ ແລະ ອົງການສົນທິສັນຍາ ອັດລັງຕິກເໜືອ (NATO). ທ່ານປະທານາທິບໍດີ Donald Trump ກໍ່ໃຫ້ໂຈະການເຈລະຈາສັນຍາຄູ່ຮ່ວມມືລົງທຶນ ແລະ ການຄ້າຂ້າມມະຫາສະໝຸດອັດລັງຕິກ (TTIP), ຂໍ້ຕົກລົງກ່ຽວກັບການຄ້າເສລີລະຫວ່າງ ອີຢູ ແລະ ອາເມລິກາ, ແລະ ນຳໃຊ້ນະໂຍບາຍປົກປ້ອງການຄ້າ.
ທ່ານປະທານາທິບໍດີ ອາເມລິກາ Donald Trump ແລະ ບັນດາການນຳ ເອີຣົບ ຢູ່ Brussels (ພາບ: European Commission)
ບົນເວທີສາກົນ, ບັນດານະໂຍບາຍຂອງ ອາເມລິກາ ໄດ້ຮັບຖືວ່າ ໄປຝືນກັບຜົນປະໂຫຍດຂອງ ອີຢູ, ເຮັດໃຫ້ສຳພັນທະມິດຂອງ ວໍຊິງຕັນ ມີປະຕິກິລິຍາຢ່າງແຮງຄືເລື່ອງ ວໍຊິງຕັນ ຖອນອອກຈາກສັນຍາ Paris ກ່ຽວກັບການຕ້ານການປ່ຽນແປງຂອງດິນຟ້າອາກາດ. ທ່ານ Donald Trump ກໍ່ຍັງເປີດກໍລະນີ ນຳ ອາເມລິກາ ຖອນອອກຈາກຂໍ້ຕົກລົງນິວເຄຼຍຄັ້ງປະຫວັດສາດ ຊຶ່ງກຸ່ມ P5+1 ລວມມີ ອັງກິດ, ຝະຣັ່ງ, ລັດເຊຍ, ອາເມລິກາ, ຈີນ ແລະ ເຢຍລະມັນ ລົງນາມກັບ ອີຣານ ໃນປີ 2015, ໃນຂະນະທີ່ ອີຢູ ຕັດສິນໃຈຮັກສາຂໍ້ຕົກລົງນີ້.
ທົບທວນຄືນປີ 2017, ສາຍພົວພັນລະຫວ່າງ ອີຢູ ແລະ ອາເມລິກາ ກໍ່ຄື ອາເມລິກາ - ຈີນ, ອາເມລິກາ - ລັດເຊຍ ມີບາງໄລຍະເກີດຄວາມເຄັ່ງຕຶງ ຊຶ່ງສາຍເຫດຕົ້ນຕໍແມ່ນບັນດາການປ່ຽນແປງໃນນະໂຍບາຍຂອງ ອາເມລິກາ. ໂດຍບໍ່ວ່າໃນສະພາບການໃດໆ ບັນດາສາຍພົວພັນດັ່ງກ່າວ ຍັງຄົງແມ່ນພື້ນຖານໃຫ້ການຮັກສາຄວາມໝັ້ນຄົງ, ສະຖຽນລະພາບນັບທັງດ້ານການເມືອງ ແລະ ດ້ານເສດຖະກິດໃນໂລກ. ດັ່ງນັ້ນ ບໍ່ໄວກໍ່ຊ້າ ບັນດາປະເທດໃນຂອບເຂດສາຍພົວພັນນີ້ ຈະຊອກຫາວິທີໄປສູ່ຄວາມເຫັນດີເຫັນພ້ອມ, ຫລຸດຜ່ອນການສູ້ຢັນກັນ, ຫຼີກລ້ຽງສະພາບຄວາມເຄັ່ງຕຶງປີນຂັ້ນໄດທີ່ກາຍເປັນການປະທະກັນ “ດ້ວຍຄວາມເປັນຕາຍ” ./.
(ແຫຼ່ງຄັດຈາກ VOV)


text:
ຮອງນາຍົກລັດຖະມົນຕີຫວຽດນາມ ຫງວຽນຊວນຟຸກ ຢ້ຽມຢາມກຳລັງທະຫານເຂດ 5
ທ່ານຮອງນາຍົກລັດຖະມົນຕີຫວຽດນາມ ຫງວຽນຊວນຟຸກໂອ້ລົມກັບພະນັກງານ, ນາຍທະຫານກອງບັນຊາການທະຫານເຂດ 5
ຕອນບ່າຍວັນທີ 15/10, ທ່ານຮອງນາຍົກລັດຖະມົນຕີຫວຽດນາມ ຫງວຽນຊວນຟຸກໄດ້ລົງຢ້ຽມຢາມ ແລະ ໂອ້ລົມກັບພະນັກງານ, ນາຍທະຫານກອງບັນຊາການທະຫານເຂດ 5 ເນື່ອງໃນໂອກາດສະເຫຼີມສະຫຼອງ 70 ປີແຫ່ງວັນມູນເຊື້ອຂອງກຳລັງທະຫານເຂດ 5 (16/10). ທ່ານຮອງນາຍົກລັດຖະມົນຕີຫວຽດນາມ ຫງວຽນຊວນຟຸກ ໄດ້ຢືນຢັນບົດບາດອັນໃຫຍ່ຫຼວງຂອງກອງທັບໃນຍຸດທະສາດພັດທະນາເສດຖະກິດ-ສັງຄົມ, ປົກປັກຮັກສາເອກະລາດ, ເປັນເຈົ້າຕົນເອງ, ເສລີພາບ ແລະ ຜືນແຜ່ນດິນອັນຄົບຖ້ວນ. ທ່ານຮອງນາຍົກລັດຖະມົນຕີຫວຽດນາມ ຫງວຽນຊວນຟຸກ ສະເໜີ ກຳລັງທະຫານເຂດ 5 ສືບຕໍ່ປະຕິບັດໜ້າທີ່ເປັນຢ່າງດີ, ກຽມພ້ອມສູ້ຮົບ, ເດັດດຽວປົກປັກຮັກສາອະທິປະໄຕແຫ່ງຊາດ.
(ແຫຼ່ງຄັດຈາກ VOV)


text: (vovworld)- ໃນວັນທີ 25/6, ມີຜູ້ເສຍຊີວິດຢ່າງຫນ້ອຍສຸດ 8 ຄົນ ແລະ 20 ຄົນຖືກບາດເຈັບ ທີ່ຂຶ້ນກັບກຳລັງທະຫານລາດເມື່ອ ກຸ່ມກະບົດມີອາວຸດສະກັດຕີລົດຂົນສົ່ງກຳລັງດັ່ງກ່າວ ຢູ່ມໍ່ກັບນະຄອນ Srinagar ຂຶ້ນກັບເຂດ Kashmir ໂດຍອິນເດຍຄວບຄຸມ. ຕົ້ນເດືອນ 6, ມີລົດຂົນສົ່ງກຳລັງປ້ອງກັນຊາຍແດນ ອິນເດຍ ຢູ່ ເທດສະບານ Bijnehara ກໍຖືກພວກກະບົນສະກັດຕີ ເຮັດໃຫ້ 3 ຄົນເສຍຊີວິດ ແລະ ອີກ 9 ຄົນຖືກບາດເຈັບ. ມີກຸ່ມກະບົດຈຳນວນຫນຶ່ງ ເຄີຍດຳເນີນບັນດາການບຸກໂຈມຕີເລັ່ງໃສ່ກຳລັງທະຫານ ແລະ ຕຳຫລວດຢູ່ເຂດນີ້. ອີນເດຍ ກ່າວຫາ ປາກິດສະຖານ ຫນູນຫລັງບັນດາກຳລັງກະບົດຢູ່ Kashmir ແຕ່ Islamabad ປະຕິເສດຄຳກ່າວຫາດັ່ງກ່າວ.


text:
ການສຶກສາກ່ອນໄວຮຽນ-ປະຖົມສຶກສາ
- ລາຍລະອຽດ
- ໝວດ: ການສຶກສາກ່ອນໄວຮຽນ-ປະຖົມສຶກສາ
- ເຜີຍແຜ່ເມື່ອ ວັນພຸດ, 30 ມີນາ 2016 02:10
- ຂຽນໂດຍ Super User
- ກົດເບິ່ງ: 1344
1. ໜ້າທີ່ຮັບຜິດຊອບ:
1. ເປັນເສນາທິການໃຫ້ພະແນກສຶກສາທິການແຂວງ,ນະຄອນຫຼວງ ໃນການຂຶ້ນແຜນປັບປຸງ ແລະ ຂະຫຍາຍການສຶກສາກ່ອນໄວຮຽນ ແລະ ປະຖົມສຶກສາໃນທົ່ວແຂວງ, ນະຄອນຫຼວງ ໃຫ້ສອດຄອງກັບນະໂຍບາຍປະຕິຮູບລະບົບການສຶກສາແຫ່ງຊາດ.
2. ຄຸ້ມຄອງ, ສົ່ງເສີມການສຶກສາກ່ອນໄວຮຽນ ແລະ ປະຖົມສຶກສາ ພາກລັດ, ເອກະຊົນ ແລະ ສຶກສາສົງ.
3. ຊີ້ນຳ ແລະ ຕິດຕາມຢ່າງໃກ້ສິດການພັດທະນາໂຮງຮຽນຄຸນນະພາບຕົວແບບ ສຳລັບອະນຸບານ- ລ້ຽງເດັກ ແລະ ປະຖົມສຶກສາ.
4. ຊີ້ນຳ, ຕິດຕາມ ແລະ ກວດກາການຈັດຕັ້ງປະຕິບັດຫຼັກສູດການຮຽນ-ການສອນໃຫ້ຄົບຖ້ວນ, ຄົ້ນຄ້ວາຫຼັກ ສູດທີ່ສອດຄ່ອງກັບຈຸດພິເສດ. ທ່າແຮງ ແລະ ພູມປັນຍາທ້ອງຖິ່ນສຳລັບການສຶກສາກ່ອນໄວຮຽນ ແລະ ປະຖົມສຶກສາສຶກສາ ຕາມທີ່ໄດ້ກຳນົດໄວ້ໃນຫຼັກສູດແຫ່ງຊາດ.
5. ຄົ້ນຄ້ວາຕຳແໜ່ງວິຊາການຄູ ສຳລັບຄູສອນການສຶກສາກ່ອນໄວຮຽນ ແລະ ປະຖົມສຶກສາ.
6. ຈັດຕັ້ງການປະເມີນຜົນການຮຽນ-ການສອນແຕ່ລະພາກຮຽນ,ຈັດຕັ້ງການສອບເສັງ ຈົບຊັ້ນປະຖົມສຶກສານັບທັງພາກລັດ, ເອກະຊົນ.
7. ຮັບຜິດຊອບວຽກງານອຶ່ນໆ ຕາມການມອບໝາຍ.
2. ກິດຈະກຳ
1. ເກັບກຳສະຖິຕິຄູ, ນັກຮຽນ, ຫ້ອງຮຽນ ແລະ ໂຮງຮຽນຮ່ວມກັບສະຖິຕິແຜນການ
2. ວິໄຈຂໍ້ມູນ, ວາງແຜນ, ພັດທະນາ ແລະ ການສຶກສາກ່ອນໄວຮຽນ ແລະ ປະຖົມສຶກສາຮ່ວມກັນຂະແໜງສະຖິຕິ-ແຜນການ
3. ຕິດຕາມ, ກວດກາ ແລະ ປະເມີນຜົນ ການຮຽນ-ການສອນ ການປະຕິບັດຫຼັກສູດ, ການສອບເສັງເລ່ືອນຊັ້ນ-ຈົບຊັ້ນປະຖົມສຶກສາ
4. ຈັດຕັ້ງບຳລຸງ ແລະ ສອບເສັງນັກຮຽນເກັ່ງ, ສ້າງຫ້ອງພອນສະຫວັນ
5. ຈັດຕັ້ງຊີ້ນຳສູນສຶກສານິເທດ, ຕິດຕາມນິເທດການຮຽນ-ການສອນໃນໂຮງຮຽນ
6. ສັງລວມ ແລະ ຊີ້ນຳແຜນຄວາມຕ້ອງການວັດຖຸອຸປະກອນການຮຽນການ - ການສອນ ໃນທົ່ວແຂວງ
7. ຄຸ້ມຄອງການປົກຮັກສາອາຄານສະຖານທີ່ ແລະ ສະພາບແວດລ້ອມຂອງໂຮງຮຽນໃຫ້ຈົບງາມ
8. ຊີ້ນຳ ແລະ ນຳພາຄູອາຈານ ແລະ ນັກຮຽນໃນການຄຸ້ມຄອງໂຮງຮຽນ
9. ບັນທຶກ ແລະ ກຽມການອອກໃບປະກາສະນິຍະບັດປະຖົມສຶກສາ
10. ຈັດຕັ້ງຝຶກອົບຮົມຄູປະຈຳການ, ບຳລຸງຍົກລະດັບຄູຮ່ວມກັບຂະແໜງພັດທະນາຄູ, ຕິດຕາມຊຸກຍູ້ຄູສອນຊັ້ນປະຖົມເຄື່ອນທີ່
11. ຊີ້ນຳ, ປັບປຸງ ແລະ ສົ່ງເສີມຫ້ອງຫໍສະໝຸດເພື່ອຮັບໃຊ້ການຮຽນ-ການສອນ ແລະ ສັງຄົມ
12. ຊີ້ນຳ ແລະ ຄຸ້ມຄອງໂຮງຮຽນອະນຸບານ, ໂຮງຮຽນປະຖົມສຶກສາ ທັງພາກລັດ, ເອກະຊົນ
13. ຈັດຕັ້ງກອງປະຊຸມຄົ້ນຄ້ວາຕຳແໜ່ງວິຊາການຄູ ໃຫ້ແກ່ຄູສອນການສຶກສາກ່ອນໄວຮຽນ ແລະ ປະຖົມສຶກສາ.


text:
ລັດເຊຍ ຄັດຄ້ານ ອາເມລິກາ ເລື່ອງຈັດວາງບັນດາມາດຕະການລົງໂທດ ອີຣານ
(VOVWORLD) - ທີ່ການປະຊຸມຂ່າວຮ່ວມກັບທ່ານລັດຖະມົນຕີການຕ່າງປະເທດ ໂບເລຍ Fernando Mamani Uanakuni ໃນວັນທີ 16 ສິງຫາ, ທ່ານລັດຖະມົນຕີການຕ່າງປະເທດ ລັດເຊຍ Sergei Lavrov ຖະແຫຼງວ່າ
ບັນດາມາດຕະການລົງໂທດພຽງລຳພັງຝ່າຍດຽວຂອງ ອາເມລິກາ ຕ້ານ ອີຣານ ແມ່ນ “ຜິດກົດໝາຍ”. ຕາມທ່ານ Lavrov ແລ້ວ, ອາເມລິກາ ເຄີຍຮັບຮູ້ ອີຣານ ພວມປະຕິບັດໃນຂອບເຂດຄຳໝັ້ນສັນຍາຜັນຂະຫຍາຍແຜນການດຳເນີນງານຮອບດ້ານຮ່ວມ (JCPOA), ແຕ່ພ້ອມກັນນັ້ນ, ວໍຊິງຕັນ ພັດຈັດວາງບັນດາມາດຕະການລົງໂທດ ຕ້ານ ອີຣານ ພຽງລຳພັງຝ່າຍດຽວ. ສິ່ງດັ່ງກ່າວ ໝາຍຄວາມວ່າ ບັນດາມາດຕະການລົງໂທດ ບໍ່ກ່ຽວຂ້ອງເຖິງ JCPOA, ໂດຍ ອາເມລິກາ ບໍ່ເຫັນດີຕໍ່ ອີຣານ ໃນຂົງເຂດອື່ນໆ. ຄຳຖະແຫຼງຂອງທ່ານລັດຖະມົນຕີການຕ່າງປະເທດ Lavrov ໄດ້ຍົກອອກໃນສະພາວະ ກ່ອນນັ້ນ ອາເມລິກາ ຈັດ 18 ບໍລິສັດ ແລະ ສ່ວນບຸກຄົນເຂົ້າບັນຊີລາຍຊື່ລົງໂທດ ເຊິ່ງຖືກຖືວ່າ ສະໜັບສະໜູນໂຄງການລູກສອນໄຟນຳວິຖີ ແລະ ກຳລັງພິທັກຮັກສາປະຕິວັດອິດສະລາມ ອີຣານ.


text:
ລາວໃຫ້ຄວາມສຳຄັນຕໍ່ວຽກງານເດັກຫລາຍຂຶ້ນ
ກອງປະຊຸມປຶກສາຫາລືການໂຄສະນາວຽກງານໂພສະນາການ, ສັກຢາກັນພະຍາດ, ສຸຂະອະນາໄມ, ຕ້ານການໃຊ້ຄວາມຮຸນແຮງຕໍ່ເດັກ, ການຄ້າມະນຸດ ແລະ ການສຶກສາສຳລັບເດັກກ່ອນໄວຮຽນ ໃຫ້ພະນັກງານແນວລາວສ້າງຊາດໃນທົ່ວປະເທດ, ໄດ້ຈັດຂຶ້ນລະຫວ່າງວັນທີ 11-13 ກັນຍານີ້, ທີ່ນະຄອນ ຫລວງວຽງຈັນ, ໂດຍການເປັນປະທານຂອງທ່ານ ດຣ. ສົມອົກ ກິ່ງສະດາ ຮອງປະທານສູນກາງແນວລາວສ້າງຊາດ, ມີທ່ານ ລີໂອ ຟາເບີ ເອກອັກຄະລັດຖະທູດສະຫະພາບເອີລົບ ແລະ ຜູ້ຕາງໜ້າອົງການຢູນິເຊບປະຈຳລາວເຂົ້າຮ່ວມນຳດ້ວຍ.
ທ່ານ ສົມອົກ ກ່າວວ່າ: ເພື່ອເສີມຂະ ຫຍາຍຄວາມຮັບຮູ້ ແລະ ຄວາມສາມາດ ໃນການປຸກລະດົມຊຸມຊົນກ່ຽວກັບບັນຫາຕ່າງໆທີ່ກ່ຽວຂ້ອງກັບເດັກເຊັ່ນ: ວຽກງານໂພສະນາການ, ວຽກງານສັກຢາກັນພະຍາດ, ສຸຂະອະນາໄມ, ການປົກປ້ອງເດັກ ແລະ ການສຶກສາສຳລັບເດັກກ່ອນໄວຮຽນ, ພ້ອມທັງເປັນການເສີມຂະຫຍາຍບົດບາດຂອງແນວລາວສ້າງຊາດ ໃນການປຸກລະດົມປະຊາຊົນບັນດາເຜົ່າ ໃຫ້ຫັນມາປັບປຸງບັບຫາສຸຂະພາບຂອງແມ່ຍິງ ແລະ ເດັກ ແລະ ເປັນການຊຸກຍູ້ການມີສ່ວນຮ່ວມຂອງຜູ້ນຳເຜົ່າຕ່າງໆໃນການປຸກລະດົມປະຊາຊົນບັນດາເຜົ່າ ເພື່ອໃຫ້ເຂົາເຈົ້າເອົາໃຈໃສ່ຕໍ່ບັນຫາສຸຂະພາບໃນຊຸມຊົນຂອງຕົນໃຫ້ດີຂຶ້ນເທື່ອລະກ້າວ.
ກອງປະຊຸມຄັ້ງນີ້ເປັນຄັ້ງທຳອິດ, ພາຍຫລັງໄດ້ມີການລົງນາມການຮ່ວມມືລະຫວ່າງລັດຖະບານ ລາວ ແລະ ອົງການຢູນິເຊບ, ໃນເດືອນພຶດສະພາຜ່ານມານີ້ ແລະ ພາຍຫລັງຈາກສຳເລັດກອງປະຊຸມນີ້ແລ້ວອົງການແນວລາວສ້າງຊາດ ກໍຈະໄດ້ລົງເຄື່ອນໄຫວຕິດຕາມ ແລະ ຊຸກຍູ້ບັນດາທ້ອງຖິ່ນຮາກຖານໃນການຈັດຕັ້ງປະຕິບັດມີປະສິດທິຜົນດີຂຶ້ນ.
ທ່ານ ມີໂອ-ຊິນ ຢູນ ຮັກສາການຜູ້ຕາງໜ້າ ອົງການຢູນີເຊັບ ປະຈຳລາວ ມີຄວາມເຫັນໃນກອງປະຊຸມວ່າ: ການຮ່ວມມືລະຫວ່າງສູນກາງແນວລາວສ້າງຊາດ ແລະ ອົງ ການຢູນີເຊັບ ໄດ້ເລີ່ມມາແຕ່ປີ 2015, ໂດຍເລັ່ງໃສ່ປັບປຸງຊີວິດການເປັນຢູ່ທີ່ດີຂອງແມ່ຍິງ ແລະ ເດັກໃນເຂດຫ່າງໄກສອກຫລີກຂອງລາວ ເພື່ອສາມາດເຂົ້າເຖິງປະຊາຊົນໃນເຂດທຸລະກັນດານ ແລະ ດ້ວຍໂອກາດ ແລະ ໃນເຂດຊົນເຜົ່າຕ່າງໆຕາມພາລະບົດບາດຂອງສູນການແນວລາວສ້າງຊາດ ແລະ ພັນທະໜ້າທີ່ຂອງອົງການຢູນີເຊັບ, ພ້ອມນີ້ຍັງໄດ້ຮ່ວມກັນຕອບໂຕ້ການລະບາດຂອງພະຍາດໂປລີໂອ ແລະ ອື່ນໆດ້ວຍຄວາມຕັ້ງໜ້າອີກດ້ວຍ.


text:
ທີ່ກອງປະຊຸມເທື່ອນີ້, ຄະນະປະຈຳສະພາແຫ່ງຊາດໄດ້ປະກອບຄຳເຫັນໃສ່ບົດລາຍງານກ່ຽວກັບສະພາບການປະຕິບັດລັດຖະທຳມະນູນ, ກົດໝາຍ, ມະຕິຂອງສະພາແຫ່ງຊາດກ່ຽວກັບວຽກງານແກ້ໄຂການຮ້ອງຟ້ອງ, ຮ້ອງທຸກປີ 2018; ບັນດາບົດລາຍງານຂອງລັດຖະບານ, ສານປະຊາຊົນສູງສຸດ, ອົງການໄອຍະການປະຊາຊົນສູງສຸດກ່ຽວກັບວຽກງານແກ້ໄຂການຮ້ອງຟ້ອງ, ຮ້ອງທຸກປີ 2018…ພິເສດ, ທີ່ກອງຊຸມຄັ້ງນີ້ ຄະນະປະຈຳສະພາແຫ່ງຊາດກໍ່ຈະປະກອບຄຳເຫັນໃສ່ແຜນການຈັດຕັ້ງປ່ອນບັດໄວ້ວາງໃຈສຳລັບບັນດາຕຳແໜ່ງໂດຍສະພາແຫ່ງຊາດເລືອກຕັ້ງ, ໃຫ້ສັດຕະຍາບັນທີ່ກອງປະຊຸມສະໄໝສາມັນເທື່ອທີ 6 ຕາມຂໍ້ກຳນົດທີ່ມະຕິເລກທີ 85 ຂອງສະພາແຫ່ງຊາດ ຫວຽດນາມ. ກ່າວຄຳເຫັນໄຂກອງປະຊຸມ, ທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກິມເງິນ ໃຫ້ຮູ້ວ່າ:
“ປັດຈຸບັນຕາມການສະຖິຕິມີ 25 ປະເທດໄດ້ນຳໃຊ້ຮູບການມອບໝາຍໃຫ້ສານກຳນົດເຈົ້າຂອງກຳມະສິດຢ່າງຖືກຕ້ອງຕາມກົດໝາຍ. ວິທີນີ້ ຈະບໍ່ຂັດແຍ້ງກັນຕໍ່ການກຳນົດໃນປັດຈຸບັນກ່ຽວກັບຄວາມຮັບຜິດຊອບຢັ້ງຢືນ. ຍ້ອນວ່າ ກົດໝາຍໃນປັດຈຸບັນ ພວມກຳນົດບຸກຄົນທີ່ມີພັນທະແຈ້ງຊັບສົມບັດຕ້ອງມີຄວາມຮັບຜິດຊອບອະພິປາຍຕົ້ນກຳເນີດຊັບສົມບັດຂອງລາຍຮັບເພີ່ມເຕີມ. ແລະ ດ້ານອື່ນ ອົງການຄວບຄຸມກວດກາຊັບສົມບັດຍັງຄົງມີຄວາມຮັບຜິດຊອບຢັ້ງຢືນລັກສະນະບໍ່ເໝາະສົມຂອງຊັບສົມບັດ”.
(ແຫຼ່ງຄັດຈາກ VOV)


text:
- ສະຖິຕິທາງການໝາຍເຖິງ ຂໍ້ມູນຫຼືຕົວເລກ ທີ່ໄດ້ມາຈາກການສຳຫຼວດ ແລະ ການລາຍງານບໍລິຫານ ໂດຍຜ່ານຂະບວນການເກັບກຳ, ການສັງລວມ, ການຄິດໄລ່, ການປຸງແຕ່ງ, ການວິໄຈແລະ ການວິເຄາະ ຕາມຫຼັກວິທະຍາສາດສະຖິຕິໂດຍໄດ້ຮັບການຮັບຮອງຈາກລະບົບການຈັດຕັ້ງສະຖິຕິແຫ່ງຊາດ;
- ສະຖິຕິຂະແໜງການໝາຍເຖິງ ຂໍ້ມູນຫຼືຕົວເລກ ທີ່ໄດ້ມາຈາກການສຳຫຼວດ ແລະ ການລາຍງານບໍລິຫານ ໂດຍຜ່ານຂະບວນການເກັບກຳ, ການສັງລວມ, ການປຸງແຕ່ງ, ການວິໄຈ ແລະ ການວິເຄາະ ຕາມຫຼັກວິທະຍາສາດສະຖິຕິໂດຍກະຊວງ, ອົງການ, ສະຖາບັນຕ່າງໆ ຕາມຄວາມຕ້ອງການຂອງຂະແໜງການຕົນ;
- ຄວາມເປັນເອກະລາດທາງດ້ານວິຊາການ ໝາຍເຖິງ ສິດໃນການຜະລິດ ແລະ ການເຜີຍແຜ່ຂໍ້ມູນສະຖິຕິທາງການຕາມຫຼັກວິທະຍາສາດສະຖິຕິຢ່າງພາວະວິໄສ ແລະ ເປັນເອກະລາດ;
- ການຜະລິດສະຖິຕິ ໝາຍເຖິງ ການເກັບກຳ, ການສັງລວມ, ການຄິດໄລ່, ການປຸງແຕ່ງ, ການວິໄຈ, ການວິເຄາະ ແລະ ການເຜີຍແຜ່ຂໍ້ມູນສະຖິຕິ ຈາກການສຳຫຼວດ ແລະ ການລາຍງານບໍລິຫານຕາມຫຼັກວິທະຍາສາດສະຖິຕິ;
- ການປຸງແຕ່ງສະຖິຕິ ໝາຍເຖິງ ຂັ້ນຕອນໜຶ່ງຂອງການຜະລິດສະຖິຕິກ່ຽວກັບການສຶກສາຄວາມສອດຄ່ອງຫຼືຄວາມເປັນໄປໄດ້ຂອງຂໍ້ມູນ, ການໃສ່ລະຫັດສາລະບານ, ການຈັດລຽງ ລຳດັບ, ການຈັດໝວດ, ການຈັດກຸ່ມ ຕາມຫຼັກວິທະຍາສາດສະຖິຕິ;
- ການສຳຫຼວດສະຖິຕິໝາຍເຖິງ ການເກັບກຳຂໍ້ມູນຫຼືຕົວເລກ ຕາມແບບສອບຖາມ ດ້ວຍການສຳພາດ ຜູ້ສະໜອງຂໍ້ມູນ ແບບທາງກົງ ແລະທາງອ້ອມ ຕາມຫຼັກວິທະຍາສາດສະຖິຕິແລະ ໄລຍະເວລາທີ່ໄດ້ກຳນົດຢ່າງເປັນເອກະພາບກັນໃນແຕ່ລະການສຳຫຼວດ;
- ການລາຍງານບໍລິຫານໝາຍເຖິງ ການເກັບກຳຂໍ້ມູນຫຼື ຕົວເລກ ໂດຍຜ່ານການລາຍງານຂອງການຈັດຕັ້ງລັດ, ຫົວໜ່ວຍພື້ນຖານແລະ ການຈັດຕັ້ງອື່ນທີ່ມີການລາຍງານແບບປົກ ກະຕິກ່ຽວກັບການເກັບກຳຂໍ້ມູນສະຖິຕິທາງດ້ານເສດຖະກິດ, ສັງຄົມ, ສິ່ງແວດລ້ອມ ແລະ ຊັບພະຍາກອນທຳມະຊາດ ແລະ ຄວາມໝັ້ນຄົງ;
- ຕົວຊີ້ບອກ ໝາຍເຖິງ ດັດຊະນີໝາຍ ທີ່ຄິດໄລ່ອອກມາເປັນຕົວເລກສະຖິຕິຊຶ່ງສ່ອງແສງ ເຖິງຂະໜາດ, ລະດັບການຂະຫຍາຍຕົວຂອງການພັດທະນາ, ໂຄງປະກອບ, ອັດຕາສ່ວນພົວພັນທາງດ້ານເສດຖະກິດ, ສັງຄົມ, ສິ່ງແວດລ້ອມ ແລະ ຊັບພະຍາກອນທຳມະຊາດ ແລະ ຄວາມໝັ້ນຄົງ ໃນສະຖານທີ່ແລະ ໄລຍະເວລາໃດໜຶ່ງ;
- ຂໍ້ມູນດິບ ໝາຍເຖິງຂໍ້ມູນຫຼືຕົວເລກ ທີ່ໄດ້ມາຈາກການສຳຫຼວດ ແລະ ການລາຍງານບໍລິຫານທີ່ຍັງບໍ່ທັນໄດ້ຮັບການຜະລິດ ຢ່າງຄົບຊຸດ ຕາມຫຼັກວິທະຍາສາດສະຖິຕິ;
- ການຂຶ້ນບັນຊີຫົວໜ່ວຍພື້ນຖານໝາຍເຖິງ ການເກັບກຳສະຖິຕິບັນຊີຫົວໜ່ວຍພື້ນຖານ ທີ່ມີການບັນທຶກຢ່າງເປັນປະຈຳແລະ ຕໍ່ເນື່ອງ ໂດຍການຈັດຕັ້ງລັດ, ຫົວໜ່ວຍພື້ນຖານແລະ ການຈັດຕັ້ງອື່ນ;
- ລະບົບລະຫັດສາລະບານໝາຍເຖິງ ການຈັດແບ່ງຂໍ້ມູນສະຖິຕິອອກເປັນພາກ, ຂະແໜງ ການ, ໝວດ, ໝູ່, ກຸ່ມ ດ້ວຍການໃສ່ລະຫັດສາລະບານເພື່ອນຳໃຊ້ເປັນເອກະພາບໃນການຜະລິດ ແລະ ເຜີຍແຜ່ຂໍ້ມູນສະຖິຕິຂອງລະບົບການຈັດຕັ້ງສະຖິຕິແຫ່ງຊາດ;
- ຫົວໜ່ວຍພື້ນຖານໝາຍເຖິງ ບຸກຄົນ, ນິຕິບຸກຄົນ, ການຈັດຕັ້ງຂອງລັດ ແລະ ທີ່ບໍໍ່ແມ່ນຂອງລັດ ທີ່ດຳເນີນການເຄື່ອນໄຫວທຸລະກິດ, ການຜະລິດ, ການບໍລິການແລະ ການເຄື່ອນໄຫວວັດທະນະທຳ-ສັງຄົມ ທີ່ຫວັງຜົນກຳໄລ ແລະບໍ່ຫວັງຜົນກຳໄລ;
- ນັກເດີນສຳຫຼວດ ໝາຍເຖິງ ລັດຖະກອນຫຼືບຸກຄົນທີ່ບໍ່ແມ່ນລັດຖະກອນຊຶ່ງໄດ້ຮັບມອບໝາຍໃຫ້ເກັບກຳ ແລະ ສັງລວມຂໍ້ມູນ ໃນການດຳເນີນການສຳຫຼວດໃດໜຶ່ງ;
- ນັກກວດກາ ໝາຍເຖິງ ລັດຖະກອນຫຼືບຸກຄົນທີ່ບໍ່ແມ່ນລັດຖະກອນຊຶ່ງໄດ້ຮັບມອບໝາຍໃຫ້ກວດກາຂໍ້ມູນ, ຕົວເລກທີ່ນັກເດີນສຳຫຼວດ ເກັບກຳ ແລະ ສັງລວມໄດ້;
- ຜູ້ສະໜອງຂໍ້ມູນໝາຍເຖິງ ບຸກຄົນ, ນິຕິບຸກຄົນ, ການຈັດຕັ້ງ ທັງພາຍໃນ ແລະ ຕ່າງປະເທດ ທີ່ຕັ້ງພູມລຳເນົາຢູ່ສປປ ລາວ ທີ່ໄດ້ສະໜອງຂໍ້ມູນສະຖິຕິ;
- ສຳນວນຂໍ້ມູນສະຖິຕິ ໝາຍເຖິງ ເອກະສານທີ່ມີການບັນທຶກ, ສັງລວມເອົາລາຍລະອຽດ ກ່ຽວ ກັບການຜະລິດຂໍ້ມູນສະຖິຕິ


text:
ລັດເຊຍ, ອາເມລິກາ ແລະ ສປຊ ຈະໂຮມປະຊຸມກ່ຽວກັບ ຊີຣີ ຢູ່ ສະວິດ
(vovworld) – ວັນທີ 17/4, ສື່ມວນຊົນ ລັດເຊຍ ໄດ້ຄັດສະເໜີຄຳເວົ້າຂອງທ່ານ Mikhail Bogdanov, ຮອງລັດຖະມົນຕີການຕ່າງປະເທດ ຂອງປະເທດນີ້ໂດຍໃຫ້ຮູ້ວ່າ: ຜູ້ຕາງໜ້າການທູດຂອງລັດເຊຍ, ອາເມລິກາ ແລະ ສະຫະປະຊາຊາດ ມີແຜນການຈະໂຮມປະຊຸມກ່ຽວກັບສະພາບການກ່ຽວກັບ ຊີຣີ ຢູ່ເຊີແນວ, ປະເທດສະວິດ ໃນອາທິດຈະມາເຖິງ. ຕາມທ່ານຮອງລັດຖະມົນຕີກະຊວງການຕ່າງປະເທດ ລັດເຊຍ Mikhail Bogdanov ແລ້ວ, ປະຈຸບັນ, ມົກສະກູ ພວມລໍຄອຍ ວໍຊິງຕັນ ຮັບຮູ້ເຫດການດັ່ງກ່າວ. ປະຈຸບັນ, ສະພາບການຢູ່ຊີຣີ ພວມເຄັ່ງຕຶງຫຼາຍຂຶ້ນພາຍຫຼັງທີ່ ອາເມລິກາ ຍິງລູກສອນໄຟ Tomahawk 59 ລູກແນໃສ່ຖານທີ່ໝັ້ນກອງທັບອາກາດຂອງ ຊີຣີ ດ້ວຍສາຍເຫດແມ່ນເພື່ອໂຕ້ຕອບການບຸກໂຈມຕີທີ່ຖືກສົງໄສວ່ານຳໃຊ້ ອາວຸດເຄມີ ຢູ່ເທດສະບານແຫ່ງໜຶ່ງຂຶ້ນກັບແຂວງ Idlib ຂອງຊີຣີ. ທ່ານປະທານາທິບໍດີ ລັດເຊຍ Vladimir Putin ໄດ້ຖະແຫຼງວ່າ ນີ້ແມ່ນການກະທຳຮຸກຮານປະເທດມີອະທິປະໄຕ, ລະເມີດກົດໝາຍສາກົນດ້ວຍຂໍ້ອ້າງອີງທີ່ເສກສັນປັ້ນແຕ່ງ. ອຳນາດການປົກຄອງ ຊີີິຣີ ກໍ່ຢັ້ງຢືນວ່າ ບັນດາກຳລັງປະກອບອາວຸດ ຊີຣີ ບໍ່ເຄີຍນຳໃຊ້ ແລະ ຈະບໍ່ນຳໃຊ້ອາວຸດເຄມີ.


text:
ສ້າງຖັນແຖວແພດໝໍໜຸ່ມຫວຽດນາມໃຫ້ມີຄຸນສົມບັດ, ມີຄວາມເກັ່ງກ້າສາມາດ
ທ່ານປະທານສະພາແຫ່ງຊາດຫວຽດນາມ ຫງວຽນຊິງຮຸ່ງພົບປະກັບສະມາຄົມແພດໝໍໜຸ່ມຫວຽດນາມ
ສ້າງຖັນແຖວແພດໝໍໜຸ່ມຫວຽດນາມໃຫ້ມີຄຸນສົມບັດ, ມີຄວາມເກັ່ງກ້າສາມາດ. ທ່ານປະທານສະພາແຫ່ງຊາດຫວຽດນາມ ຫງວຽນຊິງຮຸ່ງໄດ້ເນັ້ນໜັກຄືດັ່ງກ່າວ ທີ່ການພົບປະກັບສະມາຄົມແພດໝໍໜຸ່ມຫວຽດນາມເມື່ອຕອນບ່າຍວັນທີ 6/1 ຢູ່ຮ່າໂນ້ຍ. ທ່ານປະທານສະພາແຫ່ງຊາດຫວຽດນາມ ຫງວຽນຊິງຮຸ່ງ ຫວັງວ່າ ຖັນແຖວແພດໝໍໜຸ່ມຫວຽດນາມຈະມີຄຸນສົມບັດ, ມີຄວາມເກັ່ງກ້າສາມາດ, ມີຄວາມເຄົາລົບຕົນເອງ ແລະ ເປັນເຈົ້າຕົນເອງ, ທັງນີ້ກໍເພື່ອສ້າງພື້ນຖານສາທາລະນະສຸກຫວຽດນາມຢ່າງມີວິທະຍາສາດ. ທ່ານປະທານສະພາແຫ່ງຊາດຫວຽດນາມ ຫງວຽນຊິງຮຸ່ງ ຢືນຢັນເຖິງຄວາມສຳຄັນຂອງໜ້າທີ່ເບິ່ງແຍງສຸຂະພາບຂອງປະຊາຊົນ, ໃນນັ້ນ ຂະແໜງສາທາລະນະສຸກ ແມ່ນອາຊີບພິເສດ ແລະ ສູງສົ່ງໃນສັງຄົມ, ແລະ ຫວັງວ່າບັນດາແພດໝໍໜຸ່ມຈະສືບທອດມູນເຊື້ອຂອງຄົນລຸ່ນກ່ອນໆ, ອຸທິດສ່ວນຢ່າງຫຼວງຫຼາຍໃຫ້ແກ່ພາລະກິດປ່ຽນແປງໃໝ່, ກໍ່ສ້າງ ແລະ ປົກປັກຮັກສາປະເທດ.
(ແຫຼ່ງຄັດຈາກ VOV)


text:
ໜ່ວຍຊາວໜຸ່ມຮາກຖານ, ສະຖາບັນພະລັງງານທົດ ແທນ ແລະ ວັດສະດຸໃໝ່ (ສພວ), ກະຊວງວິທະ ຍາສາດ
ແລະ ເຕັກໂນໂລຊີ (ກວຕ) ໄດ້ຈັດພິທີຮັບສະມາຊິກຊາວໜຸ່ມໃໝ່ ຂຶ້ນໃນວັນທີ່ 2 ກໍລະກົດ 2015 ທີ່ຫ້ອງ ປະຊຸມຂອງ ກວຕໂດຍການເປັນປະທານຂອງ ສະຫາຍ ແກ້ວອຸທອນ ລຸນແສງຈັນ, ຮອງເລຂາຄະນະບໍລິຫານ ງານຊາວໜຸ່ມ ປະຊາຊົນປະຕິວັດລາວ, ກວຕ.
ເຂົ້າຮ່ວມມີ ສະຫາຍ ບຸນຈັນ ດວງວິໄລ, ຮອງເລຂາໜ່ວຍພັກຮາກຖານ, ສະຖາບັນພະລັງງານທົດ ແທນ ແລະ ວັດສະດຸໃໝ່; ສະຫາຍ ໄຊບັນດິດ ແສງພະທິດ, ເລຂາໜ່ວຍຊາວໜຸ່ມຮາກຖານ ສະຖາບັນພະລັງ ງານທົດແທນ ແລະ ວັດສະດຸໃໝ່, ບັນດາຜູ້ຕາງໜ້າໜ່ວຍຊາວໜຸ່ມຮາກຖານ ຊຶ່ງມາຈາກ ຫ້ອງການ, ກົມ, ສະຖາບັນ, ສາມອົງການຈັດຕັ້ງມະຫາຊົນ ແລະ ພະນັກງານວິຊາການ ທີ່ກ່ຽວຂ້ອງພາຍໃນກະຊວງຈຳນວນ 30 ກວ່າ ສະຫາຍ.
ໃນໂອກາດນີ້, ສະຫາຍໄຊບັນດິດແສງພະທິດ,ເລຂາໜ່ວຍຊາວໜຸ່ມຮາກຖານ, ສະຖາບັນພະລັງງານ ທົດແທນ ແລະ ວັດສະດຸໃໝ່,ຂຶ້ນຜ່ານຂໍ້ຕົກລົງ ຂອງຄະນະບໍລິຫານງານຊາວໜຸ່ມປະຊາຊົນປະຕິວັດລາວ, ດ້ວຍການຮັບຮອງເອົາມະຫາຊົນກ້າວໜ້າ ເຂົ້າເປັນສະມາ ຊິກຊາວໜຸ່ມໃໝ່ ຈຳນວນ 2 ສະຫາຍຊຶ່ງເປັນຜູ້ທີ່ມີຜົນງານດີເດັ່ນ, ມີຄວາມຫ້າວຫັນປະຕິບັດຕາມແນວທາງນະໂຍບາຍຂອງພັກ-ລັດ, ຝຶກຝົນຫຼໍ່ຫຼອມຕົນເອງຢູ່ສະເໝີ ແລະ ໄດ້ປະກອບສ່ວນຢ່າງຕັ້ງໜ້າເຂົ້າໃນວຽກງານ, ກິດຈະກຳພາຍໃນໜ່ວຍ ກໍຄື ກະຊວງໄດ້ເປັນຢ່າງດີ.
ໂອກາດດຽວກັນນີ້: ສະຫາຍ ແກ້ວອຸທອນ ລຸນແສງຈັນ, ຮອງເລຂາຄະນະບໍລິຫານງານຊາວໜຸ່ມ ປະຊາຊົນປະຕິວັດລາວ, ກວຕ, ໄດ້ໃຫ້ກຽດໂອ້ລົມ ແລະ ໃຫ້ຄຳໂອວາດ ຊຶ່ງສະຫາຍໄດ້ສະແດງຄວາມຊົມເຊີຍ ແລະ ຍິນດີຮັບເອົາທັງສອງສະຫາຍ ເຂົ້າເປັນສະມາຊິກໃໝ່ຢ່າງເປັນທາງການ. ສະຫາຍຮອງເລຂາຄະນະບໍລິ ຫານງານຊາວປະຊາຊົນປະຕິວັດລາວ ຍັງໄດ້ໃຫ້ຄຳເຫັນຕໍ່ກັບສະມາຊິກຊາວໜຸ່ມທັງໃໝ່ ແລະ ເກົ່າເຖິງ 9 ສິດໜ້າທີ່, 6 ພັນທະ ຂອງການເປັນຊາວໜຸ່ມທີ່ຕ້ອງໄດ້ ປະຕິບັດຢ່າງເຂັ້ມງວດ ແລະ ຮຽກຮ້ອງໃຫ້ພ້ອມກັນຕັ້ງໜ້າຈັດຕັ້ງປະຕິບັດເນື້ອໃນຂໍ້ແຂ່ງຂັນ 4 ບຸກໃຫ້ປະກົດຜົນເປັນຈິງ.


text:
ທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກິມເງິນ ແລະ ທ່ານປະທານຄະນະປະທານຄະນະກຳມະການສູນກາງແນວໂຮມປະເທດຊາດ ຫວຽດນາມ ເຈີ່ນແທງເມີ້ນ ເປັນປະທານກອງປະຊຸມ. ກ່າວຄຳເຫັນທີ່ກອງປະຊຸມ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ສະເໜີວ່າ:
“ຂ້າພະເຈົ້າສະເໜີ 2 ອົງການເອົາໃຈໃສ່ສົມທົບກັນເປັນພິເສດໃນທຸກຂົງເຂດຢ່າງມີປະສິດທິຜົນ ກ່ວາອີກ, ໃນນັ້ນ ເອົາໃຈໃສ່ເຖິງການສົມທົບກັນສ້າງຮ່າງກົດໝາຍບາງສະບັບທີ່ກ່ຽວຂ້ອງເຖິງສິດທິມະນຸດ, ສິດ, ພັນທະພື້ນຖານຂອງພົນລະເມືອງ, ການຈັດຕັ້ງກົງຈັກລັດ.”
ທີ່ກອງປະຊຸມ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ແລະ ທ່ານປະທານຄະນະກຳມະການສູນກາງແນວໂຮມປະເທດຊາດ ຫວຽດນາມ ເຈີ່ນແທງເມີ້ນ ໄດ້ລົງນາມໃນກົດລະບຽບສົມທົບວຽກງານ (ສະບັບປັບປຸງ) ຂອງຄະນະປະຈຳສະພາແຫ່ງຊາດ ແລະ ຄະນະປະທານຄະນະກຳມະການສູນກາງແນວໂຮມປະເທດຊາດ ຫວຽດນາມ.
(ແຫຼ່ງຄັດຈາກ VOV)


text:
ຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ຕ້ອນຮັບເອກອັກຄະລັດຖະທູດ ຕີມໍຕາເວັນອອກ
ຕອນບ່າຍວັນທີ 15 ສິງຫາ, ຢູ່ສຳນັກງານກະຊວງການຕ່າງປະເທດ ຫວຽດນາມ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ຟ້າມບິ່ງມິງ ໄດ້ຕ້ອນຮັບ ທ່ານນາງ Pascoela Barreto Dos Santos, ເອກອັກຄະລັດຖະທູດ ຕີມໍ ຕາເວັນອອກ ປະຈຳ ຫວຽດນາມ.
ທີ່ການຕ້ອນຮັບ (ພາບ: VGP)
ທີ່ການຕ້ອນຮັບ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ຟ້າມບິ່ງມິງ ສະເໜີ ທ່ານນາງ Pascoela Barreto Dos Santos ຕັ້ງໜ້າເຊື່ອມຕໍ່ລະຫວ່າງບັນດາອົງການສຳນັກງານຮັບຜິດຊອບຂອງສອງປະເທດ ເພື່ອສ້າງເງື່ອນໄຂໃຫ້ບັນດານັກລົງທຶນຫວຽດນາມ ລົງທຶນເຂົ້າໃນຂົງເຂດທີ່ມີຄວາມສາມາດບົ່ມຊ້ອນຄື: ນໍ້າມັນອາຍແກັສ ແລະ ກະສິກຳ ຢູ່ຕີມໍຕາເວັນອອກ. ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຟ້າມບິ່ງມິງ ຢັ້ງຢືນວ່າ ຫວຽດນາມ ຍາມໃດກໍ່ຮ່ວມມືຢ່າງແໜ້ນແຟ້ນກັບ ຕີມໍຕາເວັນອອກ ເພື່ອແນໃສ່ສືບຕໍ່ປັບປຸງ ແລະ ເພີ່ມທະວີການພົວພັນອັນດີງາມລະຫວ່າງສອງປະເທດຕື່ມອີກ, ເພື່ອສັນຕິພາບ, ຄວາມໝັ້ນຄົງ ແລະ ວັດທະນະຖາວອນ ໃນພາກພື້ນອາຊີຕາເວັນອອກ. ສ່ວນ, ທ່ານນາງເອກອັກຄະລັດຖະທູດ Pascoela Barreto Dos Santos ຢັ້ງຢືນວ່າ ດ້ວຍຖານະຕຳແໜ່ງເປັນເອກອັກຄະລັດຖະທູດ, ຈະເຮັດຈົນສຸດຄວາມສາມາດຕົນເພື່ອປະກອບສ່ວນເພີ່ມທະວີ, ຊຸກຍູ້ການພົວພັນລະຫວ່າງສອງປະເທດໃນໄລຍະຈະມາເຖິງໃຫ້ດີຍິ່ງກວ່າອີກ.
(ແຫຼ່ງຄັດຈາກ VOV)


text:
ຮອງນາຍົກລັດຖະມົນຕີ ຫງວຽນຊວນຟຸກ ຕ້ອນຮັບຄະນະຜູ້ແທນປະຊາຊົນ ລາວ
(ທ່ານຮອງນາຍົກລັດຖະມົນຕີ ຫງວຽນຊວນຟຸກ
ຕ້ອນຮັບຄະນະຜູ້ແທນປະຊາຊົນ ລາວ)
ຕອນບ່າຍວັນທີ 14/12 ຢູ່ຮ່າໂນ້ຍ, ທ່ານຮອງນາຍົກລັດຖະມົນຕີ ຫງວຽນຊວນຟຸກ, ປະທານຄະນະກຳມະການຮ່ວມມື ຫວຽດນາມ - ລາວ, ໄດ້ໃຫ້ການຕ້ອນຮັບຄະນະຜູ້ແທນປະຊາຊົນ ລາວ, ໂດຍທ່ານ ວິໄລວົງ ບຸດດາຄຳ ເລຂາສູນກາງຜູ້ທີ 1 ຊາວໜຸ່ມປະຊາຊົນປະຕິວັດ ລາວ, ຮອງປະທານສູນກາງສະມາຄົມມິດຕະພາບ ລາວ - ຫວຽດນາມ ນຳໜ້າມາຢ້ຽມຢາມ ຫວຽດນາມ ເຂົ້າຮ່ວມລາຍການເຄື່ອນໄຫວ “ຕາມຮອຍຕີນປະທານ ໄກສອນ ພົມວິຫານ”. ທ່ານຮອງນາຍົກລັດຖະມົນຕີ ຫງວຽນຊວນຟຸກ ເນັ້ນໜັກວ່າ: ເລື່ອງໄປຢ້ຽມຢາມ ແລະ ຊອກຮູ້ກ່ຽວກັບການເຄື່ອນໄຫວຂອງປະທານ ໄກສອນ ພົມວິຫານ ຢູ່ບັນດາສະຖານທີ່ເຊິ່ງປະທານ ໄກສອນ ພົມວິຫານ ເຄີຍເຄື່ອນໄຫວຢູ່ ຫວຽດນາມ ຈະຊ່ວຍໃຫ້ປະຊາຊົນແຕ່ລະຄົນ, ພິເສດແມ່ນລຸ່ນໜຸ່ມ 2 ປະເທດເຂົ້າໃຈກ່ຽວກັບວິວັດການເຄື່ອນໄຫວຂອງປະທານ ໄກສອນ ພົມວິຫານ ຢ່າງເລິດເຊິ່ງກ່ວາອີກ. ທ່ານຮອງນາຍົກລັດຖະມົນຕີ ຫງວຽນຊວນຟຸກ ຫວັງວ່າ: ການເດີນທາງ “ຕາມຮອຍຕີນ ປະທານໄກສອນ ພົມວິຫານ” ຈະແມ່ນການເຄື່ອນໄຫວເປັນປະຈຳປີ, ບໍ່ພຽງແຕ່ໂດຍສະມາຄົມມິດຕະພາບເທົ່ານັ້ນ ຫາກຍັງໂດຍຄະນະຊາວໜຸ່ມ 2 ປະເທດຈັດຕັ້ງ.
(ແຫຼ່ງຄັດຈາກ VOV)


text:
(vovworld) - ກວ່າ 1 ປີຜ່ານມາ, ລັດຖະບານໄດ້ມີຄວາມມານະພະຍາຍາມຫຼາຍຢ່າງເພື່ອປັບປຸງລະບອບລະບຽບການເສດຖະກິດ ແລະ ປະຕິບັດການກະທຳຂ້ຽວຂາດຫຼາຍຢ່າງ ເພື່ອແນໃສ່ປັບປຸງສະພາບແວດລ້ອມແຫ່ງການດຳເນີນທຸລະກິດ. ສິ່ງສຳຄັນແມ່ນ, ຜົນງານຈາກການກໍ່ສ້າງລັດຖະບານແຫ່ງການສ້າງສັນ ໃນເບື້ອງຕົ້ນໄດ້ສ້າງຄວາມເຕີບໂຕໃນການພັດທະນາບັນດາວິສາຫະກິດ, ຈາກນັ້ນ ປະກອບສ່ວນຊຸກຍູ້ເສດຖະກິດພັດທະນາ. ປະສິດທິຜົນຈາກບັນດາການປ່ຽນໃໝ່ ເຊິ່ງລັດຖະບານແຫ່ງການສ້າງສັນນຳມາໃຫ້ໄດ້ຮັບການຮັບຮອງເອົາຈາກປະຊາຄົມວິສາຫະກິດ.
ຄວາມຕັດສິນໃຈສ້າງລັດຖະບານສັດຊື່ບໍລິສຸດ, ສ້າງສັນພັດທະນາ, ກະທຳ, ຮັບໃຊ້ປະຊາຊົນ, ວິສາຫະກິດ ເຊິ່ງທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຢືນຢັນຄືນໃໝ່ ໃນບົດກ່າວປາໄສຮັບດຳລົງຕຳແໜ່ງຕໍ່ໜ້າສະພາແຫ່ງຊາດ (ໃນເດືອນ 07/2016). ລັດຖະບານໄດ້ຫັນເປັນລະອຽດເທື່ອລະກ້າວດ້ວຍບັນດາມະຕິ, ຂໍ້ຕົກລົງທີ່ສຳຄັນຄື ມະຕິເລກທີ 19/2017 ກ່ຽວກັບເລື່ອງສືບຕໍ່ປະຕິບັດບັນດາໜ້າທີ່, ມາດຕະການແກ້ໄຂຕົ້ນຕໍ່ໃນການປັບປຸງສະພາບແວດລ້ອມແຫ່ງການດຳເນີນທຸລະກິດ, ຍົກສູງກຳລັງແກ່ງແຍ້ງແຫ່ງຊາດປີ 2017, ກຳນົດທິດເຖິງປີ 2020. ພ້ອມກັນນັ້ນ, ທ່ານນາຍົກລັດຖະມົນຕີກໍ່ມີມະຕິທຳອິດກ່ຽວກັບການພັດທະນາວິສາຫະກິດຢູ່ຫວຽດນາມ (ມະຕິເລກທີ 35/ມຕ - ບລ).
ໝາກຜົນໃນເບື້ອງຕົ້ນ
ໂດຍປະຕິບັດຄວາມຕັດສິນໃຈກໍ່ສ້າງລັດຖະບານແຫ່ງການສ້າງສັນໃຫ້ພັດທະນາ, ສັດຊື່ບໍລິສຸດ, ກະທຳຢ່າງຂ້ຽວຂາດ, ຮັບໃຊ້ປະຊາຊົນ, ລັດຖະບານໄດ້ສຸມໃສ່ປັບປຸງລະບອບລະບຽບການດ້ານກົດໝາຍ, ປັບປຸງສະພາບແວດລ້ອມແຫ່ງການລົງທຶນ ດຳເນີນທຸລະກິດ, ຍົກສູງກຳລັງແກ່ງແຍ້ງ, ສ້າງທຸກເງື່ອນໄຂສະດວກໃຫ້ວິສາຫະກິດ, ປະຊາຊົນພັດທະນາການຜະລິດ, ດຳເນີນທຸລະກິດ, ປ່ຽນໃໝ່ຢ່າງມີຫົວຄິດປະດິດສ້າງ, ສົ່ງເສີມການເລີ່ມທຸລະກິດ… ພ້ອມທັງ, ເອົາໃຈໃສ່ແກ້ໄຂບັນດາບັນຫາສັງຄົມທີ່ສຳຄັນ, ຮີບດ່ວນຄື: ປົກປັກຮັກສາສິດຜົນປະໂຫຍດອັນຊອບທຳຂອງປະຊາຊົນ, ວິສາຫະກິດ… ນັບແຕ່ກາງປີ 2016 ມາຮອດປະຈຸບັນ, ໜ່ວຍປະຕິບັດງານຂອງນາຍົກລັດຖະມົນຕີ ໂດຍທ່ານລັດຖະມົນຕີຫົວໜ້າຫ້ອງວ່າການສຳນັກງານນາຍົກລັດຖະມົນຕີ ມາຍຕ໋ຽນຢຸງ ເປັນຫົວໜ້າໄດ້ກະຕຸກຊຸກຍູ້ບັນດາກະຊວງ, ຂະແໜງການປະຕິບັດບັນດາມາດຕະການແກ້ໄຂເພື່ອໜູນຊ່ວຍວິສາຫະກິດ. ຕາມນັ້ນແລ້ວ, ບັນດາກະຊວງ, ຂະແໜງການໄດ້ຜັນຂະຫຍາຍບັນດາການເຄື່ອນໄຫວຫຼາຍຢ່າງເພື່ອປະຕິຮູບລະບຽບການບໍລິການ, ແກ້ໄຂຄວາມຫຍຸ້ງຍາກໃຫ້ປະຊາຄົມວິສາຫະກິດຢ່າງທັນການ. ຫຼາຍທ້ອງຖິ່ນໄດ້ນຳໃຊ້ບັນດາຮູບແບບໃໝ່ຄື: ສ້າງຕັ້ງສຸນບໍລິຫານພາກລັດ, ອົງການສົ່ງເສີມການລົງທຶນ ແລະ ໜູນຊ່ວຍການລົງທຶນພາຍໃຕ້ການຊີ້ນຳນຳພາໂດຍກົງຈາກປະທານ ແລະ ຮອງປະທານຄະນະກຳມະການປະຊາຊົນແຂວງ.
ນັກຊ່ຽວຊານດ້ານເສດຖະກິດ ເກີນວັນຫຼຶ້ກ
(ພາບ: VTV)
ຈຳນວນວຽກງານໃນປີຜ່ານມາແມ່ນໃຫຍ່ຫຼວງຢູ່, ເຖິງຢ່າງໃດກໍ່ຕາມ ສິ່ງທີ່ປະຊາຊົນ ແລະ ປະຊາຄົມວິສາຫະກິດເຫັນໄດ້ຢ່າງຈະແຈ້ງນັ້ນແມ່ນ ຢູ່ບ່ອນໃດຂໍ້ມູນ “ລັດຖະບານແຫ່ງການສ້າງສັນ” ກໍ່ໄດ້ຮັບການຜັນຂະຫຍາຍຕີລາຄາກ່ຽວກັບປະສິດທິຜົນຂອງການສ້າງ ລັດຖະບານແຫ່ງການສ້າງສັນໃນໄລຍະຜ່ານມາ, ບັນດານັກຊ່ຽວຊານໃຫ້ຂໍ້ສັງເກດວ່າ ຫວຽດນາມ ບັນລຸໄດ້ບັນດາໝາກຜົນໃນເບື້ອງຕົ້ນກ່ຽວກັບການປ່ຽນແປງຈິນຕະນະການ ແລະ ແບບວິທີບໍລິຫານພື້ນຖານເສດຖະກິດ, ກ່ຽວກັບການສ້າງ ແລະ ປັບປຸງກຳລັງຄວາມສາມາດລະບຽບລະບອບການແຫ່ງລັດ. ພ້ອມກັນນັ້ນແມ່ນປັບປຸງສະພາບແວດລ້ອມແຫ່ງການລົງທຶນດຳເນີນທຸລະກິດ, ສ້າງສະພາບແວດລ້ອມແຫ່ງການໜູນຊ່ວຍການເລີ່ມທຸລະກິດ, ການປ່ຽນໃໝ່ຢ່າງມີຫົວຄິດປະດິດສ້າງຂອງວິສາຫະກິດ. ນັກຊ່ຽວຊານດ້ານເສດຖະກິດ ເກີນວັນຫຼຶ້ກ ຖືວ່າ.
“ພວກເຮົາກຳນົດການສ້າງລັດຖະບານແຫ່ງການສ້າງສັນນັບແຕ່ປີ 2016. ສິ່ງດັ່ງກ່າວມີຄວາມໝາຍສຳຄັນທີ່ສຸດ ຍ້ອນແຕ່ດົນນານມາແລ້ວ ພວກເຮົາໄດ້ເຮັດວຽກງານຫຼາຍຢ່າງທີ່ກ່ຽວຂ້ອງເຖິງການປ່ຽນໃໝ່ລະບອບລະບຽບການ ແຕ່ຍັງບໍ່ທັນມີການປຸດທະລຸເພື່ອກຳນົດແຈ້ງບົດບາດຂອງລັດ ສຳລັບຕະຫຼາດ ແລະ ວິສາຫະກິດເທື່ອ. ປີ 2016, ລັດຖະບານໄດ້ຕັດສິນໃຈສ້າງຕັ້ງລັດຖະບານດ້ວຍບົດບາດສ້າງສັນ. ລັດໄດ້ສ້າງສະພາບແວດລ້ອມແຫ່ງການເຄື່ອນໄຫວໃຫ້ວິສາຫະກິດ, ປະຊາຊົນເທື່ອລະກ້າວ, ເພື່ອສາມາດເສີມຂະຫຍາຍແຫຼ່ງກຳລັງຂອງຕົນໃຫ້ໝົດ”.
ຄວາມເຫັນດີເຫັນພ້ອມຂອງທັງລະບົບ
ເຖິງວ່າບັນລຸໄດ້ບັນດາໝາກຜົນທີ່ໜ້າສົ່ງເສີມໃນການສ້າງລັດຖະບານແຫ່ງການສ້າງສັນໃຫ້ພັດທະນາ, ສັດຊື່ບໍລິສຸດ, ກະທຳກໍ່ຕາມ, ແຕ່ຢູ່ບັນດາເວທີປາໄສຢ່າງເປັນທາງການ, ລັດຖະບານຍາມໃດກໍ່ຮັບຮູ້ໄດ້ຢ່າງຈະແຈ້ງບັນດາສິ່ງທີ່ຍັງຄົງຄ້າງຕ້ອງສຸມໃສ່ແກ້ໄຂ ເພື່ອມຸ່ງໄປເຖິງຄາດໝາຍເຕີບໂຕຢ່າງວ່ອງໄວ, ໝັ້ນຄົງ. ໜຶ່ງໃນບັນດາສິ່ງທ້າທ້າຍນັ້ນແມ່ນການເຄື່ອນໄຫວຂອງທັງລະບົບໃນການປະຕິບັດແຜນນະໂຍບາຍດັ່ງກ່າວ. ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ເນັ້ນໜັກເປັນຫຼາຍຄັ້ງແລ້ວວ່າ ບໍ່ພຽງແຕ່ລັດຖະບານເຄື່ອນໄຫວ, ນາຍົກລັດຖະມົນຕີ, ຮອງນາຍົກລັດຖະມົນຕີ, ສະມາຊິກໃນລັດຖະບານເຄື່ອນໄຫວເທົ່ານັ້ນ, ຫາກ “ທັງລະບົບຕ້ອງມີການເຄື່ອນໄຫວ, ຕ້ອງເປັນແບບຢ່າງເພື່ອໃຫ້ກົງຈັກຈາກຂັ້ນສູນກາງຕະຫຼອດຮອດບັນດາກະຊວງ, ຂະແໜງການ, ແຂວງ, ນະຄອນ, ເມືອງ, ຕາແສງ ຕ້ອງເຄື່ອນໄຫວເພື່ອຮັບໃຊ້ໃຫ້ປະຊາຊົນ, ຮັບໃຊ້ວິສາຫະກິດ”. ເມື່ອເຕື້ອງເຖິງບັນຫານີ້, ທ່ານສາດສະດາຈານ, ປະລິຍາເອກ ໂງທັ໋ງເລີ້ຍ, ມະຫາວິທະຍາໄລເສດຖະກິດແຫ່ງຊາດ, ຖືວ່າ.
ທ່ານສາດສະດາຈານ, ປະລິຍາເອກ ໂງທັ໋ງເລີ້ຍ
(ພາບ: kinhtetrunguong.vn)
“ເງື່ອນໄຂເພື່ອບັນລຸຜົນສຳເລັດແມ່ນຕ້ອງຮັບປະກັນລັກສະນະລະບົບໃນການສ້າງລັດຖະບານແຫ່ງການສ້າງສັນ. ລັກສະນະລະບົບດັ່ງກ່າວບໍ່ພຽງແຕ່ແມ່ນລັດຖະບານ, ບໍ່ພຽງແຕ່ແມ່ນບັນດາກະຊວງ, ຂະແໜງການເທົ່ານັ້ນ, ຫາກບັນດາອົງການບໍລິຫານຂັ້ນລຸ່ມຕ້ອງອີງໃສ່ລັກສະນະພິເສດສະເພາະຂອງທ້ອງຖິ່ນຕົນ ຈາກນັ້ນມີບັນດານະໂຍບາຍຢ່າງມີໄຫວພິບກວ່າ. ບໍ່ພຽງແຕ່ເໝາະສົມ, ຫາກຕ້ອງມີໄຫວພິບຕໍ່ທ້ອງຖິ່ນຂອງຕົນຢ່າງລະອຽດ ເພື່ອໃຫ້ບັນດາວິສາຫະກິດທ້ອງຖິ່ນເຫັນໄດ້ຄ່າສິ່ງດັ່ງກ່າວແມ່ນໃກ້ຊິດກັບເຂົາເຈົ້າທີ່ສຸດ. ເລື່ອງ ສ້າງລັດຖະບານແຫ່ງການສ້າງສັນ ບໍ່ພຽງແຕ່ສະເພາະລະບົບການເມືອງເທົ່ານັ້ນ, ຫາກບັນດາອົງການຈັດຕັ້ງສັງຄົມຕ້ອງເຮັດແນວໃດເພື່ອໃຫ້ປະຊາຊົນໃກ້ຊິດຕິດແທດກັບລັດຖະບານກວ່າ”.
ກວ່າ 1 ປີແຫ່ງການປະຕິບັດ, ບັນດາໝາກຜົນໃນເບື້ອງຕົ້ນໄດ້ຊີ້ໃຫ້ເຫັນວ່າ ແຜນນະໂຍບາຍກໍ່ສ້າງລັດຖະບານແຫ່ງການສ້າງສັນໃຫ້ພັດທະນາ, ສັດຊື່ບໍລິສຸດ, ກະທຳຢ່າງຂ້ຽວຂາດ, ຮັບໃຊ້ປະຊາຊົນ ໃນເບື້ອງຕົ້ນໄດ້ສ້າງການຫັນປ່ຽນຢ່າງຕັ້ງໜ້າ. ໃນໄລຍະທາງທີ່ຈະມາເຖິງຍັງປະສົບກັບຄວາມຫຍຸ້ງຍາກຫຼາຍຢ່າງ ແຕ່ດ້ວຍຄວາມຕັດສິນໃຈ ແລະ ບັນດາບາດກ້າວບຸກທະລຸໃນຍຸດທະສາດກະທຳຈາກຝ່າຍລັດຖະບານ, ບັນດາທ້ອງຖິ່ນຈະຫັນຄາດໝາຍນຳຫວຽດນາມ ກາຍເປັນໜຶ່ງໃນບັນດາພື້ນຖານເສດຖະກິດທີ່ມີກຳລັງແກ່ງແຍ້ງກ່ຽວກັບສະພາບແວດລ້ອມແຫ່ງການດຳເນີນທຸລະກິດແຖວໜ້າໃນພາກພື້ນເທື່ອລະກ້າວ.


text:
ກອງປະຊຸມລັດຖະບານປະຈໍາເດືອນກໍລະກົດ 2017 ໄດ້ຈັດຂຶ້ນໃນວັນທີ 24-25 ນີ້, ໂດຍການເປັນປະທານຂອງທ່ານນາຍົກລັດຖະມົນຕີ ທອງລຸນ ສີສຸລິດ ແລະ ໄດ້ປຶກສາຫາລືຫລາຍບັນຫາສໍາຄັນຂອງຊາດຄື: ບົດລາຍງານກ່ຽວກັບສະພາບພົ້ນເດັ່ນໃນພາກພື້ນ ແລະ ສາກົນ, ວຽກງານປ້ອງກັນຊາດ-ປ້ອງກັນຄວາມສະຫງົບ, ການກະກຽມການຜະລິດເຂົ້າເພື່ອສົ່ງອອກໄປ ສປຈີນ, ມາດຕະການຄຸ້ມຄອງການລັກລອບນໍາເຂົ້າຊີ້ນໝູ, ມາດຕະການ ແລະ ທິດທາງໃນການຜະລິດກ້ວຍເປັນສີນຄ້າຢູ່ລາວ, ພ້ອມທັງຄົ້ນຄວ້າຮ່າງກົດໝາຍວ່າດ້ວຍການຈັດຊື້ຂອງລັດ, ຮ່າງກົດໝາຍວ່າດ້ວຍການຄຸ້ມຄອງໜີ້ສາທາລະນະ, ຮ່າງກົດໝາຍວ່າດ້ວຍການກວດກາລັດສະບັບປັບປຸງ, ຮ່າງກົດໝາຍວ່າດ້ວຍຊັບສີນທາງປັນຍາສະບັບປັບປຸງ, ຮ່າງກົດໝາຍວ່າດ້ວຍປະກັນສັງຄົມສະບັບປັບປຸງ, ຮ່າງກົດໝາຍວ່າດ້ວຍແຮ່ທາດສະບັບປັບປຸງ ແລະ ລາຍງານຄວາມຄືບໜ້າໂຄງການກໍ່ສາງເສັ້ນທາງລົດໄຟລາວ-ຈີນ ແລະ ໂຄງການກໍ່ສ້າງເສັ້ນທາງລົດໄຟລາວ-ໄທ ໄລຍະສອງເພື່ອການຈັດຕັ້ງປະຕິບັດໃຫ້ມີຜົນ.
ຂໍ້ມູນຈາກ: ໜັງສືພີມລາວພັດທະນາ Laophattana News


text:
ການເຄື່ອນໄຫວຂອງທ່ານນາງປະທານສະພາແຫ່ງຊາດ ຫງວຽນທິກິມເງິນ ທີ່ສິງກະໂປ
(VOVWORLD) - ທ່ານນາງປະທານສະພາແຫ່ງຊາດ ຖືວ່າ ເນື່ອງໃນການຢ້ຽມຢາມນີ້, ຄະນະຜູ້ແທນຂັ້ນສູງສະພາແຫ່ງຊາດ ຫວຽດນາມ ປາດຖະໜາຢາກປັບປຸງ ແລະ ສ້າງຄວາມໄວ້ເນື້ອເຊື່ອໃຈເຊິ່ງກັນ ແລະ ກັນລະຫວ່າງສະພາແຫ່ງຊາດ 2 ປະເທດ
ໃນຂອບເຂດການຢ້ຽມຢາມ ສິງກະໂປ ຢ່າງເປັນທາງການ, ຕອນບ່າຍວັນທີ 27 ພະຈິກ, ທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກິມເງິນ ໄດ້ເຂົ້າຢ້ຽມຂ່ຳນັບທ່ານປະທານາທິບໍດີ ສິງກະໂປ Halimah Jaco. ທ່ານນາງປະທານສະພາແຫ່ງຊາດ ຖືວ່າ ໃນໂອກາດການຢ້ຽມຢາມນີ້, ຄະນະຜູ້ແທນຂັ້ນສູງສະພາແຫ່ງຊາດ ຫວຽດນາມ ປາດຖະໜາຢາກປັບປຸງ ແລະ ສ້າງຄວາມໄວ້ເນື້ອເຊື່ອໃຈເຊິ່ງກັນ ແລະ ກັນລະຫວ່າງສະພາແຫ່ງຊາດ 2 ປະເທດ, ຜ່ານກັນນັ້ນກໍ່ເຮັດໃຫ້ການພົວພັນຍຸດທະສາດ ຫວຽດນາມ - ສິງກະໂປ ເລິກເຊິ່ງຂຶ້ນຕື່ມ.
ສ່ວນທ່ານປະທານາທິບໍດີ ສິງກະໂປ Halimah Jaco ຊົມເຊີຍ ຫວຽດນາມ ໄດ້ຈັດຕັ້ງສັບປະດາຂັ້ນສູງ APEC 2017 ປະສົບຜົນສຳເລັດ. ປີ 2018, ສິງກະໂປ ແມ່ນປະເທດປະທານ ອາຊຽນ, ທ່ານປະທານາທິບໍດີ Halimah Jaco ຫວັງວ່າ ຫວຽດນາມ ຈະໜູນຊ່ວຍ ແລະ ສະໜັບສະໜູນ ສິງກະໂປ ໃນຖານະຕຳແໜ່ງນີ້.
ແລະກໍ່ໃນຕອນບ່າຍວັນທີ 27 ພະຈິກ, ໃນການພົບປະກັບທ່ານນາຍົກລັດຖະມົນຕີ ສິງກະໂປ ຫຼີຊຽນຫຼົງ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ຢັ້ງຢືນແຜນນະໂຍບາຍສະເໝີຕົ້ນສະເໝີປາຍຂອງ ຫວຽດນາມ ແມ່ນຍາມໃດກໍ່ຖືເປັນສຳຄັນການພັດທະນາການພົວພັນຄູ່ຮ່ວມມືຍຸດທະສາດກັບ ສິງກະໂປ.
ທ່ານນາຍົກລັດຖະມົນຕີ ຫຼີຊຽນຫຼົງ ຢັ້ງຢືນວ່າ ໃນຖານະບົດບາດເປັນປະທານ ອາຊຽນ 2018, ສິງກະໂປ ຈະເຮັດຈົນສຸດຄວາມສາມາດຂອງຕົນເພື່ອແກ້ໄຂບັນດາບັນຫາຍັງຄົງຄ້າງໃນ ອາຊຽນ. ທ່ານນາຍົກລັດຖະມົນຕີ ຫຼີຊຽນຫຼົງ ສະເໜີວ່າ ໄລຍະຈະມາເຖິງ,ຄວນເປີດສາຍການບິນໂດຍກົງເພື່ອຊຸກຍູ້ການຮ່ວມມືເສດຖະກິດ, ການຄ້າ.
ກໍ່ໃນຕອນບ່າຍວັນທີ 27 ພະຈິກ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ໄດ້ເຂົ້າຮ່ວມການໂອ້ລົມສົນທະນາວິສາຫະກິດ ຫວຽດນາມ - ສິງກະໂປ ໂດຍກະຊວງແຜນການ ແລະ ການລົງທຶນ ຫວຽດນາມ ສົມທົບກັບສະຖານທູດ ຫວຽດນາມ ປະຈຳ ສິງກະໂປ ແລະ ສະຫະພັນຜະລິດ ສິງກະໂປ (SMF) ຈັດຕັ້ງ.


text:
ນາຍົກລັດຖະມົນຕີ ຫງວຽນເຕີນຢູ້ງ ຕ້ອນຮັບ ເອກອັກຄະລັດຖະທູດ ອາເມລິກາ
ນາຍົກລັດຖະມົນຕີຫງວຽນເຕີນຢູ້ງຕ້ອນຮັບເອກອັກຄະລັດຖະທູດອາເມລິກາເນື່ອງໃນໂອກາດມາຮັບໜ້າທີ່ການທູດຢູ່ຫວຽດນາມ
(ພາບ: VGP/Nhật Bắc)
ທີ່ການຕ້ອນຮັບເອກອັກຄະລັດຖະທູດ ອາເມລິກາ Theodore Osius ເນື່ອງໃນໂອກາດມາຮັບໜ້າທີ່ການທູດຢູ່ ຫວຽດນາມ, ທ່ານນາຍົກລັດຖະມົນຕີ ຫງວຽນເຕີນຢູ້ງ ຢັ້ງຢືນວ່າ: ຫວຽດນາມ ຍາມໃດກໍ່ຖືເປັນສຳຄັນ ແລະ ປາດຖະໜາຢາກພ້ອມກັບ ອາເມລິກາ ນຳການພົວພັນ 2 ປະເທດໃຫ້ນັບມື້ນັບກ້າວເຂົ້າສູ່ລວງເລິກ, ແທດຈິງ, ມີປະສິດທິຜົນ, ປະກອບສ່ວນເຂົ້າໃນສັນຕິພາບ, ສະຖຽນລະພາບ, ການຮ່ວມມື, ພັດະທນາໃນພາກພື້ນ ແລະ ຢູ່ໃນໂລກ. ເພື່ອສືບຕໍ່ນຳການພົວພັນ 2 ປະເທດກ້າວຂຶ້ນສູ່ລະດັບສູງໃໝ່, ເພີ່ມທະວີຄວາມເຂົ້າອົກເຂົ້າໃຈ ແລະ ມີຄວາມໄວ້ເນື້ອເຊື່ອໃຈເຊິ່ງກັນ ແລະ ກັນ, ທ່ານນາຍົກລັດຖະມົນຕີ ຫງວຽນເຕີນຢູ້ງ ສະເໜີໃຫ້ 2 ຝ່າຍຕັ້ງໜ້າ ແລະ ມານະພະຍາຍາມຜັນຂະຫຍາຍ 9 ຂົງເຂດຮ່ວມມືໃນຂອບເຂດຄູ່ຮ່ວມມືຮອບດ້ານຢ່າງແທດຈິງ, ມີປະສິດທິຜົນ. ໃນນັ້ນ, 2 ຝ່າຍເພີ່ມທະວີການແລກປ່ຽນຄະນະຜູ້ແທນຂັ້ນສູງ, ພິເສດແມ່ນໃນປີ 2015, ເມື່ອ 2 ຝ່າຍສົມທົບກັນຈັດຕັ້ງການສະເຫຼີມສະຫຼອງ 20 ປີແຫ່ງວັນສ້າງການພົວພັນເປັນປົກກະຕິ. ພ້ອມກັນນັ້ນ, 2 ປະເທດຄວນຊຸກຍູ້ຂົງເຂດຍັງມີຄວາມສາມາດບົ່ມຊ້ອນຫຼາຍຢ່າງຄື: ເສດຖະກິດ, ການຄ້າ, ການລົງທຶນ.
ເນັ້ນໜັກຄວາມສຳຄັນຂອງການພົວພັນຄູ່ຮ່ວມມືຮອບດ້ານລະຫວ່າງ ອາເມລິກາ ແລະ ຫວຽດນາມ, ທ່ານເອກອັກຄະລັດຖະທູດ Theodore Osius ຢັ້ງຢືນວ່າ: ໃນອະຍຸການຂອງຕົນ, ທ່ານຈະເຮັດຈົນສຸດຄວາມສາມາດເພື່ອນຳການພົວພັນນີ້ໃຫ້ນັບມື້ນັບເລິກເຊິ່ງ ແລະ ກ້ວາງຂວາງ. ກ່ຽວກັບການຮ່ວມມືເສດຖະກິດ, ການຄ້າ ແລະ ການລົງທຶນ, ທ່ານເອກອັກຄະລັດຖະທູດ Theodore Osius ໃຫ້ຮູ້ວ່າ: ຄວາມຫວັງຂອງ ອາເມລິກາ ແມ່ນກາຍເປັນນັກລົງທຶນອັນດັບໜຶ່ງ ແລະ ແມ່ນຄູ່ຮ່ວມມືການຄ້າໃຫຍ່ສຸດຂອງ ຫວຽດນາມ. ກ່ຽວກັບບັນຫາອື່ນໆ, ທ່ານເອກອັກຄະລັດຖະທູດ Theodore Osius ຢັ້ງຢືນວ່າ: ທ່ານຮັບຮູ້ໄດ້ຄວາມຄືບໜ້າອັນໃຫຍ່ຫຼວງຂອງ ຫວຽດນາມ ໃນບັນຫາຮັບປະກັນສິດພົນລະເມືອງ, ສິດທິມະນຸດ ແລະ ສະແດງການສະໜັບສະໜູນສຳລັບວິວັດການສ້າງລັດແຫ່ງອຳນາດນິຕິບັນຍັດຂອງ ຫວຽດນາມ ຢ່າງແຮງ.
(ແຫຼ່ງຄັດຈາກ VOV)


text:
ທ່ານເມີ້ງຈ້ຽນຈູ້ພົບປະກັບທ່ານໂກໂກ ລັດຖະມົນຕີວ່າການກະຊວງວຽກງານພາຍໃນມຽນມາ
ວັນທີ 14 ພະຈິກນີ້, ຢູ່ນະຄອນຫຼວງປັກກິ່ງຂອງຈີນ ທ່ານເມິ້ງຈ້ຽນຈູ້ ກຳມະການກົມການເມືອງສູນກາງພັກຄອມມູນິດຈີນ ເລຂາທິການຄະນະກຳມະການການເມືອງແລະກົດໝາຍສູນກາງຈີນໄດ້ພົບປະກັບທ່ານໂກໂກ ລັດຖະມົນຕີວ່າການກະຊວງວຽກງານພາຍໃນມຽນມາທີ່ເດີນທາງມາເຂົ້າຮ່ວມກອງປະຊຸມລະດັບລັດຖະມົນຕີວ່າດ້ວຍການປະຕິບັດກົດໝາຍແລະການຮ່ວມມືດ້ານການປ້ອງກັນຄວາມສະຫງົບຄັ້ງທີ 4 ລະຫວ່າງຈີນ-ມຽນມາ.
ທ່ານເມິ້ງຈ້ຽນຈູ້ກ່າວວ່າ, ຈີນແລະມຽນມາຂະຫຍາຍການພົວພັນຄູ່ຮ່ວມມືທີ່ມີໄມຕີຈິດມິດຕະພາບລະຫວ່າງສອງຝ່າຍບົນພື້ນຖານ 5 ຫຼັກການຢູ່ຮ່ວມກັນໂດຍສັນຕິ, ການຮ່ວມມືດ້ານການປະຕິບັດກົດໝາຍແລະປ້ອງກັນຄວາມສະຫງົບຂອງສອງປະເທດໄດ້ຮັບປະສິດທິຜົນຢ່າງຈະແຈ້ງ. ຫວັງວ່າສອງຝ່າຍຈະຈັດຕັ້ງປະຕິບັດຄວາມຮັບຮູ້ທີ່ເປັນເອກະສັນກັນຂອງຜູ້ນຳສອງປະເທດຢ່າງຕັ້ງໜ້າ, ລົງເລິກການຮ່ວມມືດ້ານການປະຕິບັດກົດໝາຍແລະປ້ອງກັນຄວາມສະຫງົບທີ່ແທ້ຈິງ, ຊຸກຍູ້ການພົວພັນຄູ່ຮ່ວມມືຍຸດທະສາດຮອບດ້ານຂອງສອງປະເທດໃຫ້ຂະຫຍາຍຕົວໄປໜ້າ.
ທ່ານໂກໂກກ່າວວ່າ, ມຽນມາໃຫ້ຄວາມສຳຄັນຕໍ່ການພົວພັນໄມຕີຈິດມິດຕະພາບກັບຈີນ, ຍິນດີຍົກລະດັບການຮ່ວມມືດ້ານການປະຕິບັດກົດໝາຍແລະປ້ອງກັນຄວາມສະຫງົບຂອງສອງປະເທດໃຫ້ສູງຂຶ້ນຕື່ມອີກ.


text:
ອີຢິບຢືນຢັນຄືນໃໝ່ການສະໜັບສະໜູນສ້າງຕັ້ງລັດປາແລດສະຕິນ
(VOVWORLD) - ວັນທີ 02 ທັນວາ, ໃນການໂອ້ລົມທາງໂທລະສັບ ກັບຄູ່ຕຳແໜ່ງປາແລດສະຕິນ Mahmoud Abbas, ທ່ານປະທານາທິບໍດີອີຢິບ Abdel Fattah El Sisi ໄດ້ຢືນຢັນຄືນໃມ່ຫຼັກໝັ້ນຂອງ ກາຍໂຣ ທີ່ສະໜັບສະໜູນສິດຂອງຊາວປາແລດສະຕິນ ສ້າງຕັ້ງລັດເອກະລາດ.
ໃນຖະແຫຼງການໜຶ່ງ, ໂຄສົກຂອງທຳນຽບປະທານາທິບໍດີອີຢິບ Bassam Rady ໃຫ້ຮູ້ວ່າ, ທ່ານ Sisi ໄດ້ເນັ້ນໜັກເຖິງຄວາມເອົາໃຈໃສ່ຂອງອີຢິບ ສຳລັບເລື່ອງບັນລຸໄດ້ມາດຕະການແກ້ໄຂ “ຢ່າງຍຸດຕິທຳ ແລະ ຮອບດ້ານເພື່ອຮັບປະກັນສິດຂອງຊາວປາແລດສະຕິນ ໃນການສ້າງຕັ້ງລັດເອກະລາດ ຕາມບັນດາມະຕິຂອງສາກົນຖືກຕ້ອງຕາມກົດໝາຍ.”
ສ່ວນທ່ານປະທານາທິບໍດີປາແລດສະຕິນ Abbas ຕີລາຄາສູງການສະໜັບສະໜູນຂອງອີຢິບ ໃນການປົກປ້ອງສິດຂອງຊາວປາແລດສະຕິນ ແລະ ບັນດາຄວາມມານະພະຍາຍາມຂອງກາຍໂຣ ເພື່ອແນໃສ່ຊຸກຍູ້ບັນດາຝ່າຍປາແລດສະຕິນ ກ້າວໄປເຖິງການໄກ່ເກ່ຍປອງດອງຊາດ.


text:
ທ່ານນາຍົກລັດຖະມົນຕີຫງວຽນຊວນຟຸກສົ່ງເສີມນັກສຶກສາຝຶກຝົນ,ຮຽນເກັ່ງ
(ທ່ານນາຍົກລັດຖະມົນຕີ ຫງວຽນຊວນຟຸກ
ມອບຂອງຂວັນໃຫ້ມະຫາວິທະຍາໄລ ຮ໋າຍຟ່ອງ)
ຕອນບ່າຍ ວັນທີ 8/5, ຢູ່ ຮ໋າຍຟ່ອງ, ໃນການພົບປະ, ໂອລົມກັບພະນັກງານ, ອາຈານ, ນັກສຶກສາ ມະຫາວິທະຍາໄລ ຮ໋າຍຟ່ອງ, ທ່ານນາຍົກລັດຖະມົນຕີ ຫງວຽນຊວນຟຸກ ຫວັງວ່າ ນັກສຶກສາ ມະຫາວິທະຍາໄລ ມີອຸດົມຄະຕິ, ມີຄວາມໄຝ່ຝັນ ບຳລຸງລ້ຽງຄວາມໄຝ່ຝັນ ເພື່ອກາຍເປັນບັນດາຄົນ ທີ່ມີປະໂຫຍດໃຫ້ແກ່ສັງຄົມ. ທ່ານ ນາຍົກລັດຖະມົນຕີ ຫງວຽນຊວນຟຸກ ຢັ້ງຢືນວ່າ ນັກສຶກສາ ເປັນແຫຼ່ງຊັບພະຍາກອນທີ່ລ້ຳຄ່າ ເພື່ອຮັບໃຊ້ພາລະກິດສ້າງສາປະເທດຊາດ.
“ນັກສຶກສາຕ້ອງມີຄວາມ
ໄຝ່ຝັນ, ຕ້ອງບຳລຸງລ້ຽງຄວາມໄຝ່ຝັນ, ຕ້ອງຝຶກຝົນຫຼໍ່ຫຼອມ ຢ່າງບໍ່ຢຸດຢັ້ງ, ຕັ້ງໜ້າຮ່ຳຮຽນ, ບຳລຸງສ້າງຄຸນນະທາດ, ຖ້າທົ່ວປະເທດຫວຽດນາມ ດຳເນີນອາຊີບ ນັກສຶກສາຈະເປັນຜູ້ນຳໜ້າໃນການກໍ່ຮ່າງສ້າງຕົວ. ນັກສຶກສາມີແນວຄວາມຄິດປະດິດສ້າງຫຼາຍຢ່າງ, ສະແດງອອກໃນບັນດາການແຂ່ງຂັນແນວຄວາມຄິດໃໝ່, ແມ່ນນັກສຶກສາໄດ້ປະກອບສ່ວນດີທີ່ສຸດ. ບັນດາເພື່ອນໜຸ່ມນ້ອຍ ຄວນມີຄວາມໄຝ່ຝັນໃຫຍ່ຫຼວງ, ປະກອບສ່ວນໃຫ້ແກ່ສັງຄົມ”.
ທ່ານ ນາຍົກລັດຖະມົນຕີ ຫງວຽນຊວນຟຸກ ຊີ້ແຈ້ງວ່າ ພັກ, ລັດຖະບານ ແລະ ປະຊາຊົນ ຍາມໃດກໍ່ເອົາໃຈໃສ່ ຖືການສຶກສາ ບຳລຸງສ້າງ ເປັນລັດຖະນະໂຍບາຍອັນດັບໜຶ່ງ, ເປັນຍຸດທະສາດບຸກທະລຸ, ເປັນປັດໄຈຕັດສິນ ຜົນສຳເລັດຂອງພາລະກິດ ຫັນເປັນປະເທດອຸດສາຫະກຳ ແລະ ທັນສະໄໝ. ທ່ານ ນາຍົກລັດຖະມົນຕີ ສະເໜີ ກະຊວງສຶກສາ ແລະ ກໍ່ສ້າງ, ອຳນາດການປົກຄອງ ນະຄອນຮ໋າຍຟ່ອງ ສ້າງທຸກເງື່ອນໄຂສະດວກ ເພື່ອໃຫ້ມະຫາວິທະຍາໄລ ຮ໋າຍຟ່ອງ ພັດທະນາກາຍເປັນ ໜຶ່ງໃນບັນດາພື້ນຖານການສຶກສາ ວິທະຍາໄລແຖວໜ້າຂອງຫວຽດນາມ.
(ແຫຼ່ງຄັດຈາກ VOV)


text:
ວັນທີ 5 ກຸມພາ, ຢູ່ນະຄອນຫຼວງວຽງຈັນ, ລາວ ໄດ້ດໍາເນີນກອງປະຊຸມຄັ້ງທີ 40 ຄະນະກໍາມະການຮ່ວມມືທະວີພາຄີລະຫວ່່າງລັດຖະບານຫວຽດນາມ-ລາວ ພາຍໃຕ້ການເປັນປະທານຮ່ວມຂອງທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ແລະທ່ານນາຍົກລັດຖະມົນຕີລາວ ທອງລຸນ ສີສຸລິດ. ເຂົ້າຮ່ວມກອງປະຊຸມມີຜູ້ຕາງໜ້າບັນດາກະຊວງ, ຂະແໜງການ, ທ້ອງຖິ່ນຂອງທັງສອງປະເທດຫວຽດນາມ ແລະລາວ.
ທ່ານນາຍົກລັດຖະມົນຕີລາວ ທອງລຸນ ສີສຸລິດ ອວຍພອນບັນດາຜົນງານແຫ່ງການພັດທະນາເສດຖະກິດ-ສັງຄົມສໍາຄັນເຊິ່ງ ຫວຽດນາມ ບັນລຸໄດ້ໃນປີ 2017; ສະແດງຄວາມຂອບອົກຂອບໃຈຢ່າງເລິກເຊິ່ງມາຍັງພັກ, ລັດ, ລັດຖະບານ ແລະປະຊາຊົນຫວຽດນາມ ທີ່ຍາມໃດກໍ່ສະຫງວນການສະໜັບສະໜູນ ແລະການຊ່ວຍເຫຼືອອັນໃຫຍ່ຫຼວງສໍາລັບພາລະກິດການປະຕິວັດຂອງປະຊາຊົນລາວ. ທ່ານນາຍົກລັດຖະມົນຕີລາວ ທອງລຸນ ສີສຸລິດ ຕີລາຄາສູງຄວາມໝາຍຂອງກອງປະຊຸມຄັ້ງທີ 40 ຄະນະກໍາມະການຮ່ວມມືທະວີພາຄີລະຫວ່່າງລັດຖະບານຫວຽດນາມ-ລາວ; ເຊື່ອໝັ້ນວ່າກອງປະຊຸມຈະປະກອບສ່ວນຊຸກຍູ້ການຮ່ວມມືລະຫວ່າງສອງປະເທດໃຫ້ນັບມື້ນັບເຂົ້າສູ່ລວງເລິກ ແລະແທດຈິງຢ່າງແຮງ, ນໍາສາຍພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີແບບພິເສດ ແລະການຮ່ວມມືຮອບດ້ານລາວ-ຫວຽດນາມ ຂຶ້ນສູ່ລະດັບສູງໃໝ່.
ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ສະແດງຄວາມປິຕິຊົມຊື່ນຕໍ່ບັນດາຜົນງານອັນໃຫຍ່ຫຼວງ, ສໍາຄັນເຊິ່ງພັກ, ລັດ ແລະປະຊາຊົນລາວ ອ້າຍນ້ອງບັນລຸໄດ້ໃນປີຜ່ານມາ. ທ່ານກໍ່ເນັ້ນໜັກວ່າສາຍພົວພັນຫວຽດນາມ-ລາວ ແມ່ນສາຍພົວພັນແບບພິເສດ, ຕ້ອງເພີ່ມພູນຄູນສ້າງ ແລະພັດທະນາຢ່າງບໍ່ຢຸດຢັ້ງ, ທ່ານ ຫງວຽນຊວນຟຸກ ຢືນຢັນວ່າ ຫວຽດນາມ ຍາມໃດກໍ່ຖືເປັນສໍາຄັນພິເສດການຮ່ວມມືກັບ ລາວ ໃນພາລະກິດພັດທະນາປະເທດຊາດ ແລະຍາມໃດກໍ່ເຮັດຈົນສຸດຄວາມສາມາດຂອງຕົນ ເພື່ອຍູ້ແຮງສາຍພົວພັນອ້າຍນ້ອງສະໜິດສະໜົມ, ການຮ່ວມມືຢ່າງແໜ້ນແຟ້ນ, ມີປະສິດທິຜົນໃນທຸກຂົງເຂດ.
ທີ່ກອງປະຊຸມ, ສອງຝ່າຍຕີລາຄາສູງໝາກຜົນແຫ່ງການຮ່ວມມືຮອບດ້ານລະຫວ່າງສອງປະເທດ. ໃນປີ 2017, ສອງຝ່າຍໄດ້ຜັນຂະຫຍາຍບັນດາຂໍ້ຕົກລົງຂັ້ນສູງ ແລະບັນດາຂໍ້ຕົກລົງລະຫວ່າງບັນດາກະຊວງ, ຂະແໜງການ, ທ້ອງຖິ່ນຢ່າງມີປະສິດທິຜົນ; ພິເສດ, ສອງຝ່າຍໄດ້ຈັດຕັ້ງປີສາມັກຄີມິດຕະພາບຫວຽດນາມ-ລາວ, ລາວ-ຫວຽດນາມ ປີ 2017 ເປັນຢ່າງດີ. ຮ່ວມມືໃນບັນດາຂົງເຂດການເມືອງ, ການທູດ, ການປ້ອງກັນຊາດ-ປ້ອງກັນຄວາມສະຫງົບ, ເສດຖະກິດ, ວັດທະນະທໍາ-ສັງຄົມ, ການພົບປະແລກປ່ຽນປະຊາຊົນນັບມື້ນັບໄດ້ຮັບການເພີ່ມທະວີ ແລະພັດທະນາຢ່າງເລິກເຊິ່ງ, ກວ້າງຂວາງ, ພິເສດແມ່ນຂົງເຂດການສຶກສາ-ບໍາລຸງສ້າງໄດ້ຮັບການຍູ້ແຮງ. ວົງເງິນການຄ້າຫວຽດນາມ-ລາວ ປີ 2017 ບັນລຸໄດ້ກວ່າ 935 ລ້ານໂດລາສະຫະລັດ, ເພີ່ມຂຶ້ນ 13,6% ເມື່ອທຽບໃສ່ປີ 2016, ປະຕິບັດສໍາເລັດລື່ນກາຍເປົ້າໝາຍທີ່ໄດ້ວາງອອກ.
ໃນປີ 2018, ສອງຝ່າຍໄດ້ເຫັນດີເປັນເອກະພາບສຸມໃສ່ປະຕິບັດບັນດາຖະແຫຼງການຮ່ວມ ແລະຂໍ້ຕົກລົງຂອງການນໍາຂັ້ນສູງສອງປະເທດ; ບັນດາຂໍ້ຕົກລົງລະຫວ່າງບັນດາກະຊວງ, ຂະແໜງການ, ທ້ອງຖິ່ນສອງປະເທດເປັນຢ່າງດີ; ໃນນັ້ນມີຂໍ້ຕົກລົງໃນກອງປະຊຸມຄັ້ງທີ 40 ນີ້; ຊຸກຍູ້ສາຍພົວພັນດ້ານການເມືອງ-ການທູດ-ການປ້ອງກັນຊາດ-ປ້ອງກັນຄວາມສະຫງົບ, ການລົງທຶນ, ການຄ້າ, ສູ້ຊົນນໍາວົງເງິນສອງສົ້ນປີ 2018 ເພີ່ມຂຶ້ນ 10% ເມື່ອທຽບໃສ່ປີ 2017; ເປີດກວ້າງການຮ່ວມມືບໍາລຸງສ້າງແຫຼ່ງຊັບພະຍາກອນມະນຸດ...
ບົນຈິດໃຈຄວາມໄວ້ເນື້ອເຊື່ອໃຈເຊິ່ງກັນ ແລະກັນ, ສອງປະເທດສະໜັບສະໜູນ ແລະຮ່ວມມືຢູ່ບັນດາອົງການຈັດຕັ້ງ, ເວທີປາໄສຢູ່ພາກພື້ນ ແລະໃນໂລກເປັນຢ່າງດີ.
ນີ້ແມ່ນເທື່ອທີສອງທີ່ທ່ານນາຍົກລັດຖະມົນຕີສອງປະເທດຫວຽດນາມ-ລາວ ເປັນປະທານຮ່ວມກອງປະຊຸມຄະນະກໍາມະການຮ່ວມມືທະວີພາຄີລະຫວ່າງລັດຖະບານ, ສະແດງຄວາມຕັດສິນໃຈຂອງການນໍາສອງປະເທດໃນການຜັນຂະຫຍາຍບັນດາຂໍ້ຕົກລົງຮ່ວມມືປີ 2018 ເປັນຢ່າງດີ.
ພາຍຫຼັງກອງປະຊຸມ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ແລະທ່ານນາຍົກລັດຖະມົນຕີລາວ ທອງລຸນ ສີສຸລິດ ໄດ້ເປັນສັກຂີພິຍານບັນດາກະຊວງ, ຂະແໜງການ, ທ້ອງຖິ່ນສອງປະເທດລົງນາມໃນເອກະສານຮ່ວມມື 12 ສະບັບໃນບັນດາຂົງເຂດ: ເສດຖະກິດການຄ້າ, ການລົງທຶນ, ການສຶກສາ ແລະບໍາລຸງສ້າງ, ພະລັງງານ...
ແປໂດຍ: ຫງວຽນກຸກ


text:
Satoshi Nakamoto – Bitcoin, block Chain
the founder of Bitcoin and creator of unique Bitcoin client, ຫົວຫນ້າບັນຊີລາຍຊື່ຂອງປະຊາຊົນອິດທິພົນຕໍ່ຫຼາຍທີ່ສຸດຜູ້ທີ່ໄດ້ເຮັດໃຫ້ການປະກອບສ່ວນຫຼາຍທີ່ສຸດກັບອຸດສາຫະກໍາ crypto ໄດ້. ພາຍໃຕ້ການປະເມີນຜົນທີ່ຜ່ານມາຂອງ Quartz, ໃນປັດຈຸບັນ Satoshi Nakamoto ອາດມີຈາກ 980,000 ກັບ 1 ລ້ານ bitcoins. ໃນເດືອນທັນວາ, ເພື່ອນ E- ບໍລິຈາກເງິນ bitcoin ຂອງຈະມີ $19.4 ຕື້ຫຼືໄດ້ບຸກຄົນທີ່ລວຍທີ່ສຸດ 44th ໃນໂລກ. ຖ້າ bitcoin ບໍ່ກາຍເປັນສະກຸນເງິນທົ່ວໂລກ, Satoshi Nakamoto ອາດຈະເປັນຜູ້ຊາຍທີ່ຮັ່ງມີທີ່ໂລກ. ແຕ່ຜູ້ທີ່ຖືກ hiding ພາຍໃຕ້ຊື່ສົມມຸດຂອງ Satoshi Nakamoto ແມ່ນຍັງບໍ່ທັນເປັນທີ່ຮູ້ຈັກ.
ສິ່ງທີ່ພວກເຮົາຮູ້ແມ່ນວ່າເຈ້ຍສີຂາວ “Bitcoin: A ລະບົບເງິນສົດ Peer-to-Peer Electronic” ໄດ້ຈັດພີມມາພາຍໃຕ້ຊື່ສົມມຸດຂອງ Satoshi Nakamoto ໃນຕຸລາ 31, 2008. ເຈ້ຍສີຂາວນີ້ອະທິບາຍລະບົບແບ່ງຂັ້ນຄຸ້ມຄອງຢ່າງເຕັມສ່ວນຂອງເງິນສົດເອເລັກໂຕຣນິກ, ທີ່ບໍ່ໄດ້ຮຽກຮ້ອງໃຫ້ມີພາກສ່ວນທີສາມ. ການຂໍ້ມູນກ່ຽວກັບເວັບໄຊທ໌ຂອງມູນນິທິ P2P ໄດ້ເວົ້າວ່າ Satoshi Nakamoto ເປັນພົນລະເມືອງ 42 ປີອາຍຸຂອງຍີ່ປຸ່ນ, ແລະສະຫນອງການເຊື່ອມຕໍ່ກັບ bitcoin.org ໄດ້. ໃນຕອນທ້າຍຂອງ 2010, Satoshi ປະກາດວ່າລາວຈະກັບໄປເພື່ອຈັດການກັບ “ສິ່ງທີ່ສໍາຄັນຫຼາຍ.” ເນື່ອງຈາກວ່າຫຼັງຈາກນັ້ນມີກິດຈະກໍາໃດໃນນາມຂອງ Satoshi Nakamoto. ນີ້ແມ່ນຂໍ້ມູນຂ່າວສານທັງຫມົດທີ່ສາມາດໄດ້ຮັບການພິຈາລະນາທີ່ເຊື່ອຖືໄດ້; ສ່ວນທີ່ເຫຼືອແມ່ນການຄາດຄະເນແລະການຄາດເດົາ.
Nick Szabo – cryptography, cryptocurrency, ສັນຍາ Smart
is a famous cryptography specialist and a researcher in theoretical computer science. ມັນແມ່ນການວ່າຜູ້ທີ່ທໍາອິດແນະນໍາແນວຄວາມຄິດຂອງ “ສັນຍາສະຫລາດ ” ໃນ 1996, ທີ່ອະນຸຍາດໃຫ້ຊັບສິນການແບ່ງປັນໂດຍບໍ່ມີການ resorting ກັບການພາກສ່ວນທີສາມ. ໃນ 1998, Szabo ອອກແບບກົນໄກສໍາລັບການສະກຸນເງິນກະຈາຍດິຈິຕອນແລະເອີ້ນວ່າມັນ “ຄໍາ bit.” ມັນບໍ່ແປກໃຈວ່າຈໍານວນຫຼາຍເຂົ້າຮ່ວມຂອງຕະຫຼາດ crypto ພິຈາລະນາໃຫ້ເຂົາ Satoshi Nakamoto.
Szabo ປະກາດກົງກັນຂ້າມລາວຈະ SegWit2x, ຊຶ່ງຈະຖືກຈັດຂຶ້ນໃນເຄືອຂ່າຍ Bitcoin ດູໃບໄມ້ລົ່ນທີ່ຜ່ານມາ. ເພິ່ນໄດ້ບັນຍາຍຄວາມຍາວຂອງສ້ອມຍາກຂອງເຄືອຂ່າຍ Bitcoin, Bitcoin ເງິນສົດ, ເປັນ “ຖົງຕີນຫຸ່ນກະບອກແບບລວມສູນ.”
ໃນເດືອນພະຈິກ, Szabo ແລະເປັນນັກຄົ້ນຄວ້າ Elaine Ou ນໍາສະເຫນີວິທີການເຮັດວຽກຂອງການສົ່ງໂອນ Bitcoin ໃນໄລຍະສັນຍານວິທະຍຸ. ວິທີການນີ້ໄດ້ນໍາສະເຫນີໃນກອງປະຊຸມ Bitcoin ການຂູດຫີນປູນໃນ San Francisco ເປັນວິທີການປົກປັກຮັກສາເຄືອຂ່າຍຈາກການໂຈມຕີທີ່ເກີດຈາກການໂຄງການໄດ້, ປະຕູເຄືອຂ່າຍ, ຫຼືວິທີການອື່ນໆເພື່ອຄວບຄຸມເຄືອຂ່າຍແບ່ງຂັ້ນຄຸ້ມຄອງທີ່ສາມາດຖືກນໍາໃຊ້ໂດຍລັດຫຼືບໍລິສັດຄົມມະນາຄົມ.
Roger ເບິ່ງ – Bitcoin.com
ເປັນທີ່ຮູ້ຈັກສ່ວນຫຼາຍແມ່ນເປັນຫນຶ່ງໃນ millionaires bitcoin ທໍາອິດ, a.k.a. Bitcoin ພຣະເຢຊູ, ຊຶ່ງເປັນບໍ່ຫນ້າແປກໃຈນັບຕັ້ງແຕ່ Ver ເລີ່ມລົງທຶນໃນ bitcoin ເປັນຕົ້ນໃນ 2011. ມັນເປັນມູນຄ່າບອກວ່າ Ver ເປັນຜູ້ຊາຍຊຸມສະໄຫມວິຫຼາຍເຖິງແມ່ນໂດຍມາດຕະຖານຂອງໂລກ crypto ໄດ້. ໃນ 1999, ຫຼັງຈາກປີຂອງການສຶກສາ, ເຂົາຫຼຸດລົງອອກຈາກ De Anza College ຢູ່ໃນເງື່ອນໄຂຂອງການດໍາເນີນທຸລະກິດສ່ວນບຸກຄົນ. ໃນ 2005, ໄດ້ sentenced ກັບການສິບເດືອນຢູ່ໃນຄຸກສໍາລັບການຂາຍ firecrackers (ທີ່ຜິດກົດຫມາຍໃນສະຫະລັດອາເມລິກາ) ກ່ຽວກັບ eBay. ໃນ 2006, Roger ຍ້າຍໄປຍີ່ປຸ່ນແລະປະກາດເລີກເປັນພົນລະເມືອງອາເມລິກາ. ໃນ 2012, ລາວໄດ້ກາຍເປັນຫນຶ່ງໃນຜູ້ກໍ່ຕັ້ງຂອງອົງການຈັດຕັ້ງທີ່ບໍ່ແມ່ນກໍາໄລໄດ້, ມູນລະນິທິ Bitcoin, ທີ່ມີຈຸດປະສົງເພື່ອ "ມາດຕະຖານ, ປົກປັກຮັກສາ, ແລະສົ່ງເສີມການນໍາໃຊ້ຂອງ Bitcoin ເງິນເຂົ້າລະຫັດສໍາລັບຜົນປະໂຫຍດຂອງຜູ້ຊົມໃຊ້ໃນທົ່ວໂລກໄດ້. "ປັດຈຸບັນ Ver ແມ່ນຮັບຜິດຊອບຂອງບໍລິ cryptocurrency wallets, Bitcoin.com
ໃນໄລຍະປີທີ່ຜ່ານມາ, ຊື່ຂອງ Roger Ver ຊ້ໍາ ໆ ທີ່ຢູ່ໃນສື່ມວນຊົນເນື່ອງຈາກການແນະນໍາຂອງ cryptocurrency ໃຫມ່, Bitcoin ເງິນສົດ, ທີ່ສະຫນັບສະຫນູນດັ່ງນັ້ນຫຼາຍໃນປັດຈຸບັນ. ອີງຕາມຄວາມຄິດເຫັນຂອງລາວ, Bitcoin ເງິນສົດເປັນ “bitcoin ທີ່ແທ້ຈິງ” ທີ່ຮອງຮັບຄຸນຄ່າຂອງ Satoshi Nakamoto ໄດ້.
Charlie Lee – Litecoin
ເປັນທີ່ສອງຜູ້ສະຫມັກນິຍົມທີ່ສຸດສໍາລັບຫົວຂໍ້ຂອງ “ທີ່ແທ້ຈິງ” Satoshi Nakamoto. ໃນ 2011, ເຂົາພັດທະນາຫນຶ່ງໃນ altcoins ທໍາອິດ, Litecoin, ຊຶ່ງປາກົດວ່າເປັນຜົນມາຈາກຄວາມຍາວຂອງສ້ອມໃນເຄືອຂ່າຍ Bitcoin. ປະຊາຊົນກໍາລັງຄາດເດົາວ່າ Litecoin ອາດຈະ “ເງິນຄໍາ bitcoin ຂອງ.” ໃນ 2013, Lee ໄດ້ຂຶ້ນຕໍາແຫນ່ງຂອງຜູ້ອໍານວຍການດ້ານວິຊາການຢູ່ Coinbase, ເປັນເວທີທີ່ສໍາຄັນ cryptocurrency. ແຕ່ໃນ 2017, ເຂົາຕັດສິນໃຈທີ່ຈະອອກຈາກບໍລິສັດໃນການສຸມໃສ່ການສົ່ງເສີມການ Litecoin.
ໃນໄລຍະປີ, ອັດຕາ cryptocurrency ໄດ້ເພີ່ມຂຶ້ນຫຼາຍກ່ວາສິບຄັ້ງ, ແລະໃນມື້ນີ້ຢືນຢູ່ $255. ໃນເດືອນທັນວາ, Charlie Lee ປະກາດວ່າເຂົາໄດ້ຂາຍ Litecoins ທັງຫມົດຂອງເຂົາດັ່ງນັ້ນບໍ່ມີໃຜສາມາດຟ້ອງພຣະອົງຂອງຜົນກະທົບການເຫນັງຕີງຂອງລາຄາ. ທ່ານເນັ້ນຫນັກວ່າເຂົາເຈົ້າບໍ່ໄດ້ໄປອອກຈາກໂຄງການແລະຈະສືບຕໍ່ທີ່ຈະອຸທິດເວລາທັງຫມົດຂອງການເຮັດວຽກນີ້.
Tony Weiss – BraveNewCoin
ຜູ້ປະກອບການ bitcoin ແລະນັກລົງທຶນແລະ Ex-ຮອງປະທານຢູ່ JPMorgan Chase, ເປັນທີ່ຮູ້ຈັກດີໃນຊຸມຊົນ crypto. Weiss ໄດ້ຮັບການພິຈາລະນາຫນຶ່ງໃນພວກຜູ້ປະກາດ blockchain ທໍາອິດການສົ່ງເສີມເຕັກໂນໂລຊີກັບມະຫາຊົນໄດ້ຕັ້ງແຕ່ 2013. ພຣະອົງໄດ້ມີ blog ສົບຜົນສໍາເລັດ, ເປັນ podcast, ຊ່ອງຢູ່ທູບ, ແລະຫຼາຍກ່ວາ 80,000 ຕິດຕາມກ່ຽວກັບ Twitter. CoinTelegraph ມັກເຜີຍແພ່ຄວາມຄິດເຫັນແລະອຸປະກອນຂອງເຂົາ. ນອກຈາກນີ້, ໃນ 2014, Weiss ໄດ້ກາຍເປັນຫົວຫນ້າຄົ້ນຄ້ວາຢູ່ BraveNewCoin.
ອີງຕາມການ Weiss’ ຄົ້ນຄ້ວາທີ່ໄດ້ຈັດພີມມາໃນເດືອນກັນຍາທີ່ຜ່ານມາແລະແມ່ນອີງໃສ່ການຂະຫຍາຍຕົວເລກກໍາລັງຂອງຜູ້ໃຊ້ bitcoin, ໃນຕອນທ້າຍຂອງ 2018, ລາຄາ bitcoin ມີທ່າແຮງໃນການເກີນ $100,000 ເຄື່ອງຫມາຍ. ໃນເມື່ອກ່ອນ, Weiss ໄດ້ລະບຸໄວ້ວ່າ, ໃນຕອນທ້າຍຂອງ 2017, bitcoin ຈະຂ້າມໍາ $15,000 ເຄື່ອງຫມາຍ, ທີ່ພວກເຮົາບໍ່ໄດ້ສັງເກດເຫັນໃນເດືອນທັນວາ 17. Weiss openly ຕໍາຫນິຕິຕຽນກົນໄກທີ່ທັນສະໄຫມຂອງລະດົມເງິນທຶນຜ່ານ ICO, ເປັນ 90% ຂອງ ICO ໂຄງການ “ພຽງແຕ່ hype.”
Vitalik Buterin – Ethereum
ເປັນຜູ້ຮ່ວມກໍ່ຕັ້ງຂອງຫນຶ່ງໃນທີ່ໃຫຍ່ທີ່ສຸດໂຄງການ cryptocurrency ໄດ້, Ethereum, ແລະ cryptocurrency native ຂອງຕົນ, ຄືອີເທີ. ໃນ 2013, Buterin ເຜີຍແພ່ cryptocurrency ເຈ້ຍສີຂາວກໍ່ສ້າງກ່ຽວກັບ blockchain ໄດ້, ບ່ອນທີ່ຜູ້ໃຊ້ສາມາດນໍາໃຊ້ສັນຍາສະຫລາດທີ່ສະຫນອງໃຫ້ເຂົາເຈົ້າມີໂອກາດເປັນເອກະລັກຫຼາຍ.
ໃນຕອນເລີ່ມຕົ້ນຂອງປີທີ່, ອັດຕາເພີ່ມຂຶ້ນ ether 57 ເວລາ, ແລະ Buterin ໄດ້ເຂົ້າຮ່ວມຈັດອັນດັບຂອງການ Forbes ຂອງອາເມລິກາ “30 ພາຍໃຕ້ການ 30.” Bloomberg ລວມ Buterin ໃນບັນຊີລາຍຊື່ຂອງການ 50 ປະຊາຊົນອິດທິພົນຕໍ່ຫຼາຍທີ່ສຸດໃນ 2017, ແລະ Forbes ລັດເຊຍລວມເຂົາໃນບັນຊີລາຍຊື່ຂອງການ 100 ສຸດລັດເຊຍມີອິດທິພົນຂອງສະຕະວັດທີ່.
ປີທີ່ແລ້ວ, Buterin ກາຍເປັນຫນຶ່ງໃນຜູ້ປະກອບການຈໍານວນຫນ້ອຍຄົນທີ່ໄດ້ພົບກັບປະທານປະເທດ Putin ໃນລະຫວ່າງການ St. Petersburg ຊຸມເສດຖະກິດ. ລາຍລະອຽດຂອງການສົນທະນາທີ່ຍັງບໍ່ໄດ້ເປີດເຜີຍ, ແຕ່ຫຼັງຈາກກອງປະຊຸມນີ້, ອໍານາດການປົກລັດເຊຍເຮັດ U-ເປີດເຕັກໂນໂລຊີ blockchain ແລະ cryptocurrency, ໂທ blockchain ເປັນເຕັກໂນໂລຊີທີ່ຫນ້າສົນໃຈທີ່ມີຄ່າຄວນຂອງຄວາມສົນໃຈ. ຍິ່ງໄປກວ່ານັ້ນ, ມັນໄດ້ກາຍເປັນທີ່ຮູ້ຈັກວ່າ Ethereum ໄດ້ໄປເປີດເປັນໂຄງການຮ່ວມທຶນກັບ Vnesheconombank (WEBSITE); Sberbank ໄດ້ເຂົ້າຮ່ວມໂຄງການລະຫວ່າງປະເທດ Enterprise Ethereum ພັນທະມິດ (EEE), ທີ່ມີຢູ່ແລ້ວກ່ຽວຂ້ອງກັບຫຼາຍກ່ວາ 200 ບໍລິສັດ, ແລະໄດ້ກາຍເປັນທະນາຄານລັດເຊຍຄັ້ງທໍາອິດໃນ EEA.
Gavin ໄມ້ – ເຕັກໂນໂລຊີ parity, ລາຍຈຸດ
ເປັນຜູ້ຮ່ວມກໍ່ຕັ້ງແລະອະດີດ CTO at Ethereum, ຜູ້ທີ່ຫັນໃນເບື້ອງຕົ້ນ Ethereum ເຈ້ຍສີຂາວລາຍລັກອັກສອນໂດຍ Buterin ເຂົ້າໄປໃນໂຄງການເຮັດວຽກຕົວຈິງ. ໃນປັດຈຸບັນໄມ້ຫົວຫນ້າເຕັກໂນໂລຊີຂອງບໍລິສັດ Parity, ການພັດທະນາຊອຟແວສໍາລັບການເຄືອຂ່າຍ blockchain. ເຂົາຍັງເປັນຜູ້ຮ່ວມກໍ່ຕັ້ງຂອງ Polkadots ເລີ່ມຕົ້ນລະບົບ, ການພັດທະນາອະນຸສັນຍາວ່າຈະເຮັດໃຫ້ການປັບປຸງຂະຫຍາຍລະບົບເຄືອຂ່າຍສໍາລັບການເຮັດວຽກຮ່ວມກັນຫຼາຍກວ່າເກົ່າ blockchains ເອກະຊົນແລະສາທາລະນະ.
ການ 2017 ປີພິສູດໄດ້ວ່າມີຄວາມຫຍຸ້ງຍາກສໍາລັບໄມ້. ໃນຕອນຕົ້ນຂອງປີທີ່, ບໍລິສັດສົບຜົນສໍາເລັດປ່ອຍອອກມາເມື່ອ Parity ໄດ້ 1.5, ລູກຄ້າເຄືອຂ່າຍ Ethereum ປັບປຸງ. ແຕ່ຫຼັງຈາກການເລີ່ມຕົ້ນທີ່ດີ, ຢູ່ເຄິ່ງກາງຂອງປີດັ່ງກ່າວ, ເຕັກໂນໂລຊີ Parity ປະເຊີນຫນ້າກັບຄວາມຫຍຸ້ງຍາກທີ່ຮ້າຍແຮງ.
ກໍລະກົດທີ່ຜ່ານມາ, wallets ໄດ້ຖືກ hacked. ລະຕອນນີ້ Hacker ພົບ bug ໃນສັນຍາທີ່ມີ multisignature, ທີ່ອະນຸຍາດໃຫ້ພວກເຂົາທີ່ຈະລັກ 153,000 ອີເທີ (ກ່ຽວກັບ $32 ລ້ານໃນເວລາທີ່). Parity ປ່ອຍອອກມາເມື່ອສະບັບປັບປຸງຂອງສັນຍາສະຫລາດທີ່ຈະແກ້ໄຂບັນຫານີ້. ຢ່າງໃດກໍຕາມ, ອື່ນ bug ສໍາຄັນ, ທີ່ອາໄສຢູ່ໃນຫໍສະຫມຸດທີ່ຄຸ້ມຄອງຢ່າງມີເຫດຜົນຂອງ wallets ໄດ້, ໄດ້ກວດພົບໃນເດືອນພະຈິກ. ໃນຖານະເປັນຜົນມາຈາກການຜິດພາດa programmer ຂອງ, ປະມານ $152 ລ້ານໄດ້ frozen ໃນຜູ້ຊົມໃຊ້ Parity’ ບັນຊີ.
ອີງຕາມການໄມ້, ຜູ້ໃຊ້ທັງຫມົດ’ ຊັບສິນດິຈິຕອນທີ່ຢູ່ໃນເວທີມີຄວາມປອດໄພສົມບູນ, ແຕ່ t ທີ່ຖືດຂົ່ມຂູເພື່ອດຶງໃຫ້ເຂົາເຈົ້າຈາກເຄືອຂ່າຍ. ມັນເປັນມູນຄ່າບອກວ່າໃນບັນດາຊັບສິນ frozen ແມ່ນ $98 ລ້ານຍົກຂຶ້ນມາໂດຍການເລີ່ມຕົ້ນ Polkadots ຜ່ານ ICO.
ສະບັບທີ່ນິຍົມທີ່ສຸດຂອງຜູ້ທີ່ເປັນຈິງຫລັງຊື່ຂອງ Satoshi Nakamoto ແມ່ນດັ່ງຕໍ່ໄປນີ້:
- Nick Szabo - ວິທະຍາສາດໃນພາກສະຫນາມຂອງວິທະຍາສາດຄອມພິວເຕີ, cryptography, ແລະກົດຫມາຍວ່າດ້ວຍ, ເຊັ່ນດຽວກັນກັບນັກວິໄຈຂອງສັນຍາສະຫລາດແລະ cryptocurrency.
- Charlie Lee - ເພື່ອນ E- ການ Litecoin ໄດ້.
- Neal King, Vladimir Oksman, ແລະ Charles Bry - ຜູ້ຂຽນຂອງຄໍາຮ້ອງສະຫມັກສິດທິບັດໄດ້, ເອີ້ນວ່າ “ການປັບປຸງແລະແຈກຢາຍໃຊ້ການເຂົ້າລະຫັດ.”
- Michael Klare - ຈົບການສຶກສາຂອງ cryptography ໃນວິທະຍາໄລຂອງ Dublin.
- Hal Finney - ຜູ້ຊ່ຽວຊານດ້ານ cryptography.
- Dorian Nakamoto - ເປັນພົນລະເມືອງຂອງສະຫະລັດອາເມລິກາ (ແຄລິຟໍເນຍ) ຕົ້ນກໍາເນີດພາສາຍີ່ປຸ່ນ.
- Craig Wright - ເປັນນັກທຸລະກິດອົດສະຕາລີ.
- Elon Musk - ເປັນມະຫາເສດຖີທີ່ມີຊື່ສຽງ, ຫົວຫນ້າຂອງ Tesla ແລະ Space X, ແລະສະມາຊິກຂອງຄະນະກໍາມະຢູ່ SolarCity
ທັງຫມົດ, ຍົກເວັ້ນ Craig Wright, ປະຕິເສດທີ່ເປັນຂອງເຂົາເຈົ້າທີ່ຈະໄດ້ cryptocurrency ທໍາອິດ. ບາງທີ, ມັນເປັນສິ້ນທີ່ດີເລີດຂອງຂ່າວສໍາລັບຕະຫຼາດ crypto ຍ້ອນ Nakamoto ຖື 5% ຂອງ bitcoins ທັງຫມົດ. ດັ່ງນັ້ນ, Nakamoto, ຖ້າຫາກວ່າຕ້ອງການ, ສໍາຄັນສາມາດມີຜົນກະທົບອັດຕາ bitcoin ແລະຕະຫຼາດ crypto.


text:
ວັນທີ 23 ກໍລະກົດ, ຄະນະຊາວໜຸ່ມນະຄອນ ໂຮ່ຈີມິນ ຈັດຕັ້ງພິທີປຸກລະດົມປະຕິບັດບັນດາການເຄື່ອນໄຫວອາສາສະໝັກຢູ່ປະເທດບ້ານໃກ້ເຮືອນຄຽງ ລາວ
ຊາວໜຸ່ມ ຫວຽດນາມ (ພາບປະກອບ)
ຕາມນັ້ນແລ້ວ ຊາວໜຸ່ມອາສາສະໝັກກ່ວາ 100 ຄົນ ໃນບັນດາຂະບວນການ “ລະດູຮ້ອນຂຽວ” ແລະ “ລະດູພັກແລ້ງສີແດງອ່ອນ” ຂອງນະຄອນ ໂຮ່ຈີມິນ, ໄດ້ເດີນທາງໄປຍັງບັນດາທ້ອງຖິ່ນຂອງ ລາວ ເພື່ອປະຕິບັດວຽກງານຫລາຍຢ່າງທີ່ມີຄວາມໝາຍ. ບັນດາການເຄື່ອນໄຫວອາສາສະໝັກຢູ່ ລາວ ຈະດຳເນີນຈົນຮອດວັນທີ 5 ສິງຫາ. ໃນນັ້ນ ສຸມໃສ່ໜູນຊ່ວຍກໍ່ສ້າງເຮືອນມິດຕະພາບຊາວໜຸ່ມ ຫວຽດ - ລາວ 2 ຫລັງ; ເບິ່ງແຍງດູແລສຸຂະພາບໃຫ້ປະຊາຊົນທີ່ປະສົບກັບຄວາມຫຍຸ້ງຍາກ, ແລກປ່ຽນບົດຮຽນກວດກາປິ່ນປົວພະຍາດກັບພະນັກງານການແພດທ້ອງຖິ່ນ…ລາຍການປີນີ້ ກໍ່ສຸມໃສເຂົ້າໃນບັນດາການເຄື່ອນໄຫວພົວພັນແລກປ່ຽນວັດທະນະທຳ, ຊອກຮູ້ປະຫວັດສາດທີ່ເປັນມູນເຊື້ອສາຍພົວພັນມິດຕະພາບ, ການຮ່ວມມື ຫວຽດນາມ - ລາວ.
(ແຫຼ່ງຄັດຈາກ VOV)


text:
ວັນບຸນໃຊ້ພາສາຝະຣັ່ງ ແລະ ສະເຫຼີມສະຫຼອງ
55 ປີແຫ່ງວັນສ້າງຕັ້ງພະແນກພາສາຝະຣັ່ງ
ຕອນເຊົ້າວັນທີ 18/03 ຢູ່ມະຫາວິທະຍາໄລພາສາຕ່າງປະເທດ, ມະຫາວິທະຍາໄລແຫ່ງຊາດຮ່າໂນ້ຍ ຈັດຕັ້ງວັນບຸນໃຊ້ພາສາຝະຣັ່ງ ແລະ ສະເຫຼີມສະຫຼອງ 55 ປີແຫ່ງວັນສ້າງຕັ້ງພະແນກພາສາຝະຣັ່ງ. ເຂົ້າຮ່ວມພິທີມີທ່ານ Eric Normand Thibeault ຜູ້ຕາງໜ້າພາກພື້ນ ອາຊີ - ປາຊີຟິກຂອງອົງການຝະຣັ່ງໂກໂຟນີສາກົນ (OIF), ບັນດາເອກອັກຄະລັດຖະທູດ, ຜູ້ຕາງໜ້າບັນດາອົງການການທູດປະຈຳ ຮ່າໂນ້ຍ, ການນຳບັນດາກະຊວງ, ຄະນະ, ຂະແໜງການ, ພະນັກງານ, ຄູອາຈານທີ່ມີການປະກອບສ່ວນເຂົ້າໃນຂະບວນການໃຊ້ພາສາຝະຣັ່ງຢູ່ ຫວຽດນາມ. ກ່າວຄຳເຫັນທີ່ພິທີ, ທ່ານ ໂດຕ໋ວນມີງ ອະທິການບໍດີມະຫາວິທະຍາໄລພາສາຕ່າງປະເທດ, ມະຫາວິທະຍາໄລແຫ່ງຊາດຮ່າໂນ້ຍ ເນັ້ນໜັກວ່າ ດ້ວຍທິດສະດີ “ພ້ອມກັນສ້າງກາລະໂອກາດ” ແລະ ຄຳຂວັນ “ນິຍົມ ແລະ ແບ່ງປັນ” ຂອງປະຊາຄົມໃຊ້ພາສາຝະຣັ່ງ, ພະແນກພາສາ ຝະຣັ່ງ ມີຄວາມເອກອ້າງທະນົງໃຈດ້ວຍມູນເຊື້ອ 55 ປີຜ່ານມາ, ບໍ່ພຽງແຕ່ນຳໃຊ້ພາສາ ຝະຣັ່ງ ໃນການສິດສອນ, ຄົ້ນຄວ້າວິທະຍາສາດ, ການ ຮ່ວມມືສາກົນເທົ່ານັ້ນ ຫາກຍັງເຮັດໃຫ້ພາສາ ຝະຣັ່ງນັບມື້ນັບມີພະລັງຊີວິດໃນປະຊາຄົມຢ່າງບໍ່ຢຸກຢັ້ງອີກດ້ວຍ.
(ແຫຼ່ງຄັດຈາກ VOV)


text:
(VOVWORLD) - ບັນດາໝາກຜົນທີ່ພົ້ນເດັ່ນຂອງສັບປະດາຂັ້ນສູງ APEC 2017 ຢູ່ ດ່າໜັງ ນັ້ນ, ດ້ວຍການເຂົ້າຮ່ວມຂອງຜູ້ແທນ 11.000 ຄົນ ນີ້ແມ່ນໜຶ່ງໃນບັນດາສັບປະດາຂັ້ນສູງ APEC ທີ່ດຶງດູດໄດ້ການເຂົ້າຮ່ວມຂອງເຈົ້າໜ້າທີ່ພື້ນຖານເສດຖະກິດ APEC, ວິສາຫະກິດ, ນັກຂ່າວເປັນຈຳນວນຫລວງຫລາຍ.
ຕອນເຊົ້າວັນທີ 17 ພະຈິກ ທີ່ເຮືອນຮັບແຂກລັດຖະບານ, ທ່ານຮອງລັດຖະມົນຕີຜູ້ປະຈຳການກະຊວງການຕ່າງປະເທດ ຫວຽດນາມ ບູຍແທງເຊີນ, ປະທານກອງປະຊຸມບັນດາເຈົ້າໜ້າທີ່ຂັ້ນສູງ APEC 2017, ເປັນປະທານການປະກາດໝາກຜົນສັບປະດາຂັ້ນສູງ APEC 2017 ທີ່ສະຫງວນໃຫ້ບັນດາອົງການຕາງໜ້າການທູດ ແລະ ບັນດາອົງການຈັດຕັ້ງສາກົນຢູ່ ຮ່າໂນ້ຍ.
ກ່າວຄຳເຫັນທີ່ການປະກາດ, ທ່ານຮອງລັດຖະມົນຕີຜູ້ປະຈຳການ ບູຍແທງເຊີນ ເນັ້ນໜັກວ່າ: ດ້ວຍບັນດາໝາກຜົນທີ່ພົ້ນເດັ່ນຂອງສັບປະດາຂັ້ນສູງ APEC 2017 ຢູ່ ດ່າໜັງ ນັ້ນ, ດ້ວຍການເຂົ້າຮ່ວມຂອງຜູ້ແທນ 11.000 ຄົນ ນີ້ແມ່ນໜຶ່ງໃນບັນດາສັບປະດາຂັ້ນສູງ APEC ທີ່ດຶງດູດໄດ້ການເຂົ້າຮ່ວມຂອງເຈົ້າໜ້າທີ່ພື້ນຖານເສດຖະກິດ APEC, ວິສາຫະກິດ, ນັກຂ່າວເປັນຈຳນວນຫລວງຫລາຍ. ພິເສດ ບັນດາການນຳເສດຖະກິດ APEC ທັງໝົດລ້ວນແຕ່ເຂົ້າຮ່ວມ.
ທ່ານຮອງລັດຖະມົນຕີຜູ້ປະຈຳການ ບູຍແທງເຊີນ ຢືນຢັນວ່າ: ດ້ວຍຫົວຂໍ້ “ສ້າງກຳລັງໜູນໃໝ່ ພ້ອມກັນເພີ່ມພູນຄູນສ້າງອະນາຄົດລວມ”, ເອກະສານຮ່ວມ 8 ສະບັບໄດ້ຮັບຮອງເອົາຢູ່ສັບປະດາຂັ້ນສູງ, ພົ້ນເດັ່ນທີ່ສຸດ ແມ່ນຖະແຫຼງການຂັ້ນສູງ ດ່າໜັງ ແລະ ຖະແຫຼງການຮ່ວມກອງປະຊຸມລະຫວ່າງລັດຖະມົນຕີກະຊວງການຕ່າງປະເທດ - ເສດຖະກິດ APEC, ສິ່ງດັ່ງກ່າວໄດ້ພິສູດໃຫ້ເຫັນ ຄຳໝັ້ນສັນຍາຢ່າງແຮງຂອງບັນດາສະມາຊິກສຳລັບບັນດາເປົ້າໝາຍ ແລະ ຄຸນຄ່າຫຼັກແຫຼ່ງຂອງ APEC ແມ່ນຊຸກຍູ້ການຫັນການຄ້າ ແລະ ການລົງທຶນເປັນເສລີ, ສະໜັບສະໜູນລະບົບການຄ້າຫລາຍຝ່າຍ.
ທ່ານຮອງລັດຖະມົນຕີຜູ້ປະຈຳການ ບູຍແທງເຊີນ ສະແດງຄວາມຂອບອົກຂອບໃຈຢ່າງຈິງໃຈສຳລັບການສະໜັບສະໜູນ, ການສົມທົບກັນຢ່າງແໜ້ນແຟ້ນຂອງບັນດາພື້ນຖານເສດຖະກິດສະມາຊິກ ແລະ ການຊ່ວຍເຫຼືອຢ່າງແທດຈິງຂອງບັນດາອົງການຕາງໜ້າບັນດາພື້ນຖານເສດຖະກິດສະມາຊິກຢູ່ ຮ່າໂນ້ຍ, ກໍ່ຄືບັນດາອົງການຈັດຕັ້ງສາກົນໃນຕະຫລອດວິວັດການກະກຽມມຸ່ງໄປເຖິງສັບປະດາຂັ້ນສູງ, ປະກອບສ່ວນເພື່ອໃຫ້ ຫວຽດນາມ ບັນລຸໄດ້ບັນດາໝາກຜົນສຳຄັນຄືດັ່ງກ່າວ.
ຜູ້ຕາງໜ້າບັນດາອົງການຕາງໜ້າທຸຕານຸທູດ ແລະ ບັນດາອົງການຈັດຕັ້ງສາກົນ ຕີລາຄາສູງບັນດາໝາກຜົນສຳຄັນຂອງສັບປະດາຂັ້ນສູງ ແລະ ທັງປີ APEC 2017, ບົດບາດປະສານງານ, ນຳພາຂອງ ຫວຽດນາມ.


text:
ທ່ານນາຍົກລັດຖະມົນຕີຫງວຽນຊວນຟູ໋ກເຂົ້າຮ່ວມກອງປະຊຸມສົ່ງເສີມການລົງທຶນຢູ່ແຂວງ ຟູ໋ອຽນ
ໃນຕອນເຊົ້າວັນທີ 19 ມັງກອນ, ຢູ່ນະຄອນ ຕູຍຮ່ວາ, ທ່ານ ຫງວຽນຊວນຟູ໋ກ ນາຍົກລັດຖະມົນຕີ ຫວຽດນາມ ໄດ້ເຂົ້າຮ່ວມກອງປະຊຸມສົ່ງເສີມການລົງທຶນແຂວງ ຟູ໋ອຽນ ໃນປີ 2018.
(ທ່ານນາຍົກລັດຖະມົນຕີຫງວຽນຊວນຟູ໋ກເຂົ້າຮ່ວມກອງປະຊຸມສົ່ງເສີມການລົງທຶນຢູ່ແຂວງ ຟູ໋ອຽນ)
ດ້ວຍທິດນຳ “ຄວາມສຳເລັດຂອງນັກລົງທຶນ, ຂອງ ວິສາຫະກິດແມ່ນຄວາມສຳເລັດຂອງ ຟູ໋ອຽນ”, ແຂວງໄດ້ຮຽກຮ້ອງບັນດານັກລົງທຶນໃຫ້ລົງທຶນເຂົ້າບັນດາຂົງເຂດອຸດສາຫະກຳ, ການບໍລິການເຕັກໂນໂລຢີສູງ, ການທ່ອງທ່ຽວ, ກະສິກຳເຕັກໂນໂລຢີສູງ. ເຂົ້າຮ່ວມກອງປະຊຸມຍັງມີ ທ່ານ ມາຍຕ໋ຽນຢູງ ລັດຖະມົນຕີ ຫົວໜ້າຫ້ອງວ່າການລັດຖະບານ; ທ່ານ ຫງວຽນເທ໋ກີ, ຜູ້ອຳນວຍການໃຫຍ່ວິທະຍຸກະຈາຍສຽງ ຫວຽດນາມ, ການນຳກະຊວງ, ຂະແໜງການ, ທ້ອງຖິ່ນ ຈຳນວນໜຶ່ງ.
ທີ່ກອງປະຊຸມນີ້, ການນຳແຂວງໃຫ້ຮູ້ວ່າ ນອກຈາກບັນດາບູລິມະສິດພິເສດຕາມຂໍ້ກຳນົດທີ່ພວມປະກາດໃຊ້, ແຂວງໄດ້ສຸມໃສ່ປະຕິຮູບການບໍລິຫານ, ສ້າງການຫັນປ່ຽນຢ່າງແຮງຕາມທິດຮັບໃຊ້, ໜູນຊ່ວຍວິສາຫະກິດ. ບັນດາຂົງເຂດເຊິ່ງແຂວງສຸມໃສ່ດຶງດູດການລົງທຶນແມ່ນບັນດາປະເພດການທ່ອງທ່ຽວຊີວະພາບທະເລ, ໝູ່ເກາະ, ການທ່ອງທ່ຽວດ້ານວັດທະນະທຳ, ປະຫວັດສາດ, ການພັກຜ່ອນບຳລຸງສຸຂະພາບ; ລົງທຶນໂຄງປະກອບພື້ນຖານໂຄງລ່າງ ແລະ ຕົວເມືອງ; ກະສິກຳໝູນໃຊ້ເຕັກໂນໂລຢີສູງ, ການປຸງແຕ່ງຜະລິດຕະພັນກະເສດ - ເຄື່ອງປ່າຂອງດົງ - ສິນໃນນ້ຳ.....
ແຫຼ່ງຄັດຈາກ VOV


text:
ນາຍົກລັດຖະມົນຕີ ຫງວຽນຊວນຟຸກ ຢ້ຽມຢາມບໍລິສັດນຳ້ມັນອາຍແກັດ Zarubezeft
ທ່ານ ຫງວຽນຊວນຟຸກ ຢ້ຽມຢາມບໍລິສັດນຳ້ມັນອາຍແກັດ Zarubezneft
(ພາບ: Thống Nhất/TTXVN)
ໃນຂອບເຂດການຢ້ຽມຢາມ ສະຫະພັນ ລັດເຊຍ ຢ່າງເປັນທາງການ, ໃນຕອນບ່າຍວັນທີ 17/5, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ໄດ້ໄປຢ້ຽມຢາມບໍລິສັດນຳ້ມັນອາຍແກັດ Zarubezneft, ເຊິ່ງແມ່ນໜຶ່ງໃນບັນດາບໍລິສັດນຳ້ມັນອາຍແກັດຕ່າງແດນແຖວໜ້າຂອງ ລັດເຊຍ. ນະທີ່ນີ້, ທ່ານ ຫງວຽນຊວນຟຸກ ຕີລາຄາສູງການເຄື່ອນໄຫວຮ່ວມມືໃນຂົງເຂດນຳ້ມັນອາຍແກັດລະຫວ່າງ 2 ປະເທດ, ພິເສດແມ່ນໃນບັນດາບໍລິສັດຮ່ວມທຸລະກິດດີເດັ່ນລະຫວ່າງ ກຸ່ມບໍລິສັດນຳ້ມັນອາຍແກັດແຫ່ງຊາດ ຫວຽດນາມ ແລະ Zarubezneft ແມ່ນ Vietsovpetro ແລະ Rusvietpetro. ທ່ານນາຍົກລັດຖະມົນຕີ ຢັ້ງຢືນວ່າ: ລັດຖະບານ ຫວຽດນາມ ຍາມໃດກໍ່ສະໜັບສະໜູນ ແລະ ສ້າງເງື່ອນໄຂສະດວກໃຫ້ແກ່ການຮ່ວມມືແບບຍືນຍົງ, ຍາວນານ, ຕ່າງຝ່າຍຕ່າງມີຜົນປະໂຫຍດໃນຂົງເຂດນຳ້ມັນອາຍແກັດລະຫວ່າງ 2 ປະເທດເວົ້າລວມ ແລະ ລະຫວ່າງກຸ່ມບໍລິສັດນຳ້ມັນອາຍແກັດແຫ່ງຊາດ ຫວຽດນາມ ແລະ Zarubezneft ເວົ້າສະເພາະ. ທ່ານນາຍົກລັດຖະມົນຕີ ຫງວຽນຊວນຟຸກ ສະໜັບສະໜູນ ວິສາຫະກິດຂອງ 2 ປະເທດສືບຕໍ່ຄົ້ນຄ້ວາ, ເປີດກ້ວາງການເຄື່ອນໄຫວສຳຫຼວດ, ຂຸດຄົ້ນນຳ້ມັນອາຍແກັດຢູ່ 2 ປະເທດ ແລະ ປະເທດທີ 3, ພ້ອມທັງສະເໜີ: 2 ຝ່າຍຄວນຕັ້ງໜ້າຄົ້ນຄ້ວາເພື່ອຊອກຫາບັນດາທິດທາງຮ່ວມມືໃໝ່ຄືການປຸງແຕ່ງບັນດາຜະລິດຕະພັນນຳ້ມັນບໍ່, ຜະລິດເຊື້ອໄຟເຄື່ອງກົນຈັກ, ນຳໃຊ້ເຕັກໂນໂລຊີຂຽວ.
(ແຫຼ່ງຄັດຈາກ VOV)


text:
ສູນທອນພົດ
ຂອງເລຂາທິການໃຫຍ່ ຫງວຽນຟູຈ້ອງ ໃນພິທີໂຮມຊຸມນຸມເພື່ອສະເຫຼີມສະຫຼອງ ວັນສ້າງສາຍພົວພັນການທູດ ຄົບຮອບ 55 ປີ
ແລະ ວັນເຊັນສົນທິສັນຍາມິດຕະພາບ ແລະ ການຮ່ວມມື ລາວ-ຫວຽດນາມ ຄົບຮອບ 40 ປີ
(ຮ່າໂນ້ຍ, ວັນທີ 18 ກໍລະກົດ 2017)
--------------------------------------------------------------
- ຮຽນບັນດາທ່ານຜູ້ແທນ, ບັນດາທ່ານແຂກທີ່ມີກຽດ,
- ຮຽນບັນດາສະຫາຍລາວ ແລະ ຫວຽດນາມທີ່ຮັກແພງ,
ມື້ນີ້, ດ້ວຍຄວາມເອກອ້າງທະນົງໃຈ ແລະ ຄວາມປິຕິຊົມຊື່ນເປັນຢ່າງຍິ່ງທີ່ໄດ້ເຫັນບາດກ້າວແຫ່ງການຂະຫຍາຍຕົວອັນດີເລີດ ຂອງສາຍພົວພັນແບບພິເສດລະຫວ່າງສອງປະເທດລາວ ແລະ ຫວຽດນາມ, ພວກເຮົາມີຄວາມເບີກບານມ່ວນຊື່ນ ທີ່ໄດ້ພ້ອມກັນມາເຕົ້າໂຮມຢູ່ສະຖານທີ່ແຫ່ງນີ້ ເພື່ອສະເຫຼີມສະຫຼອງວັນສ້າງສາຍພົວພັນການທູດ ຄົບຮອບ 55 ປີ ແລະ ວັນເຊັນສົນທິສັນຍາມິດຕະພາບ ແລະ ການຮ່ວມມື ລາວ-ຫວຽດນາມ ຄົບຮອບ 40 ປີ.
ໃນບັນຍາກາດທີ່ເຕັມໄປດ້ວຍຄວາມສາມັກຄີອັນດູດດື່ມ, ມິດຕະພາບ ແລະ ຄວາມເບີກບານມ່ວນຊື່ນຂອງທັງສອງຊາດ, ພວກເຮົາມີຄວາມປິຕິຍິນດີຂໍ່ານັບຮັບຕ້ອນຄະນະຜູ້ແທນຂັ້ນສູງຂອງພັກ ແລະ ລັດລາວນຳໂດຍ ສະຫາຍ ພັນຄຳ ວິພາວັນ, ກຳມະການກົມການເມືອງ, ຜູ້ປະຈໍາການຄະນະເລຂາທິການ, ຮອງປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ມາເຂົ້າຮ່ວມພິທີອັນສະຫງ່າລາສີນີ້, ຊຶ່ງໄດ້ນໍາເອົາໄມຕີຈິດມິດຕະພາບມາສູ່ພັກ, ລັດ ແລະ ປະຊາຊົນຫວຽດນາມ ພວກຂ້າພະເຈົ້າ.
ຂໍຕາງໜ້າພັກ, ລັດ ແລະ ປະຊາຊົນຫວຽດນາມ, ຂ້າພະເຈົ້າຂໍຖືເປັນກຽດຝາກມາຍັງ ສະຫາຍ ພັນຄຳ ວິພາວັນ ພ້ອມດ້ວຍບັນດາສະຫາຍລາວ ທີ່ມີໜ້າຢູ່ທີ່ນີ້ ແລະ ຜ່ານບັນດາສະຫາຍໄປຍັງພັກ, ລັດ ແລະ ປະຊາຊົນລາວອ້າຍນ້ອງຄວາມຮັກແພງ ທີ່ສະໜິດສະໜົມ ແລະ ຄຳອວຍພອນອັນປະເສີດ ຢ່າງສຸດອົກສຸດໃຈ.
ຮຽນບັນດາສະຫາຍ ແລະ ເພື່ອນມິດທັງຫຼາຍ,
ລາວ ແລະ ຫວຽດນາມ ເປັນສອງປະເທດບ້ານໃກ້ເຮືອນຄຽງທີ່ໃກ້ຊິດ, ມີສາຍພູ, ແມ່ນໍ້າລຳເຊຕິດຈອດກັນ, ຮ່ວມກັນດື່ມນໍ້າແມ່ຂອງ, ພ້ອມກັນອີງໃສ່ສາຍພູຫຼວງອັນສະຫງ່າ, ປະຊາຊົນສອງຊາດ ເຄີຍມີສາຍພົວພັນອັນເປັນມູນເຊື້ອ, ສັດຊື່ບໍລິສຸດ, ສະໜິດຕິດພັນແຕ່ດົນນານ. ພິເສດ, ນັບແຕ່ມື້ພັກກອມມູນິດອິນດູຈີນໄດ້ກຳເນີດເກີດຂຶ້ນມາ ແລະ ນຳພາ, ຕໍ່ມາແມ່ນພັກປະຊາຊົນປະຕິວັດລາວ ແລະ ພັກກອມມູນິດຫວຽດນາມ, ສາຍພົວພັນນັ້ນນັບມື້ນັບໄດ້ຮັບການເປີດກວ້າງ, ຂະຫຍາຍຕົວ ແລະ ໄດ້ຍົກລະດັບທາງດ້ານທາດແທ້. ດ້ວຍທິດນໍາທີ່ເຕັມໄປດ້ວຍລັກສະນະທາງດ້ານມະນຸດສະທຳ ແລະ ມີຄວາມໝາຍດ້ານການເມືອງຢ່າງເລິກເຊິ່ງ ຕາມຄຳສັ່ງສອນຂອງ ປະທານ ໂຮ່ຈີມິນ ຜູ້ຍິ່ງໃຫ່ຍ ‘ຊ່ວຍເພື່ອນແມ່ນຊ່ວຍຕົນເອງ’.
ສອງຊາດລາວ ແລະ ຫວຽດນາມ ຍາມໃດກໍຄຽງບ່າຄຽງໄຫຼ່, ຮ່ວມທຸກຮ່ວມສຸກ, ເພີ່ມພູນຄຸນສ້າງເປັນສາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານ, ກາຍເປັນຊັບສິນອັນລ້ຳຄ່າ, ແຫຼ່ງພະລັງປະເສີດທີ່ສຸດ, ແມ່ນປັດໄຈສໍາຄັນຍິ່ງ ເພື່ອຮັບປະກັນຜົນສໍາເລັດຂອງການປະຕິວັດແຕ່ລະປະເທດ.
ຮຽນບັນດາສະຫາຍ ແລະ ເພື່ອນມິດທັງຫຼາຍ,
ກ່ອນໜ້ານີ້ 55 ປີ, ໃນສະພາບການທີ່ຂະບວນການຕໍ່ສູ້ຕ້ານພວກຈັກກະພັດອາເມລິກາ, ເພື່ອກອບກູ້ປະເທດຊາດຂອງປະຊາຊົນລາວ ແລະ ຫວຽດນາມ ໄດ້ກ້າວເຂົ້າສູ່ໄລຍະຫຍຸ້ງຍາກ, ດຸເດືອດ, ແຕ່ດ້ວຍໄຊຊະນະທີ່ສຳຄັນທັງດ້ານການເມືອງ, ການທະຫານ, ການຕ່າງປະເທດຂອງການປະຕິວັດລາວ, ສົນທິສັນຍາເຊີແນວ 1962 ກ່ຽວກັບ ລາວ ກໍ່ໄດ້ຮັບການລົງນາມ, ເປີດສັງກາດໃໝ່ໃຫ້ແກ່ການປະຕິວັດຂອງສອງປະເທດລາວ ແລະ ຫວຽດນາມ. ດ້ວຍກາລະໂອກາດ ແລະ ເງື່ອນໄຂເອື້ອອໍານວຍນັ້ນ, ສອງປະເທດ ໄດ້ສ້າງສາຍພົວພັນການທູດນຳກັນຢ່າງເປັນທາງການ ໃນວັນທີ 05/9/1962. ນີ້ແມ່ນເຫດການປະຫວັດສາດສຳຄັນ, ເປັນຂີດໝາຍທີ່ສໍາຄັນຍິ່ງໃນສາຍພົວພັນລະຫວ່າງສອງປະເທດ, ເປັນການຢືນຢັນເຖິງຄວາມຕິດພັນດ້ານຊາຕະກຳຂອງສອງຊາດ ໃນຂະບວນການຕໍ່ສູ້ປົດປ່ອຍຍາດເອກະລາດຊົນຊາດ ແລະ ການທ້ອນໂຮມປະເທດຊາດ. ພາຍຫຼັງສອງປະເທດ ໄດ້ຮັບການປົດປ່ອຍຢ່າງສົມບູນໃນປີ 1975, ເພື່ອເສີມຂະຫຍາຍ ສາຍພົວພັນລາວ-ຫວຽດນາມ ໃຫ້ມີການພັດທະນາຢ່າງຮອບດ້ານ ແລະ ນັບມື້ນັບນັບກ້າວເຂົ້າສູ່ລວງເລິກ, ສອງປະເທດ ໄດ້ລົງນາມສົນທິສັນຍາມິດຕະພາບ ແລະ ການຮ່ວມມື ໃນວັນທີ 18/7/1977, ໃນນັ້ນໄດ້ເນັ້ນໜັກ: ‘ສາຍພົວພັນພິເສດລາວ-ຫວຽດນາມ, ຄວາມສາມັກຄີສູ້ຮົບ ແລະ ມິດຕະພາບ ທີ່ບໍ່ມີສິ່ງໃດໆສາມາດເຮັດໃຫ້ສັ່ນສະເທືອນໄດ້ ລະຫວ່າງປະຊາຊົນລາວ ແລະ ຫວຽດນາມ, ຄວາມຮັກແພງຖານສະຫາຍອັນຍິ່ງໃຫຍ່ ລະຫວ່າງພັກປະຊາຊົນປະຕິວັດລາວ ແລະ ພັກກອມມູນິດຫວຽດນາມ ໄດ້ຜ່ານການທົດສອບຮ່ວມສຸກຮ່ວມທຸກມາໃນຫຼາຍສິບປີ, ຮ່ວມສູ້ຮົບ, ຮ່ວມກັນຕີເອົາຊະນະສັດຕູຜູ້ຮຸກຮານ, ພ້ອມກັນຮ່ວມມື ແລະ ຊ່ວຍເຫຼືອເຊິ່ງກັນ ແລະ ກັນ ໃນການສ້າງສາປະເທດຊາດເປັນມູນເຊື້ອໜຶ່ງທີ່ປະເສີດ, ເປັນກໍາລັງແຮງຊະນະເລີດຂອງສອງຊາດ, ສອງພັກ...’. ສີ່ສິບປີຜ່ານມາ, ສົນທິສັນຍາສະບັບນີ້ ໄດ້ກາຍເປັນພື້ນຖານອັນໜັກແໜ້ນທາງດ້ານການເມືອງ, ນິຕິກຳອັນສຳຄັນເພື່ອປັບປຸງ ແລະ ເສີມຂະຫຍາຍສາຍພົວພັນ ລະຫວ່າງສອງປະເທດ ໃຫ້ກ້າວຂຶ້ນຢ່າງບໍ່ຢຸດຢັ້ງ, ຮັບໃຊ້ຢ່າງແຂງແຮງໃຫ້ແກ່ພາລະກິດສ້າງສາ ແລະ ປົກປັກຮັກສາປະເທດຊາດ ຂອງແຕ່ລະປະເທດ.
ຫວນຄືນເສັ້ນທາງປະຫວັດສາດອັນອົງອາດກ້າແກ່ນ ໃນ 55 ປີ ຜ່ານມາ, ພວກເຮົາມີຄວາມເອກອ້າງທະນົງໃຈເປັນຢ່າງຍິ່ງ ຕໍ່ຂະບວນວິວັດແຫ່ງການກຳເນີດແລະຂະຫຍາຍຕົວຂອງສາຍພົວພັນພິເສດ, ຫາໄດ້ຍາກລະຫວ່າງສອງຊາດ, ເພາະວ່າ: ນັ້ນແມ່ນສາຍພົວພັນທີ່ມີການພັດທະນາແບບຍືນຍົງ ຈາກສາຍພົວພັນອັນເປັນມູນເຊື້ອ, ສະໜິດສະໜົມໄດ້ກາຍ ເປັນສາຍພົວພັນພິເສດຊຶ່ງ ປະທານ ໂຮ່ຈີມິນ ຜູ້ຍິ່ງໃຫ່ຍເປັນຜູ້ກໍ່ຕັ້ງ ແລະ ພ້ອມກັບ ສະຫາຍ ປະທານ ໄກສອນ ພົມວິຫານ, ສະຫາຍ ປະທານ ສຸພານຸວົງ ແລະ ການນຳຮຸ້ນຕ່າງໆ ຂອງສອງພັກ, ສອງລັດ ເພີ່ມພູນຄຸນສ້າງ; ນັ້ນແມ່ນສາຍພົວພັນທີ່ສະແດງເຖິງຄວາມມຸ້ງມາດປາດຖະໜາອັນແຮງກ້າ ຂອງປະຊາຊົນສອງປະເທດ ແມ່ນຄວາມສາມັກຄີ, ຊ່ວຍເຫຼືອກັນຕ້ານສັດຕູໂຕດຽວ, ສ້າງສາຍພົວພັນສະເໝີພາບ, ເປັນເຈົ້າຕົນເອງ, ມິດຕະພາບ, ຮ່ວມມືຕ່າງຝ່າຍຕ່າງມີຜົນປະໂຫຍດ ລະຫວ່າງສອງປະເທດ; ນັ້ນແມ່ນສາຍພົວພັນຮ່ວມມືຮອບດ້ານ, ໝັ້ນຄົງ ທີ່ມີລັກສະນະຕໍ່ເນື່ອງຕະຫລອດໄລຍະປະຫວັດສາດ, ແມ່ນເສັ້ນທາງ, ແມ່ນບາດກ້າວກະກຽມໃຫ້ແກ່ບາດກ້າວຕໍ່ມາ ໃນການສືບຕໍ່ຂະຫຍາຍຕົວເພື່ອກ້າວໄປເຖິງໄຊຊະນະປະຫວັດສາດຂອງສອງຊາດລາວ, ຫວຽດນາມ ໃນພາລະກິດຕໍ່ສູ້ຍາດເອົາເອກະລາດແຫ່ງຊາດ ໃນເມື່ອກ່ອນ ແລະ ໃນພາລະກິດແຫ່ງການປ່ຽນແປງໃໝ່, ສ້າງສາປະເທດຊາດພ້ອມກັນກ້າວຂຶ້ນສູ່ສັງຄົມນິຍົມປັດຈຸບັນ.
ຮຽນບັນດາສະຫາຍ ແລະ ເພື່ອນມິດທັງຫຼາຍ
ພັກ, ລັດ ແລະ ປະຊາຊົນຫວຽດນາມ ຍາມໃດກໍມີຄວາມຮັບຮູ້ຢ່າງເລິກເຊິ່ງວ່າ, ທຸກໆໄຊຊະນະໃນພາລະກິດຕໍ່ສູ້ປົດປ່ອຍຊາດ, ທ້ອນໂຮມປະເທດໃນເມື່ອກ່ອນ, ກໍຄືໃນແຕ່ລະຜົນສຳເລັດໃນພາລະກິດແຫ່ງການປ່ຽນແປງໃໝ່, ປົກປັກຮັກສາ ແລະ ສ້າງສາປະເທດຊາດໃນປັດຈຸບັນຂອງຫວຽດນາມ ລ້ວນແລ້ວແຕ່ຕິດພັນກັບຄວາມສາມັກຄີ, ສະໜັບສະໜູນ, ຊ່ວຍເຫຼືຶອອັນລໍ້າຄ່າ, ມິດຈິດມິດໃຈຂອງພັກ, ລັດ ແລະ ປະຊາຊົນລາວບັນດາເຜົ່າ. ເນື່ອງໃນໂອກາດນີ້, ພວກຂ້າພະເຈົ້າ ຂໍສະແດງຄວາມຮູ້ບຸນຄຸນຢ່າງເລິກເຊິ່ງ ມາຍັງພັກປະຊາຊົນປະຕິວັດລາວ, ລັດຖະບານ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ກໍ່ຄື ປະຊາຊົນລາວ ທີ່ມີໃຫ້ແກ່ພັກ, ລັດ ແລະ ປະຊາຊົນຫວຽດນາມ. ໃນດວງໃຈຂອງຄົນຫວຽດນາມທຸກຄົນໃນມື້ນີ້ ແລະ ຕະຫຼອດໄປ ຍາມໃດກໍຈາລືກຢ່າງເລິກເຊິ່ງຄຳສັ່ງສອນຂອງ ປະທານ ໂຮ່ຈີມິນ ຜູ້ຍິ່ງໃຫ່ຍທີ່ວ່າ ‘ສອງຊາດຫວຽດ-ລາວ ໄດ້ຝັງຄວາມຮັກຢູ່ໃນໃຈຮົ່ງຮ່າ ທັງແມ່ຂອງ ບໍ່ເລິກປຸນປານໄດ້’.
ໃນນາມຜູ້ເປັນສະຫາຍ, ອ້າຍນ້ອງຜູ້ໃກ້ຊິດ, ພວກຂ້າພະເຈົ້າ ມີຄວາມປິຕິຍິນດີເປັນຢ່າງຍິ່ງຕໍ່ບັນດາຜົນສຳເລັດອັນໃຫຍ່ຫຼວງ ທີ່ພັກ, ລັດ ແລະ ປະຊາຊົນລາວ ສາມາດຍາດມາໄດ້ໃນຕະຫຼອດເສັ້ນທາງການປະຕິວັດອັນສະຫງ່າລາສີຂອງຕົນ. ໃນເງື່ອນໄຂທີ່ມີຄວາມຫຍຸ້ງຍາກ, ທົດສອບຫຼາຍປະການ, ປະຊາຊົນລາວ ພາຍໃຕ້ການນຳພາອັນສະຫຼາດສ່ອງໃສຂອງພັກປະຊາຊົນປະຕິວັດລາວ, ໄດ້ເສີມຂະຫຍາຍມູນເຊື້ອການປະຕິບັດຢ່າງເດັດດ່ຽວ ໜຽວແໜ້ນ, ຄວາມມານະພະຍາຍາມຍາດໄດ້ຫຼາຍຜົນສຳເລັດອັນໃຫຍ່ຫຼວງ, ເປັນໜ້າຊົມຊື່ນໃນພາລະກິດສ້າງສາ, ພັດທະນາເສດຖະກິດ-ສັງຄົມ, ຮັກສາຄວາມສະຫງົບ, ປ້ອງກັນຊາດໄວ້ໄດ້ຢ່າງໜັກແໜ້ນ, ຊີວິດການເປັນຢູ່ຂອງປະຊາຊົນໄດ້ຮັບການປັບປຸງດີຂຶ້ນ, ສາຍພົວພັນການຕ່າງປະເທດ ໄດ້ຮັບການເປີດກວ້າງ. ພວກຂ້າພະເຈົ້າ ຂໍສະແດງຄວາມຊົມເຊີຍຕໍ່ຜົນສຳເລັດມີຄວາມໝາຍປະຫວັດສາດເຊິ່ງພັກ, ລັດ ແລະ ປະຊາຊົນລາວອ້າຍນ້ອງຍາດໄດ້ ຕະຫຼອດໄລຍະ 30 ປີ ແຫ່ງການປ່ຽນແປງໃໝ່ ແລະ ບັນດາຜົນສຳເລັດທີ່ສຳຄັນພາຍຫຼັງ ປະຕິບັດມະຕິກອງປະຊຸມໃຫຍ່ຄັ້ງທີ X ຂອງພັກປະຊາຊົນປະຕິວັດລາວ ກວ່າ 01 ປີຢ່າງສຸດອົກສຸດໃຈ ແລະ ເຊື່ອໝັ້ນຢ່າງໜັກແໜ້ນວ່າ ພາຍໃຕ້ການນຳພາຂອງພັກປະຊາຊົນປະຕິວັດລາວ, ການຄຸ້ມຄອງ ແລະການບໍລິຫານຂອງລັດຖະບານ, ການຕິດຕາມກວດກາຂອງສະພາແຫ່ງຊາດ, ລາວຈະປະຕິບັດມະຕິກອງປະຊຸມໃຫຍ່ຄັ້ງທີ X ຂອງພັກ ແລະ ແຜນການພັດທະນາເສດຖະກິດ-ສັງຄົມ 5 ປີ ຄັ້ງທີ VIII ໃຫ້ສໍາເລັດຢ່າງມີໄຊ; ສ້າງສາປະເທດລາວມີສັນຕິພາບ, ເອກະລາດ, ປະຊາທິປະໄຕ, ເອກະພາບ ແລະ ວັດທະນາຖາວອນ ຕາມຈຸດໝາຍສັງຄົມນິຍົມຢ່າງສຳເລັດຜົນ, ຖານະບົດບາດ ແລະ ອິດທິພົນ ຂອງປະເທດສາທາລະນະລັດ ປະຊາທິປະໄຕ ປະຊາຊົນລາວ ນັບມື້ນັບໄດ້ຮັບການເຊີດຊູສູງຂຶ້ນ ໃນເວທີພາກພື້ນ ແລະ ສາກົນ.
ຮຽນບັນດາສະຫາຍ ແລະ ເພື່ອນມິດທັງຫຼາຍ,
ໃນສະພາບການໂລກ ແລະ ພາກພື້ນ ທີ່ມີການຜັນແປຢ່າງສັບສົນຄືດັ່ງປັດຈຸບັນ, ສອງປະເທດພວກເຮົາ ພວມປະເຊີນໜ້າກັບກາລະໂອກາດຂອງການພັດທະນາ ກໍຄືຕໍ່ຄວາມຫຍຸ້ງຍາກ, ສິ່ງທ້າທາຍໃໝ່ຫຼາຍປະການ; ບັນດາບົດຮຽນປະຫວັດສາດຂອງສາຍພົວພັນ ທີ່ເປັນແວ່ນແຍງອັນໃສແຈ້ງ ລາວ-ຫວຽດນາມ, ຫວຽດນາມ-ລາວ; ບັນດາແນວຄິດຊີ້ນຳ ແລະ ເນື້ອໃນການຮ່ວມມື ທີ່ໄດ້ລະບຸໄວ້ໃນສົນທິສັນຍາມິດຕະພາບ ແລະ ການຮ່ວມມື ຍັງມີຄຸນຄ່າຢູ່ເໝືອນເດີມ, ຈະຄົງແມ່ນເສັ້ນບົວແດງເກາະຫ້ອຍຕະຫລອດຂະບວນວິວັດແຫ່ງການຂະຫຍາຍຕົວ ຂອງສາຍພົວພັນລະຫວ່າງສອງພັກ, ສອງລັດ ແລະ ປະຊາຊົນສອງຊາດ. ພວກເຮົາພາກພູມໃຈທີ່ເຫັນວ່າ, ສາຍພົວພັນລະຫວ່າງສອງປະເທດ ນັບມື້ນັບກ້າວສູ່ລວງເລິກ, ແທ້ຈິງ ແລະ ມີປະສິດທິຜົນໃນທຸກຂົງເຂດ, ດ້ວຍຫຼາຍຮູບແບບການຮ່ວມມືທີ່ອຸດົມສົມບຸນ, ມີຊີວິດຊີວາໃນສາຍພັກ, ສາຍລັດ ແລະ ການທູດປະຊາຊົນ; ລະຫວ່າງບັນດາຂະແໜງການ ແລະ ທ້ອງຖິ່ນຕ່າງໆ; ທັງຮ່ວມມືສອງຝ່າຍ ແລະ ຫຼາຍຝ່າຍ. ສາຍພົວພັນດ້ານການເມືອງໄດ້ຖືສຳຄັນ, ນັບມື້ນັບໄດ້ຮັກສາບົດບາດເປັນແກ່ນສານ, ກຳນົດທິດໃຫ້ແກ່ ການພົວພັນຮ່ວມມືໃນທຸກໆດ້ານ; ບັນດາກົນໄກຮ່ວມມືປັດຈຸບັນ ລະຫວ່າງສອງພັກ, ສອງລັດ ສືບຕໍ່ໄດ້ເສີມຂະຫຍາຍດ້ວຍປະສິດທິຜົນ. ຮ່ວມມືດ້ານເສດຖະກິດ, ການຄ້າ ແລະ ການລົງທຶນສືບຕໍ່ໄດ້ຮັບການຊຸກຍູ້, ກາຍເປັນພື້ນຖານອັນຍາວນານ ໃຫ້ແກ່ສາຍພົວພັນລະຫວ່າງສອງປະເທດ. ການຮ່ວມມືດ້ານປ້ອງກັນຊາດ, ປ້ອງກັນຄວາມສະຫງົບ ແລະ ການຕ່າງປະເທດ ນັບມື້ນັບແໜ້ນແຟ້ນເຂົ້າສູ່ລວງເລິກ, ບັນລຸປະສິດທິຜົນຢ່າງຕັ້ງໜ້າ ແລະ ຮັກສາບົດບາດເປັນເສົາຄ້ຳໃນສາຍພົວພັນລະຫວ່າງສອງຊາດ. ການຮ່ວມມືດ້ານວັດທະນະທຳ, ການສຶກສາ-ກໍ່ສ້າງ, ສາທາລະນະສຸກ, ວິທະຍາສາດ-ເຕັກໂນໂລຊີ ກໍ່ຍາດໄດ້ຜົນງານຫລາຍຢ່າງທີ່ຕັ້ງໜ້າ, ເສີມທ່າແຮງໃຫ້ແກ່ກັນໃນພາລະກິດປ່ຽນແປງໃໝ່ ແລະ ຂະຫຍາຍຕົວ. ສອງປະເທດລາວ ແລະ ຫວຽດນາມ ພວມເອົາໃຈໃສ່ຊຸກຍູ້ພາລະກິດແຫ່ງການປ່ຽນແປງໃໝ່, ເປັນເຈົ້າການ ແລະ ຕັ້ງໜ້າເຊື່ອມໂຍງເຂົ້າກັບສາກົນ, ປະຊາຊົນສອງຊາດ ພວມຕັ້ງໜ້າຜັນຂະຫຍາຍມະຕິກອງປະຊຸມໃຫຍ່ຂອງແຕ່ລະພັກ ແລະ ພ້ອມກັນສູ້ຊົນສ້າງສາປະເທດຊາດໃຫ້ມັັ່ງຄັ່ງ, ເຂັ້ມແຂງ, ປະຊາຊົນສອງຊາດ ມີຊີວິດການເປັນຢູ່ຢ່າງອີ່ມໜໍາສໍາລານ, ມີເສລີພາບ, ມີຄວາມຜາສຸກ, ປະກອບສ່ວນຕັ້ງໜ້າເຂົ້າໃນພາລະກິດສັນຕິພາບ, ເອກະລາດແຫ່ງຊາດ, ປະຊາທິປະໄຕ ແລະ ຄວາມກ້າວໜ້າທາງສັງຄົມຢູ່ໃນໂລກ.
ເພື່ອເພີ່ມທະວີການຮ່ວມມືຮອບດ້ານ, ນໍາເອົາສາຍພົວພັນພິເສດ ລາວ-ຫວຽດນາມ, ຫວຽດນາມ-ລາວ ຂຶ້ນສູ່ລະດັບສູງອັນໃໝ່, ສອງຝ່າຍ ຕ້ອງສືບຕໍ່ເພີ່ມ ແລະ ປັບປຸງບັນດາກົນໄກ, ນະໂຍບາຍໃຫ້ສົມບູນ ແລະ ຈັດຕັ້ງຊີ້ນຳການປະຕິບັດບັນດາຂໍ້ຕົກລົງຢ່າງມີປະສິດທິຜົນ ແລະ ຈັດຕັ້ງປະຕິບັດບັນດາເປົ້າໝາຍຍຸດທະສາດ ທີ່ໄດ້ວາງອອກດ້ວຍວິໄສທັດອັນກວ້າງໄກ, ຮອບດ້ານ ແລະ ຍາວນານກວ່າເກົ່າ ແນໃສ່ປັບປຸງ, ເພີ່ມທະວີ ແລະ ເສີມຂະຫຍາຍສາຍພົວພັນສາມັກຄີພິເສດ, ການຮ່ວມມືຮອບດ້ານລະຫວ່າງລາວ-ຫວຽດນາມ ໃຫ້ຂະຫຍາຍຕົວຢ່າງບໍ່ຢຸດຢັ້ງ. ເຖິງແມ່ນວ່າມີຄວາມຫຍຸ້ງຍາກລຳບາກປານໃດກໍ່ຕາມ, ພວກເຮົາຂໍໃຫ້ຄຳໝັ້ນສັນຍາວ່າ ຈະປົກປັກຮັກສາສາຍພົວພັນລາວ-ຫວຽດນາມ ປຽບເໝືອນແກ້ວຕາຂອງຕົນ ເພື່ອໃຫ້ສາຍພົວພັນລາວ-ຫວຽດນາມ ໜັກແໜ້ນ, ຍືນຍົງກວ່າພູເຂົາກ້າ, ກວ່າແມ່ນໍ້າລຳເຊ’ ໃຫ້ຄືກັບຄຳຢືນຢັນຂອງ ປະທານ ໄກສອນ ພົມວິຫານ.
ຂໍອວຍພອນໃຫ້ໄຊສາຍພົວພັນຄວາມມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານ ລາວ-ຫວຽດນາມ ຈົ່ງໝັ້ນຄົງຂະໜົງແກ່ນຕະຫຼອດກາລະນານ.
ອວຍພອນໃຫ້ໄຊມາຍັງບັນດາສະຫາຍການນຳ, ອະດີດການນໍາພັກ, ລັດ ແລະ ບັນດາສະຫາຍລາວ ແລະ ຫວຽດນາມ ທຸກຖ້ວນໜ້າ ຈົ່ງມີສຸຂະພາບແຂງແຮງອະນາໄມສົມບູນ, ມີຄວາມຜາສຸກ ແລະ ປະສົບຜົນສໍາເລັດ ໃນໜ້າທີ່ການງານຂອງຕົນ.
ຂໍຂອບໃຈ


text:
ພາບປະກອບ
ວັນທີ 3/3, ທ່ານຮອງລັດຖະມົນຕີການຕ່າງປະເທດ ລັດເຊຍ Sergei Ryabkov ໃຫ້ຮູ້ວ່າ: ລັດເຊຍ ຈະມານະພະຍາຍາມ ຟື້ນຟູການພົວພັນກັບ ອາເມລິກາ ຕາມຈັ່ງວະເໝາະສົມກັບຝ່າຍ ອາເມລິກາ ຫາກບໍ່ແມ່ນການບັງຄັບ. ທ່ານ Ryabkov ເຊື່ອໝັ້ນວ່າ ໄລຍະເກີດຄວາມເຄັ່ງຕຶງໃນການພົວພັນລະຫວ່າງ 2 ປະເທດ ໃນປະຈຸບັນຈະສິ້ນສຸດລົງໂດຍໄວ. ທ່ານຮອງລັດຖະມົນຕີການຕ່າງປະເທດ ລັດເຊຍ ຢັ້ງຢືນວ່າ: ມົດສະກູ ພ້ອມແລ້ວທີ່ລໍຄອຍໄລຍະເວລາໜຶ່ງເພື່ອອຳນາດການປົກຄອງປະຈຸບັນຢູ່ ອາເມລິກາ ສັບຊ້ອນບັນດາບຸກຄະລາກອນສຳຄັນ ແລະ ກຳນົດບັນດາບຸລິມະສິດໃນນະໂຍບາຍ ໃນນັ້ນມີການພົວພັນກັບ ລັດເຊຍ.
(ແຫຼ່ງຄັດຈາກ VOV)


text:
ສະຖານທູດອົດສະຕາລີມອບລະບົບປ້າຍແນະນຳປູຊະນີຍະສະຖານໃນເຂດມໍລະດົກພະລາດຊະວັງຮ່ວາງແທງທັງລອງ
ພິທີມອບຮັບປ້າຍແນະນຳ
ພາບ:hanoimoi
ຕອນບ່າຍວັນທີ 18/1 ຢູ່ເຂດປູຊະນີຍະສະຖານ ຮ່ວາງແທ່ງ ທັງລອງ, ທ່ານ Hugh Borowman, ເອກອັກຄະລັດຖະທູດ ອົດສະຕາລີ ປະຈຳຫວຽດນາມ ໄດ້ມອບ 14 ປ້າຍແນະນຳປູຊະນີຍະສະຖານ ໃນເຂດມໍລະດົກພະລາດຊະວັງ ຮ່ວາງແທງ ທັງລອງ ໃຫ້ການນຳ ຄະນະກຳມະການປະຊາຊົນ ນະຄອນ ຮ່າໂນ້ຍ. ປ້າຍແນະນຳ ດັ່ງກ່າວໄດ້ຂຽນເປັນ ພາສາອັງກິດ ແລະ ພາສາຫວຽດ ໂດຍແນະນຳບັນດາພາກສ່ວນສຳຄັນໃນເຂດມໍລະດົກວັດທະນະທຳໂລກ ພະລາດຊະວັງ ຮ່ວາງແທງ ທັງລອງ ເຖິງນັກທ່ອງທ່ຽວພາຍໃນ ແລະ ຕ່າງປະເທດ. ກ່າວຄຳເຫັນນະພິທີມອບຮັບ, ທ່ານ Hugh Borowman, ເອກອັກຄະລັດຖະທູດ ຜູ້ມີອຳນາດເຕັມແຫ່ງປະເທດອົດສະຕາລີ ປະຈຳຫວຽດນາມ ໄດ້ຢືນຢັນວ່າ: ລະບົບປ້າຍແນະນຳນີ້ແມ່ນຂອງຂວັນ ຊື່ງອົດສະຕາລີ ມອບໃຫ້ ຮ່າໂນ້ຍ ຄືດັ່ງສັນຍາລັກແຫ່ງນ້ຳໃຈມິດຕະພາບມີມາແຕ່ດົນນານ ລະຫວ່າງ ອົດສະຕາລີ ແລະ ຫວຽດນາມ.
(ແຫຼ່ງຄັດຈາກ VOV)


text:
High: +27° Low: +14°
Humidity: 87%
Wind: ENE - 16 KPH
High: +24° Low: +21°
Humidity: 94%
Wind: WSW - 3 KPH
High: +26° Low: +25°
Humidity: 96%
Wind: SSW - 14 KPH
High: +19° Low: +19°
Humidity: 95%
Wind: NE - 3 KPH
ທ່ານ ທັນສະໄໝ ກົມມະສິດ ລັດຖະມົນຕີ ກະຊວງ ໄປສະນີ ໂທລະຄົມມະນາຄົມ ແລະ ການສື່ສານ (ປທສ) ໄດ້ຕ້ອນຮັບການຢ້ຽມຂໍ່ານັບຂອງ ທ່ານ ໄມເຄິ້ນ ດັບເບີ້ນຢູ. ມິຊາລັກ (Michael W. Michalak), ຮອງປະທານ ສະພາອາວຸໂສ, ຜູ້ຈັດການລະດັບພາກພຶ້ນຂອງສະຫະພາບທຸລະກິດອາຊຽນ-ສ. ອາເມລິກາ ແລະທ່ານ ນາງ ຣີນ່າ ບິດເຕີ (Rena Bitter) ເອກອັກຄະລັດຖະທູດ ຜູ້ມີອໍານາດເຕັມແຫ່ງ ສະຫະລັດອາເມຣິກາ ປະຈໍາ ສປປ ລາວ ພ້ອມດ້ວຍຄະນະ ບໍລິສັດທີ່ພັດທະນາ ແລະ ບໍລິການ ດ້ານ ໄອຊີທີ ບໍລິສັດ ໄມໂຄຣຊອບ (Microsoft), ໃນວັນທີ 31 ສິງຫານີ້, ທີ່ຫ້ອງຮັບແຂກ ກະຊວງ ດັ່ງກ່າວ.
ໃນໂອກາດນີ້ ທ່ານ ລັດຖະມົນຕີ ກະຊວງ ປທສ ໄດ້ສະແດງຄວາມຍິນດີຕ້ອນຮັບ, ຊົມເຊີຍ ພ້ອມທັງ ຕີລາຄາສູງ ຕໍ່ການຢ້ຽມຢາມ ຂອງຄະນະດັ່ງກ່າວ. ຊຶ່ງໃນໄລຍະຜ່ານມາ ພາຍໃຕ້ຂອບການຮ່ວມມື ອາຊຽນ-ສ. ອາເມລິກາ (ASEAN – US) ກະຊວງ ປທສ ແລະ ສ. ອາເມລິກາ ກໍ່ຄືບໍລິສັດ ໄມໂຄຣຊອບ (Microsoft) ໄດ້ມີການຮ່ວມມືກັນ ລົງນາມ ເຊັນບົດບັນທຶກຄວາມເຂົ້າໃຈໃນການສ້າງຄວາມອາດສາມາດທາງດ້ານ ICT ໃຫ້ໄວໜຸ່ມ ແລະ ການໃຫ້ທຶນໄປຝຶກອົບຮົມ, ການໄປຖອດຖອນບົດຮຽນຢູ່ບໍລິສັດ ໄມໂຄຣຊອບ (Microsoft) ຂອງຄະນະ ກະຊວງ ປທສ. ພ້ອມນີ້, ຍັງໄດ້ມີການແລກປ່ຽນຄຳຄິດຄຳເຫັນກ່ຽວກັບ ການຂະຫຍາຍຕົວ ຂອງວຽກງານ ICT, ພາລະບົດບາດ ຂອງຂະແໜງການ ໃນການປະກອບສ່ວນເຂົ້າໃນການພັດທະນາ ເສດຖະກິດ-ສັງຄົມ ກໍຄືການຮັບໃຊ້ແກ່ທຸກຂະແໜງການ ທັງພາກລັດ ແລະ ເອກະຊົນ ໃນການຍົກສູງປະສິດທິພາບໃນການບໍລິຫານ ແລະ ການບໍລິການຂອງພາກລັດ ເພື່ອສ້າງຄວາມເຂັ້ມແຂງໃຫ້ພາກທຸລະກິດ ແລະ ຍົກສູງລະດັບຊີວິດການເປັນຢູ່ຂອງປະຊາຊົນ.
ໃນຕອນທ້າຍ ທ່ານ ໄມເຄິ້ນ ດັບເບີ້ນຢູ. ມິຊາລັກ ໄດ້ສະແດງ ຄວາມຂອບໃຈ ທີ່ທ່ານ ລັດຖະມົນຕີ ກະຊວງ ປທສ ໄດ້ສະຫຼະເວລາ ອັນມີຄ່າ ຕ້ອນຮັບການເຂົ້າຢ້ຽມ ຂໍ່ານັບໃນຄັ້ງນີ້ ຢ່າງອົບອຸ່ນ, ເປັນກັນເອງ ແລະ ອຳນວຍ ຄວາມສະດວກ ໃນໄລຍະການ ຢ້ຽມຢາມ ດັ່ງກ່າວ.
ໂດຍ: ຄອນສະຫວັນ ແກ້ວໂສພາ, ປທສ.


text:
ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກເຂົ້າຮ່ວມກອງປະຊຸມ “ຮ່າໂນ້ຍ 2018 - ຮ່ວມມືລົງທຶນ ແລະ ພັດທະນາ”
(ພາບ:VOV)
ທີ່ກອງປະຊຸມ, ບັນດາຜູ້ແທນທີ່ເປັນການນຳບັນດາກະຊວງ, ຂະແໜງການ, ການນຳທ້ອງຖິ່ນ ແລະ ວິສາຫະກິດ ໄດ້ພ້ອມກັນປຶກສາຫາລື, ສະເໜີບັນດາມາດຕະການດຶງດູດນັກລົງທຶນໃນບໍລິເວນຮ່າໂນ້ຍ, ບັນດາໂຄງການຮ່ວມມື, ຮ່ວມສຳພັນໃນເຂດ, ເສີມຂະຫຍາຍບົດບາດເປັນເຈົ້າພາທາງ ແລະ ປະສານງານໃນການພັດທະນາຂອງຮ່າໂນ້ຍສຳລັບບັນດາທ້ອງຖິ່ນ.
ກ່າວຄຳເຫັນທີ່ກອງປະຊຸມ, ທ່ານນາຍົກລັດຖະມົນຕີ ຫງວຽນຊວນຟຸກ ສະເໜີວ່າ ເພື່ອຫັນເປັນການປະຕິບັດວິໄສທັດພັດທະນາຕົວເມືອງຢ່າງມີຫົວຄິດປະດິດສ້າງ, ສີວິໄລ, ທັນສະໄໝ ແຕ່ຍັງຄົງຮັກສາຄຸນຄ່າດ້ານວັດທະນະທຳທີ່ເປັນເອກະລັກສະເພາະຂອງນະຄອນຫຼວງແຫ່ງອະລິຍະທຳນັບພັນປີ ໃຫ້ປະກົດຜົນເປັນຈິງນັ້ນ, ທ່ານນາຍົກລັດຖະມົນຕີ ສະເໜີວ່າ ຮ່າໂນ້ຍຕ້ອງເປັນນະຄອນນຳໜ້າໃນການປ່ຽນແປງໃໝ່ລະບອບລະບຽບການ ແລະ ສະພາບແວດລ້ອມແຫ່ງການດຳເນີນທຸລະກິດ.
“ຂ້າພະເຈົ້າຖືວ່າ ຮ່າໂນ້ຍຕ້ອງມີບາດກ້າວບຸກທະລຸໃນການປ່ຽນແປງບັນດາຂັ້ນຕອນສຳລັບນັກລົງທຶນ ໂດຍສະເພາະແມ່ນບັນດາລະບຽບການກ່ຽວຂ້ອງເຖິງທີ່ດິນຍັງສັບສົນ, ສິ້ນເປືອງເວລາ ແລະ ເມື່ອເຮັດວຽກກັບບັນດາຂະແໜງການ ຍັງມີຄວາມຄ້າງຄາ. ສະນັ້ນ, ຄວນມີຂັ້ນຕອນລະບຽບການລະຫວ່າງຂະແໜງ, ເປັນເອກະພາບກັນຢ່າງວິທະຍາສາດ, ໂປ່ງໃສ ແລະ ມີກົນໄກປະຕິກິລິຍາ ແລະ ໃຫ້ການຊ່ວຍເຫຼືອຢ່າງທັນການ ເມື່ອນັກລົງທຶນປະສົບກັບຄວາມຫຍຸ້ງຍາກ. ນີ້ແມ່ນບັນຫາຄວນໄດ້ຮັບບຸລິມະສິດຂອງນະຄອນໃນໄລຍະຈະມາເຖິງ”.
(ແຫຼ່ງຄັດຈາກ VOV)


text:
(ພາບປະກອບ)
ຕອບສຳພາດຕໍ່ສຳນັກຂ່າວສານ Sputnik, ນັກຊ່ຽວຊານ ລັດເຊຍ ຫລາຍທ່ານ ຄາດຄະເນວ່າ ປີລະກາ 2017 ຈະແມ່ນປີທີ່ປະສົບຜົນສຳເລັດຜົນສຳລັບ ຫວຽດນາມ. ທ່ານ Evgeny Alazunov ປະທານກິຕິມະສັກສີສະມາຄົມມິດຕະພາບ ລັດເຊຍ - ຫວຽດນາມ ຄາດຄະເນວ່າ ປີ 2017 ຈະແມ່ນປີນຳມາເຊິ່ງຜົນງານໃໝ່ຫລາຍຢ່າງໃນການພັດທະນາເສດຖະກິດ - ສັງຄົມຂອງ ຫວຽດນາມ ກໍ່ຄືປັບປຸງການພົວພັນ ລັດເຊຍ - ຫວຽດນາມ. ທ່ານເນັ້ນໜັກວ່າ ຫວຽດນາມ ເປັນແບບຢ່າງໃຫ້ບັນດາປະເທດ ອາຊີຕາເວັນອອກສ່ຽວໃຕ້ ແລະ ຈະສືບຕໍ່ຮັກສາທີ່ຕັ້ງເປັນແຖວໜ້າກ່ຽວກັບການພັດທະນາເສດຖະກິດໃນສະມາຄົມປະຊາຊາດອາຊີຕາເວັນອອກສ່ຽງໃຕ້ (ອາຊຽນ) ກໍ່ຄືປະກອບສ່ວນໃຫ້ການພັດຂອງອົງການນີ້ຫລາຍກ່ວາອີກ. ນັກຂ່າວ ທັງເປັນນັກຄົ້ນຄວ້າປະຫວັດສາດ Piotr Tsvetov ເຊື່ອໝັ້ນວ່າ ປີ 2017 ຫວຽດນາມ ຈະບັນລຸໄດ້ຜົນງານຫລາຍກ່ວາ ເມື່ອທຽບໃສປີ 2016. ທ່ານກໍ່ຢືນຢັນວ່າ ບັນດາການນຳ ຫວຽດນາມ ພວມປະຕິບັດຫລາຍບາດກ້າວເພຶ່ອແກ້ໄຂບັນຫາພາຍໃນຢ່າງມີປະສິດທິຜົນ. ຕາມທ່ານ Piotr Tsvetov ແລ້ວ ຄວາມຫຍຸ້ງຍາກຂອງ ຫວຽດນາມ ມີໜ້ອຍກ່ວາບັນດາປະເທດອື່ນໆ.
(ແຫຼ່ງຄັດຈາກ VOV)


text:
ການຮ່ວມມື ປ້ອງກັນຄວາມສະຫງົບ ຫວຽດນາມ-ອາເມລິກາ ບັນລຸບາດກ້າວ ທີ່ໜ້າຊື່ນຊົມ
ພາບ : Quang Hòa/TTXVN
ການຮ່ວມມືປ້ອງກັນຄວາມສະຫງົບລະຫວ່າງ ຫວຽດນາມ-ອາເມລິກາ ບັນລຸບາດກ້າວທີ່ໜ້າຊື່ນຊົມ. ນີ້ແມ່ນເນື້ອໃນຂອງຂ່າວໄດ້ແນະນຳທາງເຄືອຂ່າຍ ເອີລົບ Euro Presse Image (epi-agenci.com) ວັນທີ 24/3, ໃນໂອກາດການຢ້ຽມຢາມ ແລະ ເຮັດວຽກຢູ່ ອາເມລິກາ ຫວ່າງແລ້ວນີ້ຂອງທ່ານລັດຖະມົນຕີວ່າການກະຊວງຕຳຫຼວດ ຫວຽດນາມ ພົນເອກ ເຈິນດ້າຍກວາງ . ບົດຂຽນມີຫົວເລື່ອງວ່າ: “ຫວຽດນາມ-ອາເມລິກາ ເພີ່ມທະວີການພົວພັນຮ່ວມມືປ້ອງກັນຄວາມສະຫງົບ”, ແລະ ເນັ້ນໜັກວ່າ: 2 ຝ່າຍສືບຕໍ່ຮັກສາກົນໄກຮ່ວມມືທີ່ມີຢູ່ແລ້ວ, ຄົ້ນຄ້ວາ, ເຈລະຈາມຸ່ງໄປເຖິງການເຊັນສັນຍາບັນດາເອກະສານຮ່ວມມື ເພື່ອແນໃສ່ສ້າງກອບກົດໝາຍການພົວພັນຮ່ວມມື 2 ຝ່າຍໃນຂົງເຂດຮັບປະກັນຄວາມສະຫງົບປອດໄພ, ຄວາມເປັນລະບຽບຮຽບຮ້ອຍ. ຫວຽດນາມ ແລະ ອາເມລິກາ ຍັງເຫັນດີເປັນເອກະສັນເພີ່ມທະວີການແລກປ່ຽນຂໍ້ມູນຂ່າວສານ, ແບ່ງປັນບົດຮຽນການຕໍ່ສູ້ປ້ອງກັນ, ຕ້ານອາດຊະຍາກຳ ແລະ ສົມທົບກັນສືບສວນບັນດາຄະດີ; ຮ່ວມມືດ້ານສຶກສາ, ບຳລຸງສ້າງວິຊາຊີບໃຫ້ພະນັກງານປະຕິບັດກົດໝາຍ. ຜູ້ຂຽນຂ່າວດັ່ງກ່າວ ຖືວ່າ: ການພົວພັນຮ່ວມມືປ້ອງກັນຄວາມສະຫງົບ 2 ຝ່າຍນັບມື້ນັບໄດ້ຮັບການຍູ້ແຮງ ແລະ ຢືນຢັນວ່າ ອາເມລິກາ ພວມຖື ຫວຽດນາມ ແມ່ນຄູ່ຮ່ວມມືສຳຄັນໃນການຜັນຂະຫຍາຍນະໂຍບາຍສ້າງຄວາມສົມ ດູນຢູ່ພາກພື້ນອາຊີ-ປາຊີຟິກ ຄືນໃໝ່. ກ່ຽວຂ້ອງເຖິງຄວາມຂັດແຍ້ງກັນໃນເຂດທະເລຕາເວັນອອກ ລະຫວ່າງ ຈີນ ແລະ ບັນດາປະເທດອາຊີຕາເວັນອອກສ່ຽງໃຕ້, ຜູ້ຂຽນຂ່າວດັ່ງກ່າວກໍ່ຖືວ່າ: ບັນດາສະມາຊິກລັດຖະສະພາ ອາເມລິກາ ຍາມໃດກໍ່ຢືນຢັນຄືນໃໝ່ການສະໜັບສະໜູນແກ້ໄຂຄວາມຂັດແຍ່ງກັນດ້ວຍມາດຕະການໂດຍສັນຕິວິທີບົນພື້ນຖານກົດໝາຍສາກົນ, ພິເສດແມ່ນສົນທິສັນຍາກ່ຽວກັບກົດໝາຍວ່າດ້ວຍທະເລປີ 1982 ຂອງ ສປຊ, ຖະແຫຼງການກ່ຽວກັບການປະພຶດຂອງບັນດາຝ່າຍຢູ່ທະເລຕາເວັນອອກ (DOC), ກໍ່ຄືຊຸກຍູ້ສ້າງສຳເລັດປະມວນຂໍ້ກຳນົດກ່ຽວກັບການປະພຶດຂອງຝ່າຍຕ່າງໆຢູ່ທະເລຕາເວັນອອກ (COC).
(ແຫຼ່ງຄັດຈາກ VOV)


text:
ຜູ້ມີສິດເລືອກຕັ້ງຕີລາຄາສູງການຕອບຄຳຊັກຖາມຂອງທ່ານນາຍົກລັດຖະມົນຕີ
ຜູ້ມີສິດເລືອກຕັ້ງຖືວ່າ ບັນດາຄຳຕອບຂອງທ່ານນາຍົກລັດຖະມົນຕີຈາກສັງລວມຕະຫຼອດຮອດລາຍລະອຽດ ແມ່ນຈະແຈ້ງທີ່ສຸດ
ທ່ານນາຍົກລັດຖະມົນຕີ ຫງວຽນຊວນຟຸກ ຕອບຄຳຊັກຖາມ
ທີ່ກອງປະຊຸມສະໄໝສາມັນເທື່ອທີ 4 ສະພາແຫ່ງຊາດຫວຽດນາມຊຸດທີ 14
ໂດຍໄດ້ຕິດຕາມວາລະຊັກຖາມ ແລະ ຕອບຄຳຊັກຖາມຂອງທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກທີ່ກອງປະຊຸມສະໄໝສາມັນເທື່ອທີ 4 ສະພາແຫ່ງຊາດຫວຽດນາມຊຸດທີ 14, ຜູ້ມີສິດເລືອກຕັ້ງ ຫງວຽນກວາງທ້າຍ ຢູ່ເມືອງ ດົງດາ , ຮ່າໂນ້ຍ ຖືວ່າ :
“ ຄຳຕອບຂອງທ່ານນາຍົກລັດຖະມົນຕີແມ່ນຊື່ຕົງ, ກົງໄປກົງມາ. ຕົວຢ່າງຄື ບັນດາບັນຫາທີ່ມີລັກສະນະເສດຖະກິດລວມເຊັ່ນ ລັດຖະບານສ້າງສາ, ຕົວເມືອງສະຫຼາດ, ບັນດາບັນຫາໃໝ່. ພ້ອມກັນນັ້ນ ກໍມີຄຳຖາມລະອຽດກ່ຽວກັບເສັ້ນທາງດ່ວນ. ທ່ານຍັງສະເໜີໃຫ້ເລືອກເອົານັກລົງທຶນທີ່ດີ. ຂ້າພະເຈົ້າຖືວ່າ ບັນດາຄຳຕອບຂອງທ່ານນາຍົກລັດຖະມົນຕີຈາກສັງລວມຕະຫຼອດຮອດລາຍລະອຽດ ແມ່ນຈະແຈ້ງທີ່ສຸດ ”
ສະແດງຄວາມເຫັນດີເຫັນພ້ອມກັບທັດສະນະ “ ລັດຖະບານກະທຳ ຄຳເວົ້າຕ້ອງໄປຄຽງຄູ່ກັບການກະທຳ ” ຜູ້ມີສິດເລືອກຕັ້ງ ຟານທິຊວນ ຢູ່ນະຄອຍຫ້າລອງ, ແຂວງກວາງນິງ ເວົ້າວ່າ :
“ ຂ້າພະເຈົ້າເຫັນດີຕໍ່ທັດສະນະຂອງທ່ານນາຍົກລັດຖະມົນຕີຄື ເດັດດ່ຽວເລືອກເຟັ້ນ, ທົດແທນບັນດາຜູ້ທີ່ອ່ອນດ້ອຍທາງດ້ານຄວາມສາມາດ ແລະ ຄຸນທາດຄຸນສົມບັດ. ຂ້າພະເຈົ້າຫວັງວ່າ ລັດຖະບານເດັດດ່ຽວປະຕິບັດບັນດາວຽກງານເຊັ່ນນີ້ເພື່ອໃຫ້ປະເທດຊາດນັບມື້ນັບພັດທະນາ ”.
(ແຫຼ່ງຄັດຈາກ VOV)


text:
ສະພາແຫ່ງຊາດສິ້ນສຸດການປຶກສາຫາລືກ່ຽວກັບວຽກງານຕຸລາການ
(VOVWORLD) -ຕອນເຊົ້າວັນທີ 7 ພະຈິກ, ສະພາແຫ່ງຊາດສິ້ນສຸດການປຶກສາຫາລືກ່ຽວກັບວຽກງານປ້ອງກັນເຫດ, ຕ້ານອາດຊະຍາກຳ ແລະ ການລະເມີດກົດໝາຍ; ວຽກງານປະຕິບັດຄຳຕັດສິນຂອງສານ; ວຽກງານປ້ອງກັນ ຕ້ານການສໍ້ລາດບັງຫລວງປີ 2017.
ກ່ຽວຂ້ອງເຖິງວຽກງານປ້ອງກັນຕ້ານການສໍ້ລາດບັງຫລວງ, ມີສະມາຊິກສະພາແຫ່ງຊາດຫລາຍທ່ານ ໄດ້ຝາກຝັງຄວາມໄວ້ເນື້ອເຊື່ອໃຈຂອງຜູ້ມີສິດເລືອກຕັ້ງສຳລັບຄວາມຕັດສິນໃຈຂອງພັກ, ລັດ ໃນວຽກງານປ້ອງກັນຕ້ານການສໍ້ລາດບັງຫລວງ.
ໃນວາລະປຶກສາຫາລືໃນຕອນເຊົ້າວັນດຽວກັນ, ບັນດາສະມາຊິກສະພາແຫ່ງຊາດ ກໍ່ໄດ້ປຶກສາຫາລືຢ່າງກົງໄປກົງມາກ່ຽວກັບຫລາຍບັນຫາກ່ຽວຂ້ອງເຖິງການເຄື່ອນໄຫວຂອງຂະແຫນງຕຸລາການ. ຜູ້ຕາງຫນ້າຂະແຫນງຕຳຫລວດ, ສານ, ໄອຍະການ ໄດ້ອະພິປາຍຕໍ່ສະພາແຫ່ງຊາດກ່ຽວກັບບາງບັນຫາຊື່ງສະມາຊິກສະພາແຫ່ງຊາດມີຄວາມສົນໃຈ.


text:
ໃນວັນທີ 10 ສິງຫາ 2018, ທີ່ ກະຊວງການຕ່າງປະເທດ, ທ່ານ ສະເຫຼີມໄຊ ກົມມະສິດ, ລັດຖະມົນຕີກະຊວງການຕ່າງປະເທດ ແຫ່ງ ສປປ ລາວ ໄດ້ຕ້ອນຮັບ ແລະ ພົບປະກັບ ທ່ານ ນາງ ຫຼຸຍ ມູຊິກິວາໂດ, ຜູ້ຕາງໜ້າພິເສດຂອງປະທານາທິບໍດີ, ລັດຖະມົນຕີກະຊວງການຕ່າງປະເທດ ແຫ່ງ ສາທາລະນະລັດ ຣູວັນດາ, ໃນໂອກາດເຄື່ອນໄຫວຢ້ຽມຢາມ ແລະ ເຮັດວຽກຢູ່ ສປປ ລາວ ໃນລະຫວ່າງວັນທີ 9-10 ສິງຫາ 2018.
ໃນການພົບປະຄັ້ງນີ້, ສອງລັດຖະມົນຕີ ໄດ້ຕີລາຄາສູງຕໍ່ສາຍພົວພັນມິດຕະພາບ ແລະ ການຮ່ວມມືອັນດີ ລະຫວ່າງສອງປະເທດ ລາວ-ຣູວັນດາ ທີ່ໄດ້ຮັບການເສີມຂະຫຍາຍເປັນຢ່າງດີ ນັບແຕ່ສອງປະເທດໄດ້ສ້າງຕັ້ງສາຍພົວພັນການທູດນຳກັນ ໃນວັນທີ 31 ສິງຫາ 2009. ພ້ອມນັ້ນ, ສອງຝ່າຍ ຍັງໄດ້ເຫັນດີສົ່ງເສີມໃຫ້ມີການແລກປ່ຽນການຢ້ຽມຢາມຊຶ່ງກັນ ແລະ ກັນ ໃນຫຼາຍລະດັບ ເພື່ອຊອກຫາຊ່ອງທາງການຮ່ວມມືກັນໃນຂະແໜງການຕ່າງໆ ໃນອະນາຄົດ, ໂດຍສະເພາະ ຂະແໜງການກະສິກຳ, ການທ່ອງທ່ຽວ ແລະ ອື່ນໆ, ພ້ອມທັງເຫັນດີສືບຕໍ່ສະໜັບສະໜູນເຊິ່ງກັນ ແລະ ກັນ ໃນເວທີພາກພື້ນ ແລະ ສາກົນ,ໂດຍສະເພາະ ໃນກອບຂອງອົງການສະຫະປະຊາຊາດ ແລະ ອົງການຈັດຕັ້ງສາກົນອື່ນໆ.
ໃນໂອກາດນີ້, ທ່ານລັດຖະມົນຕີ ສະເຫຼີມໄຊ ກົມມະສິດ ໄດ້ສະແດງຄວາມຍິນດີຕ້ອນຮັບ ແລະ ຕີລາຄາສູງ ຕໍ່ການຢ້ຽມຢາມ ສປປ ລາວ ໃນຄັ້ງນີ້, ຊຶ່ງເປັນການຢ້ຽມຢາມຄັ້ງປະຫວັດສາດ ແລະ ເປັນຄັ້ງທຳອິດຂອງຄະນະຜູ້ແທນຂັ້ນສູງຈາກ ສ. ຣູວັນດາ ແລະ ຈະເປັນການປະກອບສ່ວນອັນສຳຄັນ ເຂົ້າໃນການເສີມຂະຫຍາຍການພົວພັນຮ່ວມມື ລະຫວ່າງສອງປະເທດ. ພ້ອມກັນນີ້, ທ່ານ ສະເຫຼີມໄຊ ກົມມະສິດ ຍັງແຈ້ງໃຫ້ຊາບໂດຍຫຍໍ້ ກ່ຽວກັບ ສະພາບການພັດທະນາເສດຖະກິດ-ສັງຄົມ ແລະ ການເຄື່ອນໄຫວວຽກງານການຕ່າງປະເທດຂອງ ສປປ ລາວ, ພ້ອມທັງແຈ້ງໃຫ້ຊາບເຖິງເຫດການໄພພິບັດ ຢູ່ແຂວງອັດຕະປື.
ໃນໂອກາດດຽວກັນ, ທ່ານ ນາງ ຫຼູຍ ມູຊິກິວາໂດ ກໍໄດ້ສະແດງຄວາມຂອບໃຈ ຕໍ່ການຕ້ອນຮັບອັນອົບອຸ່ນ ແລະ ຂອບໃຈຕໍ່ລັດຖະບານ ສປປ ລາວ ທີ່ໄດ້ໃຫ້ການສະໜັບສະໜູນ ສ. ຣູວັນດາ ໃນການສະໝັກເປັນສະມາຊິກຂອງອົງການຈັດຕັ້ງສາກົນຕ່າງໆ ໃນໄລຍະຜ່ານມາ. ນອກຈາກນັ້ນ, ທ່ານຜູ້ຕາງໜ້າພິເສດຂອງປະທານາທິບໍດີ ຣູວັນດາ ຍັງໄດ້ສະແດງຄວາມເຫັນໃຈມາຍັງລັດຖະບານ ແລະ ປະຊາຊົນລາວ, ໂດຍສະເພາະຜູ້ປະສົບເຄາະຮ້າຍຈາກເຫດການໄພພິບັດ ຢູ່ແຂວງອັດຕະປື ໃນຄັ້ງນີ້.
ໃນວັນດຽວກັນ, ທ່ານ ນາງ ຫຼຸຍ ມູຊິກິວາໂດ ແລະ ຄະນະ ຍັງໄດ້ພົບປະກັບ ທ່ານ ບຸນເກີດ ສັງສົມສັກ, ລັດຖະມົນຕີປະຈຳສຳນັກງານນາຍົກລັດຖະມົນຕີ, ຜູ້ຮັບຜິດຊອບວຽກງານຟຣັງໂກໂຟນີ ຂອງ ສປປ ລາວ ອີກດ້ວຍ.
ຂ່າວຈາກ:


text:
ເລຂາທິການໃຫຍ່ ຫງວຽນຟູ້ຈ້ອງ ຕ້ອນຮັບປະທານສະພາຕ່ຳອົດສະຕາລີ Tony Smith
ວັນທີ 23 ກໍລະກົດ, ຢູ່ຮ່າໂນ້ຍ, ທ່ານເລຂາທິການໃຫຍ່ຄະນະບໍລິຫານງານສູນກາງພັກກອມມູນິດຫວຽດນາມ ຫງວຽນຟູ້ຈ້ອງ ໄດ້ໃຫ້ການຕ້ອນຮັບທ່ານປະທານສະພາຕ່ຳອົດສະຕາລີ Tony Smith ເຂົ້າຢ້ຽມຄຳນັບ ເນື່ອງໃນໂອກາດມາຢ້ຽມຢາມ ແລະ ເຮັດວຽກຢູ່ຫວຽດນາມຢ່າງເປັນທາງການ.
ທ່ານເລຂາທິການໃຫຍ່ ຫງວຽນຟູ້ຈ້ອງ ແລະ ທ່ານປະທານສະພາຕ່ຳອົດສະຕາລີ Tony Smith
ທ່ານເລຂາທິການໃຫຍ່ ຫງວຽນຟູ້ຈ້ອງ ຢືນຢັນວ່າ ຫວຽດນາມຍາມໃດກໍຖືເປັນສຳຄັນການພົວພັນມິດຕະພາບ ແລະ ຄູ່ຮ່ວມມືຍຸດທະສາດກັບອົດສະຕາລີ, ເປັນຕົ້ນແມ່ນໃນໄລຍະປະຈຸບັນ, 2 ປະເທດຈັດຕັ້ງສະເຫຼີມສະຫຼອງ 45 ປີແຫ່ງວັນສ້າງການພົວພັນທາງການທູດໃນປີນີ້. ທ່ານເລຂາທິການໃຫຍ່ ຫງວຽນຟູ້ຈ້ອງ ໄດ້ສະແດງຄວາມຂອບໃຈຕໍ່ລັດຖະບານ ອົດສະຕາລີ ທີ່ໄດ້ສະໜັບສະໜູນຫວຽດນາມອອກສະໝັກຮັບເລືອກຕັ້ງເປັນກຳມະການບໍ່ປະຈຳການສະພາຄວາມໝັ້ນຄົງ ສ.ປ.ຊ ອາຍຸການ 2020-2021, ຕີລາຄາສູງການປະສານສົມທົບ ແລະ ສະໜັບສະໜູນຂອງ ອົດສະຕາລີທີ່ມີຕໍ່ບົດບາດຂອງຫວຽດນາມໃນອາຊຽນ ແລະ ພາກພື້ນ ກໍຄືຫຼັກໝັ້ນຍຶດໝັ້ນຂອງ ອົດສະຕາລີໃນບັນຫາທະເລຕາເວັນອອກ. ທ່ານເລຂາທິການໃຫຍ່ ຫງວຽນຟູ້ຈ້ອງ ໄດ້ສະເໜີ 2 ຝ່າຍຈົ່ງສືບຕໍ່ຮ່ວມມຶຢ່າງແໜ້ນແຟ້ນໃນບັນດາເວທີປາໄສຫຼາຍຝ່າຍເພື່ອສັນຕິພາບ, ສະຖຽນລະພາບ, ການຮ່ວມມື ແລະ ພັດທະນາໃນພາກພື້ນອາຊີຕາເວັນອອກສ່ຽງໃຕ້ ກໍຄືຢູ່ທະເລຕາເວັນອອກ.
ສ່ວນທ່ານປະທານສະພາຕ່ຳອົດສະຕາລີ Tony Smith ໄດ້ສະແດງຄວາມເຊື່ອໝັ້ນຕໍ່ການຮ່ວມມືລະຫວ່າງສະພາຕ່ຳອົດສະຕາລີ ແລະ ສະພາແຫ່ງຊາດຫວຽດນາມ. ທ່ານປະທານສະພາຕ່ຳອົດສະຕາລີ Tony Smith ສະແດງຄວາມຫວັງວ່າ ການຢ້ຽມຢາມຂອງທ່ານໃນຄັ້ງນີ້ ກໍຄືການຢ້ຽມຢາມຂັ້ນສູງຄັ້ງຕ່າງໆຢູ່ຫວຽດນາມຂອງ ອົດສະຕາລີ ເມື່ອມໍ່ມານີ້, ຈະຊຸກຍູ້ການພົວພັນຄູ່ຮ່ວມມືຍຸດທະສາດ ອົດສະຕາລີ - ຫວຽດນາມໃນໄລຍະທີ່ຈະມາເຖິງ.
(ແຫຼ່ງຄັດຈາກ VOV)


text:
ທ່ານຮອງນາຍົກລັດຖະມົນຕີ ຫວຽດນາມ ຈິ້ງດີງຢຸງ ໂອ້ລົມກັບ
ພະນັກງານສະຖານທູດ ຫວຽດນາມ ປະຈຳ ລາວ
ໃນຂອບເຂດການຢ້ຽມຢາມ ແລະ ເຮັດວຽກຢູ່ ລາວ ໃນລະຫວ່າງວັນທີ 05 – 06/10, ຕອນເຊົ້າວັນທີ 06/10 ທ່ານຮອງນາຍົກລັດຖະມົນຕີ ຫວຽດນາມ ຈິ້ງດີງຢຸງ ແລະ ຄະນະຜູ້ແທນລັດຖະບານ ຫວຽດນາມ ໄດ້ໄປຢ້ຽມຢາມ ແລະ ໂອ້ລົມກັບພະນັກງານສະຖານທູດ ແລະ ບັນດາອົງການຕາງໜ້າຂອງ ຫວຽດນາມ ປະຈຳ ລາວ. ນະທີ່ນີ້ ທ່ານຮອງນາຍົກລັດຖະມົນຕີ ຈິ້ງດີງຢຸງ ສະເໜີສະຖານທູດ ຫວຽດນາມ ປະຈຳ ລາວ ສືບຕໍ່ເສີມຂະຫຍາຍບັນດາໝາກຜົນທີ່ບັນລຸໄດ້ໃນໄລຍະຜ່ານມາ, ສືບຕໍ່ປະກອບສ່ວນຊຸກຍູ້ການພົວພັນຮອບດ້ານລະຫວ່າງ 2 ປະເທດ; ຊຸກຍູ້ການຮ່ວມມືເສດຖະກິດການຄ້າ ແລະ ການລົງທຶນລະຫວ່າງ 2 ປະເທດໃຫ້ເໝາະສົມກັບສາຍພົວພັນລະຫວ່າງ 2 ປະເທດ. ທ່ານຮອງນາຍົກລັດຖະມົນຕີ ກໍ່ສະເໜີສະຖານທູດຄວນປະຕິບັດວຽກງານຄຸ້ມຄອງ, ໜູນຊ່ວຍປະຊາຄົມຊາວ ຫວຽດນາມ ທີ່ອາໄສຢູ່ ລາວ ເປັນຢ່າງດີ; ສ້າງສະຖານທູດເປັນຊາຍຄາລວມຂອງພໍ່ແມ່ປະຊາຊົນຊາວ ຫວຽດນາມ ອາໄສຢູ່ ລາວ. ທ່ານຮອງນາຍົກລັດຖະມົນຕີ ຈິ້ງດີງຢຸງ ກໍ່ສະເໜີສະຖານທູດ ຫວຽດນາມ ປະຈຳ ລາວ ຄວນຊຸກຍູ້ການພົບປະແລກປ່ຽນ, ໂຄສະນາເຜີຍແຜ່ວັດທະນະທຳ ຫວຽດນາມ ແລະ ໂຄສະນາ, ສຶກສາອົບຮົມລຸ້ນໜຸ່ມ 2 ປະເທດກ່ຽວກັບການພົວພັນສາມັກຄີມິດຕະພາບແບບພິເສດ ຫວຽດນາມ - ລາວ, ລາວ ຫວຽດນາມ.
ແລະໃນຕອນບ່າຍວັນທີ 06/10 ຢູ່ນະຄອນຫລວງ ວຽງຈັນ, ທ່ານຮອງນາຍົກລັດຖະມົນຕີ ຈິ້ງດີງຢຸງ ໄດ້ເຂົ້າຮ່ວມພິທີມອບຫຼຽນໄຊເອກະລາດ ແລະ ຫຼຽນໄຊມິດຕະພາບຂອງລັດໃຫ້ບັນດາໝູ່ຄະນະ, ສ່ວນບຸກຄົນກະຊວງໂຍທາທິການ - ຂົນສົ່ງ ລາວ ຍ້ອນມີຜົນງານດີເດັ່ນ ແລະ ດີເດັ່ນ ສຸດເປັນພິເສດໃນການຮ່ວມມື ແລະ ພັດທະນາການພົວພັນໃນຂະແໜງຄົມມະນາຄົມ ຂົນສົ່ງ 2 ປະເທດ, ປະກອບສ່ວນເຂົ້າໃນການສ້າງ, ປັບປຸງ ແລະ ເພີ່ມທະວີການພົວພັນມິດຕະພາບ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານ ຫວຽດນາມ - ລາວ.
(ແຫຼ່ງຄັດຈາກ VOV)


text: (vovworld) - ວັນທີ 21/11, ທ່ານນາຍົກລັດຖະມົນຕີຈີນ ເວີນເຈຍປາວ, ທີ່ພວມຢູ່ຢ້ຽມຢາມໄທ ໄດ້ມີການເຈລະຈາກັບທ່ານນາງນາຍົກລັດຖະມົນຕີໄທ ຍິງຮັກ ຊີນນະວັດ. ພາຍຫຼັງການເຈລະຈາ, ນາຍົກລັດຖະມົນຕີສອງປະເທດ ໄດ້ເປັນສັກຂີພິຍານຜູ້ຕາງໜ້າລັດຖະບານສອງຝ່າຍລົງນາມບົດບັນທຶກຊ່ວຍຈຳ 4 ສະບັບ ກ່ຽວກັບການຮ່ວມມືສອງຝ່າຍເຊິ່ງລວມມີ: ຂໍ້ຕົກລົງກ່ຽວກັບການພົວພັນທາງການທູດ, ຂໍ້ຕົກລົງກ່ຽວກັບການແລກປ່ຽນ, ມອບສົ່ງນັກໂທດຖືກຕັດສິນລົງໂທດ, ຂໍ້ຕົກລົງກ່ຽວກັບການຮ່ວມມືດ້ານການສຶກສາ; ຂໍ້ຕົກລົງກ່ຽວກັບເລື່ອງລັດຖະບານຈີນ ຊື້ເຂົ້າສານຂອງໄທ. ໃນການປະຊຸມຂ່າວຮ່ວມຫຼັງຈາກນັ້ນ, ນາຍົກລັດຖະມົນຕີສອງທ່ານເຫັນດີຊຸກຍູ້ການຮ່ວມມືຈີນ - ໄທ ນັບທັງທາງດ້ານການເມືອງ, ເສດຖະກິດ, ສັງຄົມ ແລະ ປະກອບສ່ວນຮັກສາສະຖຽນລະພາບ, ຄວາມໝັ້ນຄົງຂອງພາກພື້ນ. ທ່ານນາງນາຍົກລັດຖະມົນຕີໄທ ຍິງຮັກ ໄດ້ສະເໜີໃຫ້ຝ່າຍຈີນ ເພີ່ມທະວີການລົງທຶນເຂົ້າໄທ, ໂດຍສະເພາະແມ່ນບັນດາໂຄງການເຊື່ອມຕໍ່ພາກພື້ນ, ໂຄງການທາງລົດໄຟດ່ວນ ແລະ ລະບົບປ້ອງກັນນ້ຳຖ້ວມ. ທ່ານນາຍົກລັດຖະມົນຕີຈີນ ເວີນເຈຍປາວ ໄດ້ຢືນຢັນວ່າ ຈີນ ສະໜັບສະໜູນໄທ ໃນທຸກດ້ານເພື່ອຮັບປະກັນຄວາມໝັ້ນຄົງໃນພາກພື້ນ ເພາະສອງປະເທດແມ່ນຄູ່ຮ່ວມມື ແລະ ຄູ່ຄ້າລາຍໃຫຍ່ຂອງກັນ.


text:
ທ່ານນາຍົກລັດຖະມົນຕີ ຫງວຽນຊວນຟຸກ ພົບປະກັບ
ທ່ານ Samdech Krolahom Sar Kheng ຮອງນາຍົກລັດຖະມົນຕີ
ຕອນບ່າຍວັນທີ 9/1 ຢູ່ ຮ່າໂນ້ຍ, ເມື່ອຕ້ອນຮັບທ່ານ Samdech Krolahom Sar Kheng ຮອງນາຍົກລັດຖະມົນຕີ, ລັດຖະມົນຕີກະຊວງພາຍໃນ ກຳປູເຈຍ ພວມຢູ່ຢ້ຽມຢາມ ຫວຽດນາມ, ທ່ານນາຍົກລັດຖະມົນຕີ ຫງວຽນຊວນຟຸກ ຢືນຢັນ: ຍາມໃດຫວຽດນາມ ກໍປາດຖະຫນາຢາກໃຫ້ ປະເທດກຳປູເຈຍ ມີຄວາມສະຖຽນລະພາບ, ສັນຕິພາບ, ພັດທະນາຖາວອນ. ທ່ານນາຍົກລັດຖະມົນຕີ ຫງວຽນຊວນຟຸກ ປາດຖະຫນາວ່າ ກຳລັງຕຳຫລວດສອງປະເທດເພີ່ມທະວີການແລກປ່ຽນຄະນະຜູ້ແທນຂັ້ນສູງ, ຮັກສາ ແລະ ເສີມຂະຫຍາຍບັນດາກົນໄກຮ່ວມມືທີ່ມີຢູ່ແລ້ວຢ່າງມີປະສິດທິຜົນ, ຢຶດໝັ້ນປະຕິບັດຫລັກການບໍ່ອະນຸຍາດໃຫ້ບໍ່ວ່າກຳລັງທີ່ເປັນປໍລະປັກໃດນຳໃຊ້ເຂດດິນແດນຂອງປະເທດນີ້ເພື່ອທຳລາຍສັນຕິພາບ, ຄວາມໝັ້ນຄົງ, ສະຖຽນລະພາບຂອງປະເທດອື່ນ.
ສ່ວນທ່ານຮອງນາຍົກລັດຖະມົນຕີ, ລັດຖະມົນຕີກະຊວງພາຍໃນກຳປູເຈຍ Samdech Krolahom Sar Kheng ຖືວ່າ ການພົວພັນສາມັກຄີ, ການຮ່ວມມືຍາວນານລະຫວ່າງສອງປະເທດ ນັບມື້ນັບແຫນ້ນແຟ້ນກວ່າ. ທ່ານຮອງນາຍົກລັດຖະມົນຕີ, ລັດຖະມົນຕີກະຊວງພາຍໃນ ກຳປູເຈຍ Samdech Krolahom Sar Kheng ສະແດງຄວາມຂອບອົກຂອບໃຈການຊ່ວຍເຫລືອອັນລ້ຳຄ່າຂອງຫວຽດນາມ ສຳລັບພາລະກິດແຫ່ງການສ້າງສາ ແລະ ພັດທະນາປະເທດກຳປູເຈຍ.
(ແຫຼ່ງຄັດຈາກ VOV)


text:
ຈຸດປະສົງໃນການແຂ່ງຂັນໃນຄັ້ງນີ້ ກໍ່ເພື່ອເປັນການຮັດແໜ້ນຄວາມສາມັກຄີ ແລະ ສົ່ງເສີມສຸຂະພາບ ໃຫ້ກັບພະນັກງານຂອງທັງສອງ ຫ້ອງການ ພ້ອມທັງເປັນການປະກອບສ່ວນເຂົ້າໃນການສະເຫຼີມສະຫຼອງຫຼາຍວັນສຳຄັນຂອງຊາດ ເຊັ່ນ ວັນສື່ມວນຊົນ ແລະ ພິມຈຳ ໜ່າຍແຫ່ງຊາດ ຄົບຮອບ 66ປີ, ວັນລັດຖະທຳມະນູນແຫ່ງຊາດ ຄົບຮອບ 26ປີ ແລະ ວັນຍຶດອຳນາດ ຄົບຮອບ 71ປີ ພ້ອມທັງເປັນ ການຂໍ່ານັບຮັບຕ້ອນກອງປະຊຸມສຸດຍອດອາຊຽນ ຄັ້ງທີ 28 ແລະ 29 ທີ່ຈະຈັດຂື້ນໃນລະຫວ່າງວັນທີ 6-8 ກັນຍາ 2016 ທີ່ ສປປ ລາວ ຈະເປັນເຈົ້າພາບ.
ຕາງໜ້າແລກຊໍ່ດອກໄມ້ມິດຕະພາບ ຫກປຊ ນຳໂດຍທ່ານ ເພັດສະໝອນ ສຸກທະວີພອນ ຮອງຜູ້ອຳນວຍການ ຫ້ອງການກອງທຶນ ປະກັນສັງຄົມແຫ່ງຊາດ ແລະ ຕາງໜ້າ ມ.ຊ ນຳໂດຍອາຈານ ທ່ານ ອາມອນ ຈັັນທະພາວົງ ຫົວໜ້າພາກວິຊາຄອມພິວເຕີ ພະແນກໄອທີ ມະຫາວິທະຍາໄລແຫ່ງຊາດ. ສຳລັບຜົນກາງແຂ່ງຂັນປະກົດວ່າ ຫກປຊ ສະເໝີກັບ ພາກວິຊາຄອມພິວເຕີ ມ.ຊ ປະຕູ 4:4 ໃນບັນຍາກາດຄຶກຄື້ນມ່ວນຊື່ນ ແລະ ໄມຕີຈິດມິດຕະພາບ ຕະຫຼອດໄລຍະການແຂ່ງຂັນ.
ພາບ/ຂ່າວໂດຍ: ພະແນກປະຊາສຳພັນ.


text:
ໃນຕອນເຊົ້າຂອງວັນທີ 12 ຕຸລາ 2016 ຢູ່ທີ່ ຫ້ອງການກອງທຶນປະກັນສັງຄົມແຫ່ງຊາດ. ພາຍໃຕ້ການເປັນປະທານຮ່ວມຂອງ ທ່ານ ປະເດີມພອນ ສົນທະນີ ຜູ້ອຳນວຍການ ຫ້ອງການກອງທຶນປະກັນສັງຄົມແຫ່ງຊາດ ແລະ ທ່ານ ຫງຽວນມິນທາວ (Nguyen Minh Thao) ຮອງຜູ້ອຳນວຍການ ປະກັນສັງຄົມຫວຽດນາມ, ນອກຈາກນີ້ ຍັງມີຄະນະອຳນວຍການປະກັນສັງຄົມຝ່າຍລາວ ແລະ ມີບັນດາຄະນະພະແນກຂອງສອງພາກສ່ວນ ແລະ ຕາງໜ້າຈາກກົມກອງ ພາຍໃນກະຊວງແຮງງານ ແລະ ສະຫວັດດີການສັງຄົມ ເຂົ້າຮ່ວມ.
ຈຸດປະສົງຂອງການຈັດກອງປະຊຸມ ແມ່ນເພື່ອເປັນການແລກປ່ຽນປະສົບການດ້ານວິຊາການໃນການຈັດຕັ້ງປະຕິບັດນະໂຍບາຍປະກັນສັງຄົມ ໂດຍສະເພາະແມ່ນການປະຕິບັດອຸດໜູນວ່າງງານ, ນະໂຍບາຍປະກັນສຸຂະພາບ ແລະ ວຽກງານກວດກາ ຂອງ 2 ປະເທດ. ພາຍຫຼັງການ ກ່າວເປີດພິທີຂອງ ທ່ານຜູ້ອຳນວຍການ ຫ້ອງການກອງທຶນປະກັນສັງຄົມແຫ່ງຊາດ ຊຶ່ງທ່ານໄດ້ຍົກໃຫ້ເຫັນສະພາບລວມໃນການຈັດຕັ້ງປະຕິບັດ ວຽກງານປະກັນສັງຄົມ ພາຍໃຕ້ກົດໝາຍວ່າດ້ວຍການປະກັນສັງຄົມ ໂດຍສະເພາະ ການຈັດຕັ້ງປະຕິບັດອຸດໜູນວ່າງງານ ຍັງຖືວ່າເປັນການ ເລີ່ມຕົ້ນໃໝ່, ຈາກນັ້ນ ຜູ້ຊ່ຽວຊານດ້ານວຽກງານປະກັນສັງຄົມຂອງຫວຽດນາມ ກໍ່ໄດ້ຂື້ນນຳສະເໜີບົດຮຽນໃນການຈັດຕັ້ງປະຕິບັດວຽກງານປະ ກັນສັງຄົມຂອງຕົນໃນໄລຍະທີ່ຜ່ານມາ, ຊຶ່ງທາງປະກັນສັງຄົມຝ່າຍລາວ ກໍ່ໄດ້ໃຫ້ຄວາມສົນໃຈ ແລະ ເອົາໃຈໃສ່ຕິດຕາມຖອດຖອນບົດຮຽນ ຢ່າງໃກ້ສິດ, ຈາກນັ້ນ ກໍ່ໄດ້ມີການຖາມ-ຕອບວຽກງານດັ່ງກ່າວຢ່າງກົງໄປກົງມາ, ຊຶ່ງທາງປະກັນສັງຄົມທັງສອງຝ່າຍ ກໍ່ໄດ້ຕີລາຄາສູງຕໍ່ກັບບັນ ຫາທີ່ຖືກຍົກມາສົນທະນາ ໂດຍສະເພາະແມ່ນ ຂໍ້ສະດວກ ແລະ ຂໍ້ຫຍຸ້ງຍາກ ໃນການຈັດຕັ້ງປະຕິບັດອຸດໜູນວ່າງງານ, ປະກັນສຸຂະພາບ ແລະ ວຽກງານກວດກາ ເພື່ອເປັນແນວທາງໃນການປັບປຸງວຽກງານດ້ານວິຊາການປະກັນສັງຄົມຂອງສອງປະເທດ ໃຫ້ມີຄວາມສອດຄ່ອງ ແລະ ເໝາະສົມ ໃນແຕ່ລະໄລຍະ.
ໃນຕອນທ້າຍຂອງກອງປະຊຸມ, ຍັງໄດ້ຮັບຟັງການປະກອບຄຳເຫັນຂອງ ທ່ານຜູ້ອຳນວຍການ ກອງທຶນປະກັນສັງຄົມແຫ່ງຊາດລາວ ແລະ ທ່ານຮອງຜູ້ອຳນວຍການ ປະກັນສັງຄົມຫວຽດນາມ ເຊິ່ງທ່ານໄດ້ເນັ້ນໃຫ້ປະກັນສັງຄົມຂອງສອງປະເທດ ສືບຕໍ່ໃຫ້ການພົວພັນ, ຮ່ວມມື, ແລກປ່ຽນບົດຮຽນ ເຊິ່ງກັນ ແລະ ກັນ ຢ່າງຮອບດ້ານ, ເອົາໃຈໃສ່ຊຸກຍູ້ໃນການຈັດຕັ້ງປະຕິບັດການປະກັນສັງຄົມຢູ່ຂັ້ນທ້ອງຖິ່ນຂອງລາວ ໃຫ້ມີຄວາມເຂັ້ມແຂງ. ກອງປະຊຸມໄດ້ສໍາລັດລົງ ໃນຕອນແລງຂອງມື້ດຽວກັນ.
ພາບ/ຂ່າວໂດຍ: ພະແນກປະຊາສຳພັນ.


text:
ທະເລຕາເວັນອອກສືບຕໍ່ແມ່ນຫົວເລື່ອງຮ້ອນເຮັ່ງທີ່ກອງປະຊຸມ Shangri – La 2017
ການເຈລະຈາ Shangri- La ຫລືເອີ້ນວ່າ ກອງປະຊຸມສຸດຍອດຄວາມໝັ້ນຄົງ ອາຊີ ປີ 2017 ຈະໄຂຂຶ້ນໃນວັນທີ 2 ມີຖຸນາ ແລະ ແກ່ຍາວເປັນເວລາ 3 ວັນ. ນີ້ແມ່ນເວທີປາໄສເຈລະຈາປະຈຳປີ, ກອງປະຊຸມ Shangri-La ປີນີ້, ຄຽງຂ້າງສຸມໃສ່ປຶກສາຫາລືກ່ຽວກັບບັນດາບັນຫາຮ້ອນເຮັ່ງຂອງຄວາມໝັ້ນຄົງພາກພື້ນແລ້ວ, ຄາດວ່າ ຈະສະຫງວນເວລາສ່ວນຫລາຍໃຫ້ແກ່ບັນຫາຄວາມໝັ້ນຄົງຢູ່ທະເລຕາເວັນອອກ, ໃນສະພາບການພາກພື້ນນີ້ ມີການຜັນແປຫລາຍຢ່າງໃນໄລຍະຜ່ານມາ.
ພາບປະກອບ
ກອງປະຊຸມສຸດຍອດຄວາມໝັ້ນຄົງ ອາຊີ ຫລື ເອີ້ນວ່າ ກອງປະຊຸມເຈລະຈາ Shangri- La ແມ່ນເວທີປາໄສຄວາມໝັ້ນຄົງລະຫວ່າງລັດຖະບານ ຊື່ງຖືກຈັດຂຶ້ນປະຈຳປີ ໂດຍອົງການທີ່ປຶກສາເອກະລາດ, ສະຖາບັນຄົ້ນຄ້ວາຍຸດທະສາດສາກົນ (IISS) ສົມທົບກັນຈັດຕັ້ງຂຶ້ນ. ກອງປະຊຸມນີ້ ໂດຍມີການເຂົ້າຮ່ວມຂອງບັນດາລັດຖະມົນຕີກະຊວງປ້ອງກັນປະເທດ, ບັນດາລັດຖະມົນຕີຜູ້ປະຈຳການ ແລະ ບັນດານາຍພົນການທະຫານມາຈາກ 28 ປະເທດ ອາຊີ ປາຊີຟີກ. ຫົວຂໍ້ຂອງເວທີປາໄສແມ່ນເອົາຕາມຊື່ຂອງໂຮງແຮມ Shangri- La ຢູ່ ສິງກະໂປ ຊື່ງແມ່ນສະຖານທີ່ດຳເນີນກອງປະຊຸມດັ່ງກ່າວເມື່ອປີ 2002. ແລະ ປີນີ້ ແມ່ນປີທີ 16 ກອງປະຊຸມດັ່ງກ່າວຖືກຈັດຂຶ້ນ ໂດຍມີການເຂົ້າຮ່ວມຂອງບັນດາລັດຖະມົນຕີ ແລະ ເຈົ້າຫນ້າທີ່ຂັ້ນສູງກະຊວງປ້ອງກັນປະເທດມາຈາກ 50 ປະເທດໃນໂລກ.
ສະພາບການໃນພາກພື້ນວາງອອກສິ່ງທ້າທາຍຫລາຍຢ່າງ
ໄລຍະມໍ່ໆມານີ້, ພາກພື້ນ ອາຊີ ເກີດການຜັນແປຫລາຍຢ່າງ ເຮັດໃຫ້ປະຊາຄົມສາກົນມີຄວາມວິຕົກກັງວົນ. ແຫລມເກົາຫລີ ເກີດຄວາມເຄັ່ງຕຶງ ຍ້ອນບັນດາເຫດຍິງທົດລອງລູກສອນໄຟຂອງ ສປປ ເກົາຫລີ; ໄພກໍ່ການຮ້າຍຢູ່ ອາຊີຕາເວັນອອກສ່ຽງໃຕ້; ບັນຫາ hacker ບຸກໂຈມຕີທາງເຄືອຂ່າຍອິນເຕີແນັດ ແລະ ພິເສດແມ່ນສະພາບການຢູ່ທະເລຕາເວັນອອກ ເກີດຄວາມເຄັ່ງຕຶງຢ່າງລຽນຕິດ ຍ້ອນບັນດາການເຄື່ອນໄຫວລາດຕາເວນ, ຊ້ອມຮົບຂອງບັນດາຝ່າຍກ່ຽວຂ້ອງ. ວັນທີ 25 ພຶດສະພາ, ປັກກີ່ງ ບັງເອີນໄດ້ອອກສຽງຄັດຄ້ານຢ່າງແຮງຕໍ່ການກະທຳຂອງ ອາເມລິກາ ທີ່ໄດ້ສົ່ງກຳປັ່ນຂັບໄລ່ USS Dewey ເຂົ້າມໍ່ກັບເຂດຫີນ ແວ່ງຄັນ (ຂຶ້ນກັບໝູ່ເກາະເຈື່ອງຊາ ຂອງຫວຽດນາມ) ຢູ່ເຂດຫີນມຸກ ແລະ ເຂດຫີນປະກາລັງຊື່ງຝ່າຍຈີນ ໄດ້ຖົມດິນກໍ່ສ້າງເປັນເກາະດ້ວຍຕົນເອງ ຢ່າງຜິດກົດໝາຍ. ຕໍ່ຈາກນັ້ນ ວັນທີ 28 ພຶດສະພາ, ກະຊວງການຕ່າງປະເທດ ຈີນ ກໍ່ສະແດງທັດສະນະຕໍ່ເລື່ອງ ກຸ່ມບັນດາປະເທດອຸດສາຫະກຳພັດທະນາ (G7) ອອກຖະແຫລງການຮ່ວມ ສະແດງຄວາມວິຕົກກັງວົນກ່ຽວກັບສະພາບການຢູ່ທະເລຕາເວັນອອກ ແລະ ທະເລຮວາຕູງ ພ້ອມທັງຮຽກຮ້ອງບໍ່ໄດ້ນຳໃຊ້ກຳລັງທະຫານຢູ່ ໂຄງສ້າງພູມສາດທີ່ພວມເກີດຄວາມຂັດແຍ້ງກັນ”. ປັກກີ່ງ ຖະແຫລງວ່າ G7 ຄວນຢຸດຕິການຍົກອອກ “ບັນດາການຕີລາຄາທີ່ບໍ່ມີຄວາມຮັບຜິດຊອບ”.
ສະພາບການຄວາມໝັ້ນຄົງຢູ່ພາກພື້ນເຄີຍເກີດຄວາມສັບສົນ ປະຈຸບັນ ຍິ່ງເຄັ່ງຕຶງຂຶ້ນຕື່ມ. ສະນັ້ນ ມີສິ່ງທ້າທາຍຫລາຍຢ່າງວາງອອກຮຽກຮ້ອງບັນດາປະເທດຕ້ອງມີບັນດາມາດຕະການແກ້ໄຂລະອຽດ. ໃນສະພາບການນັ້ນ, ເວທີປາໄສຄວາມໝັ້ນຄົງປີນີ້ ແມ່ນສຸມໃສ່ປຶກສາຫາລືບັນດາເນື້ອໃນຄື: ຮັກສາຄວາມເປັນລະບຽບຮຽບຮ້ອຍໃນພາກພື້ນ ໂດຍອີງໃສ່ບັນດາຂໍ້ກຳນົດ, ສິ່ງທ້າທາຍໃຫມ່ ສຳລັບການຄຸ້ມຄອງວິກິດການຢູ່ ອາຊີ ປາຊີຟີກ; ປ່ຽນແປງພູມສາດດ້ານການເມືອງ ແລະ ນະໂຍບາຍປ້ອງກັນຊາດ, ສ້າງພື້ນຖານຮ່ວມກ່ຽວກັບຄວາມໝັ້ນຄົງພາກພື້ນ ແລະ ບັນດາໄພນາບຂູ່ທົ່ວໂລກ.
ທະເລຕາເວັນອອກ ຍັງຄົງແມ່ນຫົວເລື່ອງຮ້ອນເຮັ່ງຢູ່ ກອງປະຊຸມ Shangri- La
ໄລຍະຜ່ານມາ ປັກກີ່ງ ໄດ້ກໍ່ສ້າງເກາະທຽມຫລາຍແຫ່ງຢູ່ບັນດາເຂດປະກາລັງໃນເຂດທະເລ ຊື່ງຫລາຍປະເທດກໍ່ໄດ້ຖະແຫລງອະທິປະໄຕ. ແຕ່ກອ່ນມາຮອດປະຈຸບັນ, ອາເມລິກາ ໄດ້ສະແດງທັດສະນະເປັນຫລາຍຄັ້ງຕໍ່ບັນຫານີ້. ອຳນາດການປົກຄອງອະດີດ ປະທານາທິບໍດີ ອາເມລິກາ Brack Obama ໄດ້ມີສານຄັດຄ້ານຢ່າງແຮງຕໍ່ເລື່ອງຈີນ ກໍ່ສ້າງເກາະ, ພ້ອມທັງມານະພະຍາຍາມສ້າງການພົວພັນກັບບັນດາປະເທດອາຊີຕາເວັນອອກສ່ຽງໃຕ້ ເກີດຄວາມຂັດແຍ້ງອະທິປະໄຕຜືນແຜ່ນດິນກັບຈີນ. ອາເມລິກາ ກໍ່ໃຫ້ຄຳໝັ້ນສັນຍາຈະຮັບປະກັນຄວາມເສລີໃນການເດີນເຮືອຢູ່ ທະເລຕາເວັນອອກ. ໂຕ້ຕອບຄືນ ອາເມລິກາ ຈີນ ຍາມໃດກໍ່ຢືນຢັນຈະພ້ອມກັບ ອາຊຽນ ສົມທົບກັນເພື່ອຮັກສາສັນຕິພາບ ຢູ່ ເຂດທະເລດັ່ງກ່າວ ຫາກບໍ່ຕ້ອງການອາມເລິກາ ແຊກແຊງເຂົ້າ.
ເຖິງຢ່າງໃດກໍຕາມ, ນັບແຕ່ເມື່ອປະທານາທິບໍດີ Donald Trump ຂຶ້ນກຳອຳນາດ, ຍຸດທະສາດຫັນທິດມາສູ່ອາຊີຂອງອາເມລິກາ ຄືວ່າເດີນຕາມວິທີສຳຜັດອື່ນ. ແທນທີ່ມຸ່ງໄປເຖິງ 4 ເສົາຄ້ຳຂອງອຳນາດການປົກຄອງອະດີດປະທານາທິບໍດີ B.Obama ເພື່ອແນໃສ່ຮັກສາຄວາມໝັ້ນຄົງທົ່ວໂລກ, ບັນດາຍຸດທະສາດຂອງ ທ່ານ Donald Trump ພັດບໍ່ແນໃສ່ການທະຫານ ຫາກແມ່ນເສດຖະກິດຫລາຍກວ່າ ດ້ວຍຄຳໝັ້ນສັນຍາຈະຮັດແຫນ້ນບັນດາຮົ້ວກີດຂວາງດ້ານເສດຖະກິດ ຕໍ່ຈີນ, ກົດຫນ່ວງ ຈີນ ແລະ ຮັບປະກັນດ້ານການຄ້າເສລີທີ່ມີປະໂຫຍດໃຫ້ອາເມລິກາ ຢູ່ ອາຊີ ປາຊີຟີກ. ພ້ອມກັນນັ້ນ ກອງປະຊຸມ Shangri- La ປີນີ້ໄດ້ດຶງດູດການເຂົ້າຮ່ວມຂອງບັນດາເຈົ້າຫນ້າທີ່ຂັ້ນສູງເປັນຈຳນວນຫລວງຫລາຍ, ວົງການນັກວາງແຜນກຳນົດນະໂຍບາຍ, ນັກຄົ້ນຄ້ວາ ແລະ ຜູ້ຕາງຫນ້າກຸ່ມບໍລິສັດຂ້າມຊາດຫລາຍແຫ່ງ. ພິເສດ ເປັນຄັ້ງທຳອິດ, ລັດຖະມົນຕີກະຊວງປ້ອງກັນປະເທດ ອາເມລິກາ James Mattis, ເຈົ້າຫນ້າທີ່ຂັ້ນສູງສຸດຂອງທຳນຽບ 5 ແຈ ພາຍໃຕ້ອຳນາດການປົກຄອງຂອງປະທານາທິບໍດີ Donald Trump ເຂົ້າຮ່ວມ ແລະ ກ່າວຄຳປາໄສ, ສ່ວນໃດຫນຶ່ງຈະເຮັດແຈ້ງນະໂຍບາຍປຶກສາຫາລື, ພິເສດແມ່ນຂົງເຂດການປ້ອງກັນຊາດ ປ້ອງກັນຄວາມສະຫງົບຂອງລັດຖະບານ ອາເມລິກາ ສຳລັບ ອາຊີ ປາຊີຟີກ. Shangri- La 2017 ໄດ້ຮັບການລໍຄອຍວ່າຈະຊອກໄດ້ມາດຕະການຢ່າງມີປະສິດທິຜົນເພື່ອຮັບປະກັນຄວາມໝັ້ນຄົງ ໂດຍອີງໃສ່ກົດໝາຍສາກົນຢູ່ພາກພື້ນ ອາຊີ ປາຊີຟີກ ກໍຄືໃນໂລກ.
(ແຫຼ່ງຄັດຈາກ VOV)


text:
ປະທານປະເທດ ເຈືອງເຕີ໋ນຊາງ ຕ້ອນຮັບຄະນະວິສາຫະກິດ ຍີ່ປຸ່ນ
ທ່ານປະທານປະເທດ ຫວຽດນາມ ເຈືອງ
ເຕີ໋ນຊາງຕ້ອນຮັບຄະນະວິສາຫະກິດ ຍີ່ປຸ່ນ
(ພາບ: TTXVN)
ຕອນບ່າຍວັນທີ 14/10, ທີ່ການຕ້ອນຮັບຄະນະວິສາຫະກິດ ຍີ່ປຸ່ນ ພວມມີການຢ້ຽມຢາມ ຫວຽດນາມ ແລະ ເຂົ້າຮ່ວມເວທີປາໄສເສດຖະກິດ ຫວຽດນາມ - ຍີ່ປຸ່ນ, ທ່ານປະທານປະເທດ ຫວຽດນາມ ເຈືອງເຕີ໋ນຊາງ ຕີລາຄາສູງບັນດາໝາກຜົນຂອງເວທີປາໄສເສດຖະກິດ ຫວຽດນາມ - ຍີ່ປຸ່ນ ໃນຄັ້ງນີ້, ພ້ອມກັນນັ້ນ, ກໍ່ຢືນຢັນຄວາມສະໜິດຕິດພັນ ແລະ ໄວ້ເນື້ອເຊື່ອໃຈດ້ານການເມືອງລະຫວ່າງ 2 ປະເທດ ຜ່ານການພົວພັນຄູ່ຮ່ວມມືຍຸດທະສາດຢ່າງເລິກເຊິ່ງ ກ້ວາງຂວາງ ແລະ ຖະແຫຼງການກ່ຽວກັບວິໄສທັດລວມກ່ຽວກັບການພົວພັນ ຫວຽດນາມ - ຍີ່ປຸ່ນ ໃນການຢ້ຽມຢາມ ຍີ່ປຸ່ນ ຂອງທ່ານເລຂາທິການໃຫຍ່ ຫງວຽນຟູ໋ຈ້ອງ ໃນເດືອນ 9 ຜ່ານມາ. ກ່ຽວກັບການຮ່ວມມືເສດຖະກິດ, ທ່ານປະທານປະເທດ ເຈືອງເຕີ໋ນຊາງ ໃຫ້ຂໍ້ສັງເກດວ່າ: ດ້ວຍຄວາມໄວ້ເນື້ອເຊື່ອໃຈເຊິ່ງກັນ ແລະ ກັນ, ໄດ້ມີອົງການຈັດຕັ້ງຫລາຍແຫ່ງຄື: JETRO, JBIC, Keidaren, JAICA ແລະ ບັນດາວິສາຫະກິດ ຍີ່ປຸ່ນ ພວມເຄື່ອນໄຫວຢູ່ ຫວຽດນາມ, ພ້ອມທັງ ປາດຖະໜາຢາກໃຫ້ ຍີ່ປຸ່ນ ສືບຕໍ່ຮັກສາບົດບາດນຳໜ້າດ້ານການຄ້າ, ການລົງທຶນ ແລະ ສະໜອງແຫຼ່ງທຶນຊ່ວຍເຫຼືອພັດທະນາ (ODA) ເປັນທາງການໃຫ້ ຫວຽດນາມ. ສ່ວນທ່ານນາງ Yuri Sato, ຮອງປະທານ JETRO ໃຫ້ຮູ້ວ່າ: ຈຳນວນວິສາຫະກິດ ຍີ່ປຸ່ນ ເອົາໃຈໃສ່ການລົງທຶນ, ດຳເນີນທຸລະກິດຢູ່ ຫວຽດນາມ ພວມນັບມື້ນັບເພີ່ມຂຶ້ນ. ພ້ອມກັນການເອົາໃຈໃສ່ຕໍ່ການລົງທຶນເຂົ້າ ຫວຽດນາມ, ບັນດາວິສາຫະກິດ ຍີ່ປຸ່ນ ຈະປະກອບສ່ວນຊ່ວຍ ຫວຽດນາມ ເພີ່ມທະວີກຳລັງແກ່ງແຍ້ງຂອງພື້ນຖານເສດຖະກິດ ແລະ ຍົກສູງຄຸນນະພາບແຫຼ່ງຊັບພະຍາກອນມະນຸດ.
(ແຫຼ່ງຄັດຈາກ VOV)


text:
ການພົບປະລະຫວ່າງວິສາຫະກິດ ຫວຽດນາມ - ກູບາ
(ພາບ: ຫງວຽນຮັ່ງ)
(vovworld) - ວັນທີ 29/06 ຢູ່ຮ່າໂນ້ຍ, ຫ້ອງການການຄ້າ ແລະ ອຸດສາຫະກຳ ຫວຽດນາມ (VCCI) ສົມທົບກັບສະຖານທູດ ກູບາ ປະຈຳ ຮ່າໂນ້ຍ ຈັດຕັ້ງການພົບປະລະຫວ່າງວິສາຫະກິດ ຫວຽດນາມ - ກູບາ. ເຫດການນີ້ແນໃສ່ສ້າງກາລະໂອກາດ ເພື່ອໃຫ້ບັນດາວິສາຫະກິດ ຫວຽດນາມ ໄດ້ອັບເດັດຂໍ້ມູນຂ່າວກ່ຽວກັບເສດຖະກິດ, ສະພາບສັງລວມດ້ານການຄ້າຕ່າງປະເທດຂອງ ກູບາ ໃນໄລຍະປ່ຽນໃໝ່, ພ້ອມທັງ ແມ່ນໂອກາດເພື່ອໃຫ້ບັນດາວິສາຫະກິດ ຫວຽດນາມ ພົບປະໂດຍກົງ ແລະ ແລກປ່ຽນຂໍ້ມູນຂ່າວກັບກຸ່ມບໍລິສັດ Gecomex, ກຸ່ມບໍລິສັດສົ່ງອອກ - ນຳເຂົ້າແຖວໜ້າຂອງ ກູບາ, ເພື່ອເຊື່ອມຕໍ່ດຳເນີນທຸລະກິດ ແລະ ເປີດກ້ວາງຕະຫລາດ. ກ່າວຄຳເຫັນທີ່ການພົບປະ, ທ່ານ Herminio Lospez Diaz ເອກອັກຄະລັດຖະທູດ ກູບາ ປະຈຳ ຫວຽດນາມ ຖືວ່າ:
“ພວກຂ້າພະເຈົ້າປາດຖະໜາຢາກໃຫ້ 2 ປະເທດ ບໍ່ພຽງແຕ່ຮ່ວມມືກ່ຽວກັບດ້ານການຄ້າເທົ່ານັ້ນ ຫາກຍັງຢາກໃຫ້ມີການປະກົດຕົວ ຂອງວິສາຫະກິດ ຫວຽດນາມ ໄປຍັງລົງທຶນຢູ່ ກູບາ ນັບມື້ນັບຫລາຍກ່ວາ ອີກດ້ວຍ. ພ້ອມກັນນັ້ນກູບາ ກໍ່ປາດຖະໜາຢາກ ເພີ່ມທະວີການສົ່ງອອກສິນຄ້າ, ການບໍລິການຂອງຕົນໄປຍັງ ຫວຽດນາມ. ໃນວິວັດທະນາການພັດທະນາຂອງ ກູບາ ໃນສະໄໝໃໝ່ກັບສະພາບການໃໝ່, ກູບາ ປາດຖະໜາຢາກຮ່ວມເດີນທາງກັບບັນດາວິສາຫະກິດ ຫວຽດນາມ ໃນໄລຍະຈະມາເຖິງ”.
ປີ 2015 ວົງເງິນການຄ້າລະຫວ່າງ ຫວຽດນາມ ແລະ ກູບາ ບັນລຸໄດ້ 235 ລ້ານ USD; ໃນນັ້ນ ບັນດາປະເພດສິນຄ້າຕົ້ນຕໍເຊິ່ງ ຫວຽດນາມ ສົ່ງອອກໄປຍັງ ກູບາ ແມ່ນສະບຽງອາຫານ, ເກີບໜັງທຸກຢ່າງ, ວັດສະດຸກໍ່ສ້າງ, ຖ່ານຫີນ…ແລະ ນຳເຂົ້າຈາກ ກູບາ ແມ່ນ ຢາປົວພະຍາດ ບາງຊະນິດ ແລະ ອາຫານເສີມ.


text:
ກໍ່ສ້າງແຂວງກວາງນນາມກາຍເປັນຮູບແບບພັດທະນາຢ່າງວ່ອງໄວ, ຍືນຍົງ ແລະ ຮອບດ້ານ
ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກໄດ້ມີການເຮັກວຽກກັບການນຳແຂວງກວາງນາມ
ຕອນເຊົ້າວັນທີ 28/9, ຢູ່ຮ່າໂນ້ຍ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກໄດ້ມີການເຮັກວຽກກັບການນຳແຂວງກວາງນາມກ່ຽວກັບສະພາບການປະຕິບັດໜ້າທີ່ເສດຖະກິດ-ສັງຄົມ. ນະທີ່ນີ້, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ຊີ້ແຈ້ງວ່າ ກວາງນາມແມ່ນແຂວງໃຫຍ່ຢູ່ພາກກາງ, ມີທ່າກຳປັ່ນ, ສະໜາມບິນ, ມໍລະດົກວັດທະນະທຳພິເສດ, ມີທ່າແຮງບົ່ມຊ້ອນຫຼາຍຢ່າງເພື່ອພັດທະນາຢ່າງແຂງ. ກ່ຽວກັບກຳນົດທິດໃນໄລຍະທີ່ຈະມາເຖິງ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ເນັ້ນໜັກວ່າ
“ ກໍ່ສ້າງແຂວງກວາງນນາມກາຍເປັນຮູບແບບພັດທະນາຢ່າງວ່ອງໄວ, ຍືນຍົງ ແລະຮອບດ້ານ; ພ້ອມກັບດານັ້ງ ແລະ ກວາງງ້າຍ, ແມ່ນສູນກາງເສດຖະກິດຂອງເຂດຕອນກາງໃນພາກກາງຫວຽດນາມ. ກ່ຽວກັບຂອບຂະໜາດເສດຖະກິດ, ສະພາບແວດລ້ອມພັດທະນາຂອງກວາງນາມ ແມ່ນດີກວ່າດານັ້ງ; ຍອດລາຍຮັບງົບປະມານຂອງກວາງນາມ ກໍໃຫຍ່ກວ່າດານັ້ງ. ທີ່ດິນຂອງກວາງນນາມກໍກ້ວາງຫຼາຍກວ່າທົບ 12 ເທົ່າເມື່ອທຽບໃສ່ດານັ້ງ. ດັ່ງນັ້ນ, ຕ້ອງກໍ່ສ້າງກວາງນາມພ້ອມກັບດານັ້ງ ແລະ ກວາງງ້າຍ ກາຍເປັນສູນກາງເສດຖະກິດຂອງເຂດຕອນກາງໃນພາກກາງຫວຽດນາມ ”
(ແຫຼ່ງຄັດຈາກ VOV)


text:
ທ່ານ ຫງວຽນຮົ່ງແທກ, ເອກອັກຄະລັດຖະທູດ ຫວຽດນາມ ປະຈຳ ອີຣານ
ພາບ:internet
ທ່ານປະທານປະເທດເຈືອງເຕີນຊາງຈະເດີນທາງເຖິງນະຄອນຫລວງ ເຕເຮຣານ ໃນວັນທີ 13/3, ເລີ່ມຕົ້ນການຢ້ຽມຢາມທາງລັດຖະກິດ ອີຣານ. ເນື່ອງໃນໂອກາດນີ້, ທ່ານ ຫງວຽນຮົ່ງແທກ, ເອກອັກຄະລັດຖະທູດ ຫວຽດນາມ ປະຈຳ ອີຣານ ໄດ້ຕອບສຳພາດຕໍ່ນັກຂ່າວ Tehran Times ຂອງອີຣານ ກ່ຽວກັບແງ່ຫວັງການພົວພັນຮ່ວມມືລະຫວ່າງຫວຽດນາມ ແລະ ອີຣານ. ທ່ານ ຫງວຽນຮົ່ງແທກ ຊີ້ແຈ້ງວ່າ: ຂໍ້ຕົກລົງນິວເຄຼຍ ແມ່ນບາດກ້າວບຸກທະລຸໃຫຍ່ສຳລັບຂະແຫນງການທູດອີຣານ. ຂໍ້ຕົກລົງນີ້ຈະສົ່ງຜົນສະທ້ອນຢ່າງຕັ້ງຫນ້າເຖິງການພົວພັນສອງຝ່າຍລະຫວ່າງ ຫວຽດນາມ ແລະ ອີຣານ. ຫວຽດນາມ ແລະ ອີຣານ ຄວນຊຸກຍູ້ການແລກປ່ຽນດ້ານການຄ້າ ແລະ ການຮ່ວມມືທ່ອງທ່ຽວ. ເນື່ອງໃນໂອກາດການຢ້ຽມຢາມ ອີຣານ ຂອງທ່ານປະທານປະເທດ ເຈີງເຕີນຊາງ ຄັ້ງນີ້, ສອງຝ່າຍຈະປຶກສາຫາລືຄວາມສາມາດສ້າງຕັ້ງບໍລິສັດຮ່ວມທຸລະກິດຢູ່ ຫວຽດນາມ ລະຫວ່າງ ກຸ່ມບໍລິສັດລົງທຶນ Ghadir ຂອງອີຣານ ແລະ ກຸ່ມບໍລິສັດນ້ຳມັນອາຍແກສ Petrovietnam. ນອກນັ້ນ ສອງປະເທດ ຈະລົງນາມໃນບົດບັນທຶກຊ່ວຍຈຳລະຫວ່າງທະນາຄານແຫ່ງລັດຫວຽດນາມ ແລະ ທະນາຄານສູນກາງ ອີຣານ.
(ແຫຼ່ງຄັດຈາກ VOV)


text:
ຊາວໜຸ່ມແມ່ນປັດໄຈຊຸກຍູ້ຄວາມສະເໝີພາບລະຫວ່າງຍິງ-ຊາຍໃນພາກພື້ນ
(VOVWORLD) - ກອງກອງປະຊຸມສົນທະນາຊາວໜຸ່ມ ອາຊຽນ ກ່ຽວກັບຄວາມສະເໝີພາບລະຫວ່າງຍິງ-ຊາຍ ດ້ວຍຫົວຂໍ້ວ່າ: “ຊາວໜຸ່ມແມ່ນປັດໄຈຊຸກຍູ້ຄວາມສະເໝີພາບລະຫວ່າງຍິງ-ຊາຍໃນພາກພື້ນ”.
ຕອນເຊົ້າວັນທີ 10 ຕຸລາ, ທີ່ຮ່າໂນ້ຍ, ອົງການສະຫະປະຊາຊາດກ່ຽວກັບຄວາມສະເໝີພາບລະຫວ່າງຍິງ-ຊາຍ ແລະ ມອບສິດໃຫ້ແມ່ຍິງ (UN Women) ໄດ້ສົມທົບກັບສູນອາສາສະໝັກແຫ່ງຊາດສັງກັດສູນກາງຄະນະຊາວໜຸ່ມກອມມູນິດ ໂຮ່ຈີມິນ, ສູນຄົ້ນຄວ້າການພັດທະນາແບບຍືນຍົງ ພ້ອມດ້ວຍການໜູນຊ່ວຍຂອງຄະນະປະຕິບັດງານ ການາດາ ປະຈຳ ອາຊຽນ ຈັດຕັ້ງກອງປະຊຸມສົນທະນາຊາວໜຸ່ມ ອາຊຽນ ກ່ຽວກັບຄວາມສະເໝີພາບລະຫວ່າງຍິງ-ຊາຍ ດ້ວຍຫົວຂໍ້ວ່າ: “ຊາວໜຸ່ມແມ່ນປັດໄຈຊຸກຍູ້ຄວາມສະເໝີພາບລະຫວ່າງຍິງ-ຊາຍໃນພາກພື້ນ”.
ທີ່ກອງປະຊຸມສົນທະນາ, ຜູ້ຕາງໜ້າຊາວໜຸ່ມທີ່ມາຈາກ 10 ປະເທດ ອາຊຽນ ພ້ອມດ້ວຍຊາວໜຸ່ມ ຫວຽດນາມ ກ່ວາ 100 ຄົນ ແລະ ບັນດານັກຊ່ຽວຊານຢູ່ພາຍໃນປະເທດ ແລະ ສາກົນທີ່ມາຈາກບັນດາອົງການຈັດຕັ້ງທີ່ເຄື່ອນໄຫວກ່ຽວກັບຄວາມສະເໝີພາບລະຫວ່າງຍິງ-ຊາຍ, ໄດ້ພ້ອມກັນແລກປ່ຽນກ່ຽວກັບບັນດາສິ່ງທ້າທາຍ ແລະ ມາດຕະການແກ້ໄຂທີ່ບັນລຸຄວາມສະເໝີພາບລະຫວ່າງຍິງ-ຊາຍຢູ່ພາກພື້ນ ອາຊຽນ ໃນປີ 2030.


text:
ລັດຖະສະພາຫຼາຍປະເທດສະໜັບສະໜູນຫຼັກໝັ້ນກ່ຽວກັບທະເລຕາເວັນອອກຂອງຫວຽດນາມ
ກຳ່ປັ່ນຂອງ ຈີນ ສິດນຳ້ໃສ່ກຳ່ປັ່ນຂອງ ຫວຽດນາມ
(ພາບປະກອບ)
ຕອນເຊົ້າວັນທີ 11 ມີນາ, ຢູ່ນະຄອນຍາຈາງ, ແຂວງແຄ້ງຮ່ວາ, ກຳມາທິການການຕ່າງປະເທດ ຂອງສະພາແຫ່ງຊາດ ຈັດກອງປະຊຸມສະຫຼຸບອາຍຸການເຮັດວຽກ ຊຸດທີ 8. ໃນອາຍຸການທີ່ຜ່ານມາ, ກຳມາທິການການຕ່າງປະເທດ ຂອງສະພາແຫ່ງຊາດ ໄດ້ຮັບຜິດຊອບການກວດກາ, ໃຫ້ຄຳເຫັນ, ໃຫ້ສັດຕະຍາບັນ 6 ສົນທິສັນຍາ, ຂໍ້ຜຸກພັນໃນສັນຍາສາກົນ ແນໃສ່ຊຸກຍູ້ການປະຕິບັດສິດທິມະນຸດ, ສິດ ແລະ ພັນທະ ພື້ນຖານຂອງປະຊາຊົນ ແລະ ການເຊື່ອມໂຍງເສດຖະກິດກັບສາກົນ. ກຳມາທິການກໍ່ໄດ້, ປະສານສົມທົບກັບບັນດາກະຊວງ, ຂະແໜງການ ກະກຽມ ແລະ ຈັດກອງປະຊຸມໃຫຍ່ IPU 132 ແລະ ບັນດາກອງປະຊຸມ ທີ່ກ່ຽວຂ້ອງ ຫວຽດນາມ. ເປັນໜ້າສົນໃຈໃນອາຍຸການເຮັດວຽກທີ່ຜ່ານມາ, ການພົວພັນ ລະຫວ່າງ ຢູ່ສະພາແຫ່ງຊາດ ຫວຽດນາມ ແລະ ບັນດາຄູ່ຮ່ວມມື ທີ່ສຳຄັນໄດ້ຮັບການຊຸກຍູ້ຢ່າງແຂງແຮງ, ຜ່ານນັ້ນກໍ່ຍາດແຍ່ງການຊ່ວຍເຫຼືອສະໜັບສະໜູນຂອງລັດຖະສະພາບັນດາປະເທດໃນການຕໍ່ສູ້ປົກປັກຮັກສາອະທິປະໄຕ ແລະ ຜືນແຜນດີນອັນຄົບຖ້ວນ ຂອງຫວຽດນາມ. ທ່ານ ເຈີ່ນວັນຮັ່ງ ຫົວໜ້າກຳມທິການການຕ່າງປະເທດ ຂອງສະພາແຫ່ງຊາດ, ໃຫ້ຮູ້ວ່າ:
"ກຳມາທິການການຕ່າງປະເທດໄດ້ເປັນເສນາທິການໃຫ້ສະພາແຫ່ງຊາດ ສຳລັບບັນດາແຈ້ງຂ່າວກ່ຽວກັບທະເລຕາເວັນອອກ. ພວກເຮົາໄດ້ຮັບຮອງເອົາກົດໝາຍວ່າດ້ວຍທະເລ ກຳນົດອະທິປະໄຕຂອງຕົນຢູ່ໝູ່ເກາະ ຮ່ວາງຊາ ແລະ ເຈື່ອງຊາ. ກຳມາທິການການຕ່າງປະເທດໄດ້ຝາກຈົດໝາຍໃຫ້ 166 ປະເທດສະມາຊິກລັດຖະສະພາໂລກ ເຊິ່ງໄດ້ເວົ້າແຈ້ງກ່ຽວກັບບັນຫາທະເລຕາເວັນອອກ. ຈາກນັ້ນ, ລັດຖະສະພາຂອງຫຼາຍປະເທດ ໄດ້ຈັດຕັ້ງການເດີນຂະບວນ, ອອກແຈ້ງຂ່າວສະໜັບສະໜູນຫຼັກໝັ້ນ, ສະໜັບສະໜູນອະທິປະໄຕເຂດທະເລ, ໝູ່ເກາະຂອງ ຫວຽດນາມ."
(ແຫຼ່ງຄັດຈາກ VOV)


text:
(VOVWORLD) - ທ່ານປະທານປະເທດ ເຈິ່ນດ້າຍກວາງ ເຖິງແກ່ມໍລະນະກຳ ແມ່ນຄວາມສູນເສຍອັນໃຫຍ່ຫຼວງສຳລັບພະສົງສຳມະເນນ, ພຸດທະສາສະນິກກະຊົນ ແລະ ປະຊາຄົມຊາວ ຫວຽດນາມ ຢູ່ນະຄອນຫຼວງ ວຽງຈັນ...
ຕອນຄ່ຳວັນທີ 23 ກັນຍາ, ຢູ່ວັດ ເຟິດຕິກ ລາວ ທີ່ນະຄອນຫຼວງ ວຽງຈັນ, ພະສົງສຳມະເນນ, ພຸດທະສາສະນິກກະຊົນ, ປະຊາຄົມຊາວ ຫວຽດນາມ ນັບຮ້ອຍໆຄົນທີ່ພວມດຳລົງຊີວິດ, ຮ່ຳຮຽນ, ເຮັດວຽກຢູ່ນະຄອນຫຼວງ ວຽງຈັນ ໄດ້ເຂົ້າຮ່ວມພິທີສວດມົນພາວະນາ, ໄວ້ອາໄລເຖິງດວງວີນຍານທ່ານປະທານປະເທດ ເຈິ່ນດ້າຍກວາງ. ທີ່ພິທີ, ພະອາຈານໃຫຍ່ ທິກມິງກວາງ, ເຈົ້າອະທິການ ເຟິດຕິກ, ຢັ້ງຢືນວ່າ: ທ່ານປະທານປະເທດ ເຈິ່ນດ້າຍກວາງ ເຖິງແກ່ມໍລະນະກຳ ແມ່ນຄວາມສູນເສຍອັນໃຫຍ່ຫຼວງສຳລັບພະສົງສຳມະເນນ, ພຸດທະສາສະນິກກະຊົນ ແລະ ປະຊາຄົມຊາວ ຫວຽດນາມ ຢູ່ນະຄອນຫຼວງ ວຽງຈັນ ເວົ້າສະເພາະ ແລະ ໃນທົ່ວປະເທດລາວ ເວົ້າລວມ. ໃນບັນຍາກາດເຄັ່ງຂຶມນີ້, ພະສົງສຳມະເນັນ, ພຸດທະສາສະນິກກະຊົນສອງປະເທດລາວ - ຫວຽດນາມ ແລະ ປະຊາຄົມຊາວ ຫວຽດນາມ ຢູ່ນະຄອນຫຼວງ ວຽງຈັນ ໄດ້ພ້ອມກັນສວດມົນພາວະນາຂໍໃຫ້ດວງວິນຍານຂອງທ່ານປະທານປະເທດ ເຈິ່ນດ້າຍກວາງ ຈົ່ງໄປສູ່ສຸຄະຕິພົບດ້ວຍເຖີດ.
ພາຍຫຼັງພິທີສວດມົນພາວະນາ, ໄວ້ອາໄລເຖິງດວງວິນຍານທ່ານປະທານປະເທດ ເຈິ່ນດ້າຍກວາງ ແລ້ວ, ບັນດາພະສົງສຳມະເນນ, ພຸດທະສາສະນິກກະຊົນວັດ ເຟິດຕິກ ລາວ ໄດ້ມອບຂອງຂວັນ 350 ພູດໃຫ້ບັນດານັກຮຽນລາວ ທີ່ຖືກຜົນສະທ້ອນຈາກເຫດເຂື່ອນໄຟຟ້າ ເຊປຽນ - ເຊນ້ຳນ້ອຍແຕກ ຢູ່ແຂວງ ອັດຕະປື, ສປປ ລາວ ເມື່ອວັນທີ 23 ກໍລະກົດ ຜ່ານມາ.